
SOSIREA IN ORAŞ 

Strada principală a orăşelului care a fost prima Ca¬ 
pitală a Ţării a primit dela locuitorii lui de mai târziu 
numele legendarului întemeietor al oraşului şi al prin¬ 
cipatului: Negru Vodă. E o stradă destul de largă 
pentru o aşezare de provincie, mărginită de case în 
cea mai mare parte noui, lipsite de stil; într’o uşoară 
şerpuire, traseul ei neregulat merge dela miazănoapte 
spre miazăzi, urcând uşor, apoi coborînd, aproape pa¬ 
ralel cu albia Argeşului. La jumătatea lungimii şi în 
punctul ei cel mai ridicat, strada aceasta se lărgeşte 
spre apus cu un fel de grădiniţă în mijlocul căreia, pe 
un soclu de piatră, se ridică bustul unui om politic 
local, C. Dobrescu-Argeş, turnat în bronz de Carol 
Storck. Punctul acesta culminant al străzii principale, 
tratat cu naivitate în chip de piaţă publică, mar¬ 
chează inima oraşului de azi. Aci se opresc întâi călă¬ 
torii ce vin la Curtea de Argeş: cei sosiţi cu trenul ur¬ 
când pe sub castanii uriaşi ce umbresc pitorescul Bu¬ 
levard Regina Elisabeta; cei veniţi cu automobilul 
din spre Piteşti, străbătând jumătatea din spre miazăzi 
a străzii Negru Vodă. 

înfăţişarea generală a oraşului e atrăgătoare, mai 
ales prin pitorescul natural al aşezării. Străzile lătu¬ 
ralnice, ocolind minunate ridicături de pământ, şer¬ 
puiesc printre căsuţe albe (multe din ele încă vechi), 
acoperite cu şindrilă şi croite, după chibzuiala sănă¬ 
toasă a ţăranului de altădată, cu prispă sprijinită pe 
stâlpi de lemn la etaj. 

Clădirile noui, mai cu seamă cele ridicate în lungul 
străzii Negru-Vodă şi pe prelungirea acesteia spre 
Mănăstire, B-dul Regele Carol I, începând cu urîtele 
biserici închinate una Sfântului Niculae Nou, alta 
Sfântului Gheorghe şi sfârşind cu marele edificiu al 
Universităţii populare, pe care călătorul venit din 
spre Piteşti îl întâlneşte pe dreapta, înainte de a ajunge 
în piaţa oraşului, nimicesc pe zi ce trece pitorescul 
aşezării şi specificul arhitecturii locale. 

CURTEA DOMNEASCĂ 

Vechea Curte Domnească, punctul principal de 
atracţie al vizitatorilor, îşi înfăţişează preţioasele 
rămăşiţe în mijlocul unui platou ridicat pe malul 
stâng al Argeşului, spre miazănoapte de piaţeta din 
centrul actual al oraşului. 

Zidurile ce închid această veche aşezare voevodală 
închipuesc, în plan, forma unui pistol modern. Partea 
din spre răsărit a curţii limitează porţiunea de teren 
care a fost dela început rezervată bisericii celei mai 
importante a cetăţii de scaun. Zidul curb ce o mărgi¬ 
neşte spre stradă şi atrăgătoarea poartă-clopotniţă pe 
sub care se intră acum în incintă sunt însă mult mai 
noui, după toate probabilităţile din secolul al XVIII-lea. 

Dintre clădirile ce alcătuiau întregul fostei Curţi 
Domneşti, biserica e singurul edificiu rămas în picioare. 
Ea era situată însă în afara Curţii propiu zise, de care 
o despărţea un zid ale cărui fundaţii se mai văd şi astăzi. 
O poartă tăiată în acest zid punea în comunicaţie 
directă curtea palatului cu ograda bisericii (vezi punctul 
P în planul general, fig. i). 

Fig. i. — Planul general al fostei Curţi Domneşti. 

Patrulaterul Curţii Domneşti e vast. Măsoară 79 m. 
lărgime şi 103 m. lungime pe latura din spre miază¬ 
noapte. Intrarea în curte se făcea pe sub o poartă, 
de sigur întărită, ce se găsea pe latura din spre răsărit 
(vezi punctul T în planul general, fig. 1). Pe o parte 
din temeliile acestei porţi, şi în locul ocupat altă dată 
de corpul de gardă, se ridică acum căsuţa graţioasă 
şi plină de pitoresc a îngrijitorului monumentelor 
oraşului. 

In urma săpăturilor întreprinse de Comisiunea Monu¬ 
mentelor Istorice în anii 1920 şi 1921, nivelul terenului 
a fost coborît până la caldarâmul original al curţii, 
din care s’au găsit porţiuni întregi făcute din bolovani 
de râu şi, pe alocuri, din cărămidă. Din această pricină, 
faţă de biserică, locul ocupat altădată de Curtea Dom¬ 
nească a rămas cu 70 cm. mai jos. 

In această curte, dincolo de zidurile căreia se des¬ 
făşoară o privelişte minunată asupra văii Argeşului, se 
găseau două case domneşti: una aşezată pe latura din 
spre miazănoapte, mai aproape de biserică, alta mai 
în fund, situată în lungul zidului din spre miazăzi. 

Judecând după aşezare, casa din spre miazănoapte, 
— a cărei faţadă, precedată de un larg ceardac, primea 
din belşug soarele amiezii, — era locuinţa Domnito¬ 
rului. 

Mai mult modestă, casa aceasta, din care nu ni 
se păstrează decât pivniţele şi zidurile de fundaţii ale 
cerdacului înconjurător, cuprindea, la parterul înălţat, 
câteva încăperi şi dependinţe, suficiente, de bună seamă. 

pentru nevoile de viaţă tihnită ale unui voevod din 
acele vremuri. 

Clădirea din faţă, de pe latura opusă, socotită de 
cercetătorul dintâi al acestor istorice resturi, profe- 



Fig. 2. — Ruinele casei domneşti şi biserica Sfântul Niculae 
văzută din curte. 

sorul Virgil Drăghiceanu, drept locuinţă domnească, 
cuprindea mai probabil cancelariile voevodale şi câ¬ 
teva încăperi mai mici, destinate unor curteni sau 
poate chiar feciorilor Domnului. 

Ca şi la cea dintâi, la această de a doua casă dom¬ 
nească nu s’au păstrat decât zidurile subsolului. Planul 
lung ne înfăţişează o pivniţă dreptunghiulară, împărţită 
în trei încăperi prin două arcade largi ce întăreau, după 
toate aparenţele, o boltă cilindrică lungă. Intrarea la 
pivniţă se făcea, ca la toate casele de mai târziu, prin- 
tr’un gârliciu în pantă practicat sub pridvorul cerda¬ 
cului. Deasupra bolţii ce acoperea pivniţa se înşirau 
câteva camere, în faţa cărora, pe toată lungimea faţa¬ 
dei (îndreptată împotriva obiceiului spre miazănoapte), 
se găsea un ceardac ce pare să fi fost adăogat cons¬ 
trucţiei mai târziu. 

Zidăria pereţilor, făcută ca şi la casa de alături din 
bolovani mari de râu cu mortar de var şi puţină că¬ 
rămidă, lasă să se vadă că e vorba de o clădire în orice 
caz mai veche decât biserica vecină. 

Cărui voevod se va fi datorind întemeierea Curţii Dom¬ 
neşti dela Argeş e greu de spus. Istoricii noştri admit 
în general că ctitorul, — sau ctitorii, — bisericii Sfân¬ 
tului Niculae Domnesc, socotită a fi slujit de paraclis 
Curţii de alături, ar fi şi ctitorii acesteia. Din cerce¬ 
tarea resturilor de construcţii mai sus pomenite, din 
observaţiile şi încheierile trase de pe urma săpă¬ 
turilor făcute cu prilejul restaurării bisericii şi din 
cercetarea bisericii însăşi, se poate constata însă că 
există cel puţin două epoci distincte, două etape, în 
cari s’au ridicat edificiile ce au compus mai apoi întregul 
Curţii Domneşti din vremea lui Basarab I şi a lui 
Niculae Alexandru. 

Centru al unui mic voevodat care nu cuprindea decât 
o parte din ceea ce fusese, către 1233, Ţara Loviştei — 
Terra Loysthae — Argeşul a fost, după toate proba¬ 
bilităţile, reşedinţă stabilă a voevozilor Seneslau şi 
Tihomir, antemergători ai întemeietorului Ţării Ro¬ 
mâneşti, Basarab I. Reşedinţă a înaintaşilor, devenit 
în chip firesc Cetate de Scaun a Ţării Româneşti, al 
cărei proces de întemeiere era sfârşit în primul sfert 
al veacului al XlV-lea, aşteptându-şi doar consfinţirea 
pe care avea să i-o dea bătălia zisă dela Posada, Argeşul a 
fost, până în 1330, reşedinţă şi a lui Basarab I. Prin 
acest oraş au trebuit să treacă în 1330 oştile ungureşti 
ale lui Carol Robert, intrate în ţară pe la Severin şi 
pornite vijelios către «Castrum Argis » (cetatea mi¬ 
nusculă numită mai târziu Poenari, situată la 30 km 
spre miazănoapte de Curtea de Argeş) locul de adă¬ 
post şi rezistenţă al lui Basarab I. 

Ca oraş, Argeşul exista în prima jumătate a veacului 
al XlII-lea. Chiar de nu va fi fost Cetate de Scaun, ci 
numai o reşedinţă voevodală temporară, trebue să 
admitem totuşi că, locuind la Argeş, cei trei voievozi 
dintâi ai Ţării Româneşti au avut aici o curte a 
lor, cât de modestă, cu case de locuit şi biserică de 
închinare. 

O asemenea Curte a existat şi — cum vom vedea în¬ 
dată — n’a putut fi alta decât cea de care ne-am 
ocupat mai sus. 

Pentru aceasta e necesar să precizăm din capul 
locului că, în urma cercetărilor făcute cu prilejul 

restaurării din urmă a monumentelor dela Argeş, 
s'a stabilit în mod neîndoios că biserica Sfântul 
Niculae Domnesc este în orice caz posterioară anului 
1330 . 

In cursul săpăturilor făcute în interiorul bisericii, 
în 1920, s’au găsit sub pardoseală resturi importante 
de zidărie veche. Acestei zidării i s’a atribuit atunci 
un rost constructiv pe care, cel puţin în întregul ei, 
nu l-a putut avea. In realitate, este vorba de fundaţiile 
unui edificiu mai vechiu, şi anume ale unei biserici. D-l 
Aurel Sacerdoţeanu, care a făcut cel dintâi această 
presupunere, a căutat să dovedească preexistenţa unui 
lăcaş de rugăciune, sprijinindu-se mai cu seamă pe 
temeliile (vizibile şi acum în jurul bisericii actuale) ale 
unui zid ce nu-şi găseşte niciun rost afară de acela de 
a fi fost construit ca să împrejmuiască bisericuţa an¬ 
terioară, cu mult mai mică decât cea de azi 1 ). Că o 
bisericuţă anterioară se găsea pe acel loc, ne-o mai 
dovedeşte şi un alt fapt, cunoscut de cei ce au luat 
parte activă la lucrările de restaurare, dar neluat în 
seamă: făcându-se săpături afară, în jurul bisericii 
(când s’au descoperit şi temeliile zidului mai sus po¬ 
menit), s’au găsit, în colţul de miazăzi-apus al pronao- 


l ) Aurel Sacerdoţeanu, Mormântul dela Argeş şi zidirea bi¬ 
sericii Domneşti, în Bul. Com. Mon. Ist., 1935, pp. 49 — 57. 

Pretinsul plan al bisericuţă anterioare este cu totul arbitrar. 
Autorul a căutat să-l traseze aşa fel ca să găsească pentru 
mormântul cel mai important din biserică un loc potrivit şi cu 
planul edificiului şi cu teza susţinută de d-sa. 

sului, sub fundaţiile zidului faţadei, două morminte 
goale. Zidul longitudinal al pronaosului trecea peste 
aceste morminte tăindu-le în două, ceea ce dovedeşte 
că ele existau înainte de construirea bisericii actuale. 
Descoperite cu prilejul săpăturilor fundaţiilor noului 
lăcaş, osemintele din ele au fost probabil strânse şi puse 
într’o groapă nouă, poate chiar la loc de cinste în in¬ 
teriorul bisericii. (O lădiţă cu oseminte ce n’au putut 
fi identificate s’a găsit chiar sub pardoseala bisericii, 
între mormântul lui Radu I şi stâlpul din spre 
altar). 

După un obicei păstrat pe alocuri până astăzi, Ro¬ 
mânii, din moşi strămoşi, şi-au îngropat morţii în 
curţile bisericilor. Prezenţa acestor morminte în preajma 
construcţiei pe locul căreia avea să se zidească biserica 
nouă e o indicaţie mai mult că incinta mărginită de 
temeliile din jurul bisericii actuale era curtea unei 
biserici anterioare. 

Aceasta era de sigur biserica în care se închinau 
voevozii dela Argeş, stăpâni ai caselor domneşti de 
alături, fiindcă, după cum se poate deduce din teh¬ 
nica rudimentară a zidăriei ce se mai păstrează din 
ele, aceste case erau cu câteva zeci de ani mai vechi 
decât biserica actuală. 

Când şi cărui fapt se va fi datorat părăsirea biseri¬ 
cuţei dintâi şi ruina caselor domneşti de alături, nu 
ştim. Bănuim însă că pricina a putut fi războiul 
din 1330 dintre armatele lui Carol Robert şi ale lui 
Basarab I. 

Cronica pictată a Ţării Ungureşti, în care se poves¬ 
tesc pe larg luptele din acest războiu, de pe urma 
căruia voevodul român avea să câştige neatârnarea 
principatului întemeiat de el, nu ne vorbeşte despre 
vreo asediere sau distrugere a Argeşului. E lesne de 
închipuit însă, că, retrăgându-se din calea Ungu¬ 
rilor către munţi. Românii, ca să nu lase putinţă 
de trai bun duşmanului, după obiceiul de totdeauna, 
au pustiit totul în urma lor. Oraşul şi Curtea Dom¬ 
nească vor fi avut deci de suferit multe stricăciuni 
chiar din partea Românilor. Fapt sigur este că, după 
1330, se constată prezenţa statornică a lui Basarab I 
la Câmpulung, lucru ce nu se poate explica decât prin 
aceea că, nemaiavând unde locui la Argeş, va fi găsit 
cu cale să se mute în celălalt oraş al Ţării, unde avea 
de bună seamă alte case domneşti, alături de biserica 
în care şi el şi urmaşul său aveau să-şi doarmă somnul 
de veci. 

Curtea dela Argeş n’a fost însă părăsită definitiv. 
Curând după împrejurările ce au prilejuit stabilirea 
lui Basarab I la Câmpulung, fiul său, Nicolae Ale¬ 
xandru, asociat la domnia tatălui încă de pe la 1340, 
purcede la refacerea fostei reşedinţe domneşti, înce¬ 
pând, ca bun creştin ce era, cu biserica. Lucrările au 
mers însă încet; desăvârşirea lor se datoreşte fiului lui 
Nicolae Alexandru, Vladislav Vlaicu (1364— ca 1375), 
care, refăcând şi casele vecine, mută scaunul domniei 
la Argeş. Un document al său din 1369 este dat din 
acest oraş, pe care-1 numeşte « nostra residentia ». 

Refacerea celei de a doua perechi de case, situată 
pe aripa din spre miazăzi a curţii, şi adăugirea cer¬ 
dacului ei s’ar putea să fie mai de grabă opera urma¬ 
şului lui Vladislav, Radu I, care, ne spune cronica 
târzie a Ţării, a făcut şi el la Argeş « curţi de piatră 
şi case domneşti». Noţiunea « curţi de piatră » poate 
fi interpretată corect în sensul înconjurării caselor 
domneşti cu ziduri de piatră. 


www.dacoromanica.ro 



BISERICA SFÂNTUL NICULAE DOMNESC 

Până la lucrările de restaurare începute în 1911 şi 
sfârşite în 1920, părerile istoricilor asupra epocii în care 
a fost construită biserica Sfântul Niculae Domnesc 
erau împărţite. Datele aproximative ce încercau să 
fixeze vechimea edificiului erau cuprinse între vea¬ 
curile al IX-lea şi al XlII-lea. Datarea era făcută fie 
cu ajutorul unor consideraţiuni istorice, — mai curând 
intuiţii, — fie pe temeiul anumitor caractere stilistice, 
prin comparaţia bisericii dela Argeş cu alte monumente 
asemănătoare din ţările de artă bizantină. Pentru cei 
ce au înţeles însă dela început să pună de acord datele 
oferite de analiza structurală şi planimetrică a monu¬ 
mentului cu începuturile istoriei principatului Ţării 
Româneşti, edificiul nu putea fi atribuit decât cel mult 
jumătăţii a doua a veacului al XlII-lea. Descoperirile 
făcute cu prilejul restaurării au confirmat părerile ace¬ 
stora din urmă. In afară de tipul bisericii, de arhitec¬ 
tura şi de pictura ei, înrudite de aproape cu ceea ce 
se mai făcea încă în domeniul artei religioase, la înce¬ 
putul secolului al XlV-lea, în ţările din Balcani şi în 
Serbia, ţări cu cari voevozii noştri au avut dintotdeauna 

legături politice sau de strânsă rudenie, o inscripţie 
descoperită cu prilejul restaurării picturilor ne în¬ 
găduie să fixăm data construcţiei în jurul anului 
1352. Intr’adevăr, în interior, scoasă la iveală de sub 
tencuiala peretelui din spre miazănoapte al naosului, 
în partea de jos, se poate citi următoarea inscripţie 
în limba slavonă: KivfeT'H x swâ h<j A^ronŞAH np'HCTdKHC'k 
KfiUiKw Eacapjea KoiiKC^a, adică, pe româneşte: «In anul 
6860 (1352 dela naşterea lui Christos) la Câmpulung a 
murit Marele Basarab Voevod.» 

Pe lângă data sigură a sfârşitului domniei lui Ba¬ 
sarab I, mort la Câmpulung şi îngropat probabil tot 
acolo, inscripţia aceasta ne lămureşte şi asupra ve¬ 
chimii monumentului pe zidurile căruia stă scrisă. In 
adevăr, dacă la acea dată (1352) biserica nu era chiar 
în construcţie (fapt care ar explica oarecum uşurinţa 
cu care vreun zidar a putut săpa în mortarul proaspăt 
dintre două şiruri de cărămizi data acestui eveniment 
de seamă), ea era, în orice caz, netencuită. Lucrările 
au continuat, se pare, cu greutate, în tot timpul dom¬ 
niei lui Niculae Alexandru (1352—1364); importantul 
lăcaş de rugăciune n’a fost terminat totuşi decât sub 
Vladislav Vlaicu (1364—1377), restauratorul .întregei 
Curţi Domneşti, cel dintâi voevod dela care avem 
ştire scrisă că-şi avea reşedinţa la Argeş. 

Biserica Sfântul Niculae Domnesc este monumentul 
cel mai vechiu — şi de cel mai curat stil bizantin — pe 
care -1 avem în Muntenia. Faţă- de celelalte construcţii 
bizantine cu cari se aseamănă ca plan şi arhitectură; 

Toto arh. Alev Petit . 

Fig. 3. Biserica Sfântul \iculae Domnesc vă-ala dinspre altar. 

e de dimensiuni relativ mari. Măsoară în exterior 
14,56 m. lărgime şi 21,35 m. lungime până la zidul 
din care ies absidele. Planul e de formă dreptunghiu¬ 
lară, în aparenţă foarte simplu, terminat spre răsărit 
cu trei abside poligonale: una centrală, mare şi înaltă 
cât corpul principal al bisericii, două mai mici, înca¬ 
drând pe cea dintâi, mai joase şi acoperite separat 
(fig- 3 ). 

Intrarea, refăcută în 1850, se găseşte pe faţada din¬ 
spre apus, încadrată de o nişă înaltă. Poarta de fier, 
făcută de Ivancea Pârvanovici, al cărui nume stă 
scris pe cele două canaturi, e prinsă într'un toc de 
piatră tăiat din lespedea de mormânt a unui Grec, 
— Gulis Cosmidis Palitsas, — mort în 1653. 

înainte de restaurarea, — începută în 1911 de pri¬ 
ceputul arhitect Grigore Cerchez,— care i-a dat în 
totul înfăţişarea dela început, biserica avea în faţă 
(adăogat în 1875 de meşteri neînţelegători) un pridvor, 
ca o casă de ţară. Cu acelaşi prilej, acoperişul liniştit 
al pronaosului fusese împodobit fără rost cu două 
lurnuleţe de tinichea (fig. 5). 

Interiorul cuprinde trei încăperi distincte: una, 
foarte îngustă (2,80 m.), formând o anteintrare spre 
apus, este 'pronaosul nelipsit din nicio biserică orto¬ 
doxă; alta, centrală, măsurând 11,80 m. lărgime 
şi 12,40 m. lungime până la linia catapetezmei, 
este naosul ; în sfârşit, a treia, spre răsărit, este 
absida altarului, încadrată de cele două anexe cu 
cari comunică liber prin două arcade în plin cen- 

tru: firoscomidia în partea stângă şi diaconiconul în 
dreapta. 


(Foto arh. Ales. Petit). 

Fig. 4■ — Biserica Sfântul Niculae Domnesc văcuţă dinspre apus. 

Fig. 5. Biserica Sfântul Niculac Domnesc înainte de 
ie taurare (după Bitl. Corn. Mon. Ist.). 

Fig. 6 — Biserica Sfântul Niculae Domnesc după restaurarea 
arhitectului Grigorc Gcrchez. 

Pronaosul este acoperit cu o boltă semicilindrică 
lungă, întretăiată la mijloc, în dreptul intrării, de o 
cupolă elipsoidală. 

Naosul, încăperea cea mai interesantă şi mai carac¬ 
teristică a bisericii, este împărţit în plan de 4 stâlpi 
dispuşi pe un pătrat central, în trei compartimente 
lungi, trei nave: una centrală, mare, şi două laterale, 
mai înguste, prelungite fiecare spre răsărit cu câte o 
absidă. Din cauza felului cum e boltită încăperea, 
împărţirea aceasta în nave lungi scapă însă ochiului, 
naosul căpătând în spaţiu o formă cu totul specială, 
care se numeşte ■« în cruce greacă înscrisă i>. Forma 
aceasta îşi explică , lesne numele dacă facem o tăie¬ 
tură orizontală deasupra celor patru stâlpi centrali şi 
proiectăm apoi bolţile încăperii, aşa cum le-am vedea 
privindu-le de jos în sus; se capătă în acest caz, 
în plan, forma unei cruci cu braţele egale (cruce greacă), 
înscrisă perfect în dreptunghiul determinat de zidurile 
exterioare ale naosului. In spaţiu, crucea există aevea, 
braţele ei fiind determinate de cele patru bolţi semi- 
cilindrice înălţate deasupra stâlpilor centrali şi îndrep¬ 
tate spre zidurile mărginaşe, fiecare în una din direc¬ 
ţiile celor patru puncte cardinale. In locurile rămase 
libere în colţuri, între braţele crucii şi dreptunghiul 
planului, se formează patru despărţituri dreptunghiu¬ 
lare, mult mai joase şi acoperite cu bolţi tot semici- 
lindrice, dispuse paralel cu axa principală a edificiului. 
Urmărind de aproape structura lor interioară, acope¬ 
rişul acestor părţi din construcţie rămâne şi el mult 

Fig. 7. —Biserica Sfântul Niculae Domnesc ; secţie Şi plan. 

mai jos decât acoperitul cilindrilor centrali, învelitorile 
lor unificându-se spre răsărit cu cele'ale absidiolelor, 
iar spre apus cu cea a pronaosului. In centru, pe pă¬ 
tratul determinat la întâlnirea celor patru semicilindri 
mari şi prin intermediul a patru bolţi de forma unor 
triunghiuri sferice numite «pendentifi», se ridică un 
tambur, circular în interior şi poligonal în exterior, 
peste care e aşezată o cupolă sferică. Tamburul, care 
are 16 laturi înguste formate din intrăturile unor 
firide oarbe numai patru din ele, cele din axele 
principale ale bisericii, fiind transformate în ferestre — 
se ridică în exterior pe o scundă bază prismatică. 
Cele patru bolţi semicilindrice ale naosului formând bra¬ 
ţele crucii — înălţate în jurul acestei baze, pe care nu 
o depăşeşte sunt acoperite separat şi terminate, trei 
cu frontoane rotunjite, iar una, cea din spre răsărit, 
se continuă cu absida centrală (fig. 8). 

Intre acoperişul pronaosului (a cărui pantă era mai 
repede decât cea pe care i-a dat-o restauratorul din 
urmă) şi extradosul bolţii, a existat la început un pod 
jos, un fel de ascunzătoare, atât de necesară odini¬ 
oară, mai cu seamă pentru ferirea odoarelor pre¬ 
ţioase ale bisericii în vremuri de restrişte. O scară în¬ 
gustă de 60 cm. .şi înaltă de 1,70 m., tăiată în peretele 
ce separă pronaosul de naos (prima ei treaptă se 
găseşte în colţul din spre Nord-Vest, într’o deschiză¬ 
tură situată I4 o înălţime destul de mare deasupra 
pardoselei) ducea la această ascunzătoare. Cele două 
ferestre din timpanul dinspre apus, deasupra pioturii 

înfăţişând « Adormirea Maicii Domnului », dau în caja 
acestei scări. La aceeaşi înălţime, de partea cealaltă a 



Fig. S. Vederea perspectiva a bisericii Sfântul Niculae 
Domnesc (după un desen de D-na Virginia Haiet, 
refăcut de autor). 


zidului, golul tăiat în plin-centru care forma uşa -de 
intrare în ascunzătoare a fost transformat de restau 

rator într’o nişă oarbă, pe care, din motive estetice, 
a încadrat-o cu alte două nişe asemănătoare, făcute 
din nou (fig. 6). 

Dintre adăogirile pe cari monumentul le-a avut de su¬ 
ferit în decursul celor aproape şase veacuri de existenţă, 
cele ce nu aduceau vreun prejudiciu plasticei monu¬ 
mentale sau decorative a edificiului au fost păstrate. 
Au fost lăsate astfel la locul lor ramele de piatră îm¬ 
podobite cu sculpturi din jurul ferestrelor (fig. 9), 
adăogate către 1750 cu cheltuiala boerilor Sandu şi 
Iordache Bucşenescu şi Ştefan sin Balotă Căpitanul 
(numele lor se află însemnat în interior, pe intrătura 
ferestrei făcută de fiecare). Au fost păstraţi de asemeni, 
mai mult din motive statice, cei doi contraforţi con¬ 
struiţi în 1850: unul pe peretele dinspre miazăzi, în 
dreptul unei uşi ce dădea acces direct din curte în 
naos, astupată cu această ocazie, altul, simetric, pe 
partea din spre miazănoapte. In sfârşit, în starea bună 
pe care i-o dăduse refacerea din 1850, a fost lăsată, 
după cum am văzut, intrarea principală. 

Arhitectura exterioară a edificiului e simplă, dar 
plină de distincţie. Materialul întrebuinţat în con¬ 
strucţie e lăsat aparent: piatră brută de râu sau de 
carieră puţin cioplită, formând pături orizontale în¬ 
guste, alternând cu fâşii de cărămidă formate din câte 
trei şiruri fiecare. 

Jocul maselor arhitectonice bine echilibrate; absi¬ 
dele acoperite separat; arcadele semicirculare con¬ 
struite numai din cărămizi dispuse radial, cari subii- 

(Foto arh. Alex. Petit), 

Fig. 9 . — Ramă de fereastră din veacul al XVIII-lea 
la biserica Sfântul Niculae Domnesc . 

(Foto arh. Alex. Petit). 

Fig. io. — Biserica Sfântul Niculae Domnesc ' vedere ivterioaiă 

spre altar. 

niază pe faţade, după moda şi tehnica bizantină, 
structura bolţilor interioare; cornişele formate din că¬ 
rămizi dispuse pe diagonală şi alcătuind intrături şi 
ieşituri ca zimţii de fierăstrău, precum şi turla cen¬ 
trală, răsărită dintr’o bază judicios proporţionată, dau 
monumentului un aspect de eleganţă şi, totodată, de 
soliditate cu totul remarcabile. 

Reprezentant fidel şi caracteristic al tipului de plan 
în cruce greacă înscrisă de origine constantinopolitană, 
biserica Sf. Niculae Domnesc dela Argeş este, sub în¬ 
făţişarea de azi, datorită recentei şi înţeleptei restau¬ 
rări, una din podoabele cele mai de preţ ale arhitec¬ 
turii româneşti. 


www.dacoromanica.ro 



PICTURA BISERICII SFÂNTUL NICULAE 
DOMNESC 

In general, istoricii sunt de acord în a atribui pic¬ 
tura bisericii Sfântului Niculae Domnesc fratelui şi 
urmaşului la tron al lui Vladislav Vlaicu, Radu I, 
voevod de scurtă şi nu deajuns de bine cunoscută 
domnie, dar de vrednică şi rodnică activitate con¬ 
structivă, fapt pentru care urmaşii l-au confundat nu 
odată cu legendarul Negru-Vodă, întemeietor de Ţară 
şi ctitor de numeroase biserici şi mănăstiri. 

Atribuirea acestor preţioase picturi lui Radu I nu 
se bazează însă pe niciun document precis, ci numai 
pe interpretarea tradiţiei şi pe unele inducţii înteme¬ 
iate pe un tablou votiv distrus în 1829 şi înlocuit cu 
altul, presupusă copie a celui vechiu, executată de un 
zugrav oarecare cu numele Pantelimon. 

Dacă ar fi să ne conformăm tradiţiei, care, începând 
din veacul al XVII-lea, confundă, contopindu-le, nu¬ 
mele lui Radu I cu acel al legendarului Negru-Vodă, 
ar trebui să admitem ca'singur ctitor al bisericii de 
care ne ocupăm pe Radu I. împotriva acestei presupu¬ 
neri se ridică însă, aşa cum am văzut, dovezile ieşite la 

iveală cu prilejul restaurării edificiului, dovezi în baza 
cărora am aflat ctitori ai bisericii pe Basarab I (la 
moartea căruia biserica era în orice caz în construcţie), 
pe Niculae Alexandru, continuatorul lucrărilor şi, în 
sfârşit, pe fiul acestuia, Vladislav-Vlaicu, care, termi¬ 
nând biserica, avea să refacă şi casele domneşti de 
alături, mutându-şi reşedinţa la Argeş. Radu I, po¬ 
menit în cronica anonimă a Ţării Româneşti sub nu¬ 
mele de Radu-Vodă Negru, care ar fi făcut şi el la 
Argeş « curţi de piatră şi biserică mare şi frumoasă », 
poate fi însă ctitor numai în ce priveşte pictura. începute 
în timpul înaintaşului său, lucrările atât de migăloase ale 
acestei minunate podoabe interioare au putut fi con¬ 
tinuate şi sfârşite de dânsul, lăsându-se apoi, pentru 
această a sa osteneală şi cheltuială, zugrăvit ca singur 
ctitor, aşa cum au mai făcut, în împrejurări asemănă¬ 
toare, şi alţi voevozi dela noi sau din alte ţări. Numai 
în felul acesta se poate explica prezenţa chipului lui 
Radu în icoana hramului de deasupra uşii dela in¬ 
trarea în naos şi în tabloul votiv din naos, distrus în 
1829. Din păcate, pe icoana hramului nu există (sau, 
dacă a existat în partea de jos, a fost distrusă) nicio 
inscripţie lămuritoare asupra voevodului înfăţişat ca 
ctitor. Deasupra tabloului votiv din naos, pe de altă 
parte, inscripţia originală din veacul al XlV-lea, scrisă 
într’o limbă slavonă barbară, s’a păstrat numai frag¬ 
mentar: în afară de titulaturi, nici numele Domnului 
nici al Doamnei n’au putut fi găsite printre frân¬ 
turile de slove rămase. Asemănarea dintre tabloul 


www.dacoromanica.ro 



34 


Curtea de Argeş 


votiv actual (presupus copiat după cel original) 
şi tablourile votive închinate înaintaşilor de Radu 
dela Afumaţi în biserica Episcopală din Curtea de 
Argeş şi de Matei Basarab în biserica zidită de el pe 
ruinele celei zise a lui Negru-Vodă din Câmpulung, 
tablouri pe cari se citeau numele Io Radu-Voevod şi 
Ana Doamna, ar fi o indicaţie că acestea din urmă au 
fost copiate după tabloul original ce exista la acea 
dată în biserica Domnească, de unde s’au luat şi nu¬ 
mele lui Radu-Voevod şi al Anei Doamna. Presupu¬ 
nerea aceasta şi faptul că pomelnicul bisericii începe 
cu Radu-Voevod şi Ana Doamna ne îndreptăţesc în 
mare măsură să trecem în lista ctitorilor dela Argeş 
şi pe Radu I cu Doamna sa Ana, ca unii ce au desă¬ 
vârşit, împodobindu-1, lăcaşul de rugăciuni ridicat de 
înaintaşii lor Basarab I, Niculae Alexandru şi Vladislav 
Vlaicu. 

In orice caz, făcute în întregime sub Radu I sau, 
cum pare mai probabil, începute în vremea lui Vla¬ 
dislav Vlaicu şi numai terminate de Radu I, picturile 
cele mai vechi din biserica Domnească a Curţii de 
Argeş pot fi considerate ca datând din jurul anului 
1:375. Părerea izolată a unui singur istoric (O. Tafrali), 
după care podoaba de fresci a bisericii dela Argeş ar 
fi fost executată în anul 1261, nu se poate susţine, din 
lipsă totală de dovezi şi din nepotrivire cu ştirile isto¬ 
rice şi cu vremea în care s’a zidit edificiul. 

Nu toate frescile ce împodobesc pereţii interiori ai 
bisericii sunt însă din veacul al XlV-lea. Multe din 

scenele reprezentate în pronaos şi în naos sunt mai 
noui. Edificiul a avut de suferit în decursul veacurilor 
o mulţime de refaceri; în urma acestora, interiorul, ca 
şi exteriorul, a fost pe alocuri modificat. Pentru ce 
priveşte pictura, refacerile ce au adus o schimbare mai 
importantă în înfăţişarea decorului au fost două: una 
în jurul anului 1750, executată de un zugrav destul 
de talentat şi priceput în meşteşug (după toate 
probabilităţile, acel Radu sin Mihail din Târgovişte, 
autorul cunoscutului «caet de jugrăveli >> ce se pă¬ 
strează la Academia Română sub Nr. 4602); alta, 
din 1827, de un mediocru pictor bisericesc, Panteli- 
mon. 

O parte din opera acestor restauratori s'a limitat la 
întărirea şi înviorarea unor culori ale frescilor vechi, 
murdărite şi afumate. In cele mai multe cazuri, însă, 
ei au înloGuit frescile vechi cu altele noui — copiate 
după cele anterioare sau imaginate de dânşii — fie 
răzuind pereţii până la cărămidă şi punând tencuială 
proaspătă, fie cioplind fresca veche, ca să dea posibili¬ 
tatea de prindere mortarului umed peste care aveau 
să întindă apoi pictura nouă. 

Cu prilejul lucrărilor de restaurare întreprinse de 
Comisia Monumentelor Istorice, cea mai mare parte 
din frescile vechi au fost puse din nou în valoare. Grija 
cea mare a restauratorilor (pictorii Norocea şi I. Mihail) 
a fost de a înlătura cu băgare de seamă toate straturile 
de picturi aşezate peste frescile originale din secolul 
al XlV-lea. 

Frescile vechi au fost apoi spălate, o bună parte au 
fost pe alocuri retuşate; câteva, din cauza multelor 
stricăciuni suferite, au trebuit să fie chiar completate. 

Lăsând la o parte picturile din veacul al XVII-lea 
şi pe cele de tot noui, asupra cărora vom da unele relaţii 
mai departe, trebuie precizat că frescile din veacul 
al XlV-lea, cele mai numeroase din biserică şi cele mai 
de preţ, nu sunt opera unui singur artist. Două mâini 
deosebite, poate chiar trei, pare să fi lucrat la ele. 

Judecând după inscripţiile slavone ce explică 
subiectul diferitelor episoade, şi după faptul că 
aceste episoade sunt prezentate într'o frescă continuă 
(scenele nu sunt separate unele de altele prin chenare), 
suntem îndreptăţiţi să credem că frescile din Pronaos 
sunt opera unui zugrav crescut la o şcoală bizantino- 
slavă. Mai prejos, din multe puncte de vedere, 
decât frescile contemporane din naos şi altar, picturile 
acestea au totuşi o deosebită importanţă iconografică 
şi o reală valoare artistică. 

Frescile din Naos şi Altar, remarcabile opere de artă, 
cele mai frumoase şi mai vechi din câte avem în ţară, 
erau însoţite toate de legende explicative în limba 
grecească. Din cele câteva ce s'au păstrat şi au fost 
descifrate, se constată că aceste legende au foarte 
multe greşeli de ortografie. De aci se poate trage con¬ 
cluzia că meşterii zugravi cari au lucrat la Curtea de 
Argeş, aceiaşi de sigur cari au scris şi legendele 
amintite, deşi adevăraţi artişti, foarte pricepuţi în 
meseria lor, erau totuşi inculţi. In acest caz, ar 

putea fi vorba, cum crede d -1 P. P. Panaitescu, de 
meşteri veniţi din centre greceşti de importanţă se¬ 
cundară, unde meşteri culţi nu se găseau, dar unde 
găsim în schimb biserici cu picturi în cari inscripţiile 
explicative ale scenelor înfăţişate prezintă multe ano¬ 
malii şi greşeli de ortografie asemănătoare cu cele dela 
Curtea de Argeş. Cu mai multă dreptate se poate pre¬ 
supune, credem, date fiind unele însuşiri speciale ale 
picturilor, că ei n’au fost Greci, ci, mai de grabă, nişte 
artişti fără patrie, crescuţi la o şcoală, de zugră¬ 
veală grecească şi cutreerând, în căutare de lucru, 
toate ţările creştine de artă bizantină. Admirabili cu¬ 
noscători ai iconografiei bizantine, autorii frescilor 
dela Argeş s’au dovedit foarte abili în interpretarea 
diferitelor scene religioase. Vădind o predilecţie deo¬ 
sebită pentru policromie, ei au lăsat deoparte natura 
pe care, ca'şi confraţii lor din alte ţări bizantine con¬ 
temporane, nu şi-au dat osteneala s’o copieze. Preo¬ 
cuparea lor de seamă n’a fost realizarea pitorescului, 
deşi de cele mai multe ori l-au obţinut poate fără voia 
lor, ci transpunerea în forme uşor de priceput a dog¬ 
melor credinţii. Dragostea de a prezenta pe înţelesul 
tuturor, mai cu seamă pe înţelesul celor ce nu ştiau 
citi în cărţi, faptele şi legendele în legătură cu vieaţa 
lui Iisus, a Fecioarei, a Sfinţilor de seamă ai orto¬ 
doxiei şi chiar a unor personaje din Vechiul Te¬ 
stament, a fost atât de mare încât, pe pereţii Bisericii 
Domneşti dela Argeş, vedem înşirate aproape toate su¬ 
biectele acelei iconografii creştine creeate (mai ales pe 

baza evangheliilor apocrife) de imaginaţia bogată a 
nenumăraţilor artişti anonimi bizantini. 

Deşi în mersul ei evolutiv nu se constată o varietate 
evidentă de forme şi de prezentare, deşi subiectele în¬ 
făţişate sunt peste tot aceleaşi, potrivit unor pres¬ 
cripţii dogmatice immutabile, totuşi, judecată după 
realizările ei din Italia, Constantinopol şi toată Pe¬ 
ninsula Balcanică, pictura bizantină nu este, cel puţin 
până în veacul al XV-lea, o succesiune de copii servile 
lipsite de valoare şi de caracter personal. 

Că frescile bisericii Domneşti din Curtea de Argeş 
se aseamănă, ba ar fi chiar imitate după mozaicurile 
bisericei Chora, cunoscută astăzi sub numele de Kahritî- 
Djami din Constantinopol, e o constatare făcută în 
treacăt de cei ce s’au ocupat cu studiul picturilor 
acestui monument. Deşi repetată după aceea în mai 
toate cărţile de istorie, afirmaţia nu e mai puţin lipsită 
de temei, mai ales dacă ne gândim să prindem în ca¬ 
racterizarea aceasta arbitrară toate picturile aflate pe 
pereţii bisericii dela Argeş. Din cele peste 130 de scene 
datând din veacul al XlV-lea, abia 5—6 au o asemă¬ 
nare vădită cu unele subiecte reprezentate în mozai¬ 
curile lui Metochites dela Constantinopol. Asemănarea 
nu se datoreşte de altminteri faptului că zugravii dela 
Argeş cunoşteau aceste mozaicuri şi-şi vor fi propus 
să le copieze, ci împrejurării că, la fel cu mozaiştii dela 
Constantinopol, ţineau şi ei de aceeaşi şcoală de pic¬ 
tură bizantină ale cărei roade, începând din veacul al 
XlI-lea şi până în al XlV-lea, se văd în atâtea biserici, 

(Foto arh. Alex. Petit.). 

Fig. ii. — Biserica Sfântul Niculae Domnesc ; vedere interioară 
spre miazăzi. 

răspândite de-a-lungul ţărilor de artă bizantină: din 
Italia meridională şi Sicilia, trecând prin Constanti- 
nopol şi Peninsula Balcanică, până în depărtatele ţinu¬ 
turi ale Rusiei. 

Tot atât de importante ca picturile bizantine cele mai 
frumoase şi mai renumite ale veacurilor al XlII-lea şi 
al XlV-lea, frescile Bisericii Domneşti din Curtea de 
Argeş se caracterizează prin nesfârşit de variatul lor 
colorit, delicat şi somptuos în acelaşi timp, prin fondul 
lor bogat de arhitectură prezentată în perspective 
curioase, ca în picturile lui Giotto, prin nobleţea ati¬ 
tudinilor şi graţia ţinutei personagiilor, prin conştiin¬ 
ciozitatea cu care sunt redate detaliile costumelor şi 
ale mobilierului (mai cu seamă la picturile din altar), 
în sfârşit, prin expresia întotdeauna adequată a ges¬ 
turilor şi a figurilor cari, în multe scene, amintesc arta 
atât de particulară a meşterilor italieni ai tre- şi qual- 
trocentului (în nebănuit de preţioasele redări din scenele 
Adormirea Maicii Domnului (fig. 12), de pildă. Sărutarea 
lui Iuda sau Rugăciunea cea de peste fire (fig. 22)). 

Subiectele reprezentate şi distribuţia lor pe pereţii 

bisericii J ) 

In Pronaos, în partea de jos a pereţilor şi de jur îm¬ 
prejur, sunt prinse diferite fragmente de picturi da¬ 
tând din veacul al XVIII-lea şi al XlX-lea, scoase — cu 

*) Ficturile numerotate f, 2, etc... 131 sunt din veacul al 
XlV-lea în î îtregime sau cel puţin parţial; cele însemnate Aj, 
A,, etc. sunt din jurul anului 1750; aj, a*. etc. din 1827; jar 
b, , b,. etc. sunt din timpul ultimei restaurări. 

prilejul restaurării interiorului — din naos, unde fuse¬ 
seră executate peste picturile originale din veacul al 
XlV-lea. Intre acestea, pe peretele dinspre apus, în 
stânga celui ce intră, mai importante sunt: 

A v Ghetsemani (Rugăciunea cea de peste fire), atri¬ 
buită zugravului Radu sin Mihai din Târgovişte. 

A 2 . Sfânta spălare a picioarelor, atribuită aceluiaşi. 
Ambele scene, executate în jurul anului 1750, fuseseră 
prinse peste scenele asemănătoare No. 127 şi 128 din naos. 

Deasupra acestor fragmente, pe pereţii lungi, sub 
planul de naştere al bolţilor, sunt înfăţişate, într’o friză 
continuă cuprinzând 14 scene. Viaţa şi minunile Sfân¬ 
tului Niculae (patronul bisericii). 

Reprezentarea în ordine cronologică a întâmplărilor 
începe pe peretele din spre răsărit, deasupra şi în 
dreapta uşii care dă în naos (vezi schema 1): 

1. Naşterea Sfântului, tratată de zugrav în chip 
foarte asemănător cu Naşterea lui Iisus. In stânga, 
mama Sfântului, Nona, aureolată ca şi Fecioara Maria, 
e asistată în momentul naşterii de trei femei; alături, 
o a patra femeie îmbăiază noul născut, care, ca şi 
pruncul Iisus, are capul nimbat. 

2. Darea Sfântului la învăţătură. Asistat de mama 
lui, înfăţişată în atitudine de madonă. Sfântul primeşte 
din mâna unui dascăl bătrân abecedarul, pe a cărui 
primă pagină se vede scris alfabetul grec. Alături de 
copilul sortit a deveni sfânt, alţi doi şcolari întind o 
filacteră purtând o inscripţie în limba greacă. Deşi, 
,după cât se pare, pictorul a fost sârb de origină, iar 

inscripţiile ce explică scena sunt în limba slavonă, alfa¬ 
betul de pe abecedar, ca şi versetele de pe filacteră în 
scena cu şcoala, sunt greceşti; zugravul a ţinut de sigur 
să se conformeze ştirii după care Sfântul Niculae ar fi 
învăţat carte grecească. 

Ciclul se continuă pe peretele din spre apus (vezi 
schema 2): 

3. Hirotonisirea Sfântului. Ceremonia hirotonisirii, la 
care asistă trei feţe bisericeşti (două cu mitre pe cap), 
este prezentată pe un fond de arhitectură; în dreapta, 
Sfântul Niculae primind binecuvântarea unui sfânt 
patriarh, se înclină. 

Ciclul se continuă cu minunile Sfântului Niculae: 

4. Trei voevozi înfăţişaţi sub trăsăturile celor trei 
vârste, — a tinereţii, a maturităţii şi a bătrâneţii, — 
condamnaţi la moarte fără pricină, în timpul împără¬ 
ţiei lui Constantin, aşteaptă într'o închisoare sorocul 
pedepsei supreme. Cu picioarele prinse în scândurile 
groase ale băncii pe care stau, ei au zugrăvite pe chipuri 
sentimentele profunde de cari sunt stăpâniţi: cel tânăr, 
cu capul înclinat pe umărul drept, se arată cuprins de 
adâncă tristeţe; cel matur, resemnat, pare totuşi sigur 
de nevinovăţia lui, pe care şi-o exprimă prin gestul 
elocvent al palmelor întinse; cel bătrân, cu faţa se¬ 
nină, înţelept şi încrezător în dreptatea lui Dumnezeu, 
schiţează pentru ceilalţi doi un gest de îmbărbătare. 

5. Sfântul Niculae se arată în vis împăratului Con¬ 
stantin, spre a-1 determina să dispue liberarea din în¬ 
chisoare a celor trei voevozi. 

6 . Sfântul se arată în vis guvernatorului Avlavie, încer¬ 
când să-l convingă de nevinovăţia celor trei condamnaţi. 

7. Sfântul scapă dela moarte pe cei trei voevozi. Cu 
mâinile legate şi ochii acoperiţi, cei trei condamnaţi 
aşteaptă cu resemnare lovitura călăului, a cărui sabie 
e oprită în ultimul moment de Sfânt. 

8. împăratul Constantin înmânează celor trei voevozi — 
cum zice inscripţia: « bărbaţilor sfinţi »— daruri pentru 
Sfântul Niculae. 

9. Cei trei voevozi încărcaţi cu daruri ajung la Sfânt', 
aşezat pe un tron, acesta primeşte din mâinile lor ofranda. 

10. Sfântul dăruieşte trei pungi cu aur celor trei fe¬ 
cioare sortite pierzării. Trei fecioare sunt reprezen¬ 
tate în stânga, dormind în acelaşi pat. Un om în pi¬ 
cioare, poate tatăl copilelor, păşeşte grăbit spre Sfântul 
apărut în uşe, din mâna căruia primeşte preţul răscum¬ 
părării virtuţii lor. 

11. Rugăciune la icoana Sfântului. După o ipoteză 
a lui Tafrali, zugravul a voit poate să reprezinte mi¬ 
nunea întâmplată unui tânăr din Catane, furat 
de Arabi şi scăpat din mâinile acestora în urma rugă¬ 
ciunilor înaintea icoanei Sfântului. 

12. Sfântul taie copacul în care dracii îşi făcuseră 
culcuşi. De sigur o aluzie la distrugerea cultului 
vechiu al « arborilor sfinţi », practicat de unii păgâni. 

13. Sfântul, pe mare, scapă vieaţa unor corăbieri ame¬ 
ninţaţi de furtună. 

14. Sfinţi Profeţi. 

15. Bogatul nemilostiv ispăşindu-şi păcatul. 

16. Tabloul votiv. Ocupă tot timpanul de deasupra 
uşii care dă în naos. Centrul compoziţiei e ocupat de 

Fig T3 — Chipul lui Radu I din icoana hramului 

Iisus Christos pe tron, încadrat, în dreapta, de Fecioara 
Marfa, iar în stânga de Sfântul Niculae, patronul bi¬ 
sericii. In colţul din stânga, sub trăsăturile rigide ca¬ 
racteristice picturii bizantine, cu plete lungi şi barbă 
castanie, ctitorul bisericii pentru zugrăveală. Radu I 
Basarab (ca 1374 —ca 1385), stă îngenunchiat, în 
chip de donator, cu mâinile întinse către Iisus Christos. 
Stricat puţin în partea de jos, tabloul votiv cuprindea 
probabil în acest loc şi o inscripţie explicativă; nu-i 
exclus ca, la fel cu Metochites din tabloul votiv dela 
Kahrie-Djami din Constantinopol, voevodul să fi ţinut 
în mâini modelul bisericii pe care o dăruia împodobită 
lui Christos. 

17. Intrarea Maicii Domnului în Biserică. Ocupă tot 
timpanul de deasupra uşii ce dă în exterior. In faţa 
unui altar acoperit cu un baldachin, marele preot, îm¬ 
brăcat în odăjdii strălucitoare, plecat şi cu mâinile 
întinse, primeşte în biserică pe Fecioara ce vine înso¬ 
ţită de un grup de femei cu lumânări în mâini. Pă¬ 
rinţii Fecioarei, SfinţiiIoachimşi Ana, sunt reprezentaţi 
în dreapta, pe planul I-iu, aureolaţi. 

18. Logodna Sfintei Fecioare. In stânga, preotul Za- 
haria, în genunchi, se roagă în faţa altarului; alături, 
acelaşi încredinţează pe Fecioară lui Iosif, «ca să fie 
păzitorul purităţii ei». 

19. 20 şi 21. Sinoade ecumenice. 

22, 23, 24 şi 25. Mucenici. 

Pe restul cilindrului, picturile foarte deteriorate ale 
celorlalte patru sinoade ecumenice. 

In Naos. Picturile de pe partea de jos a pereţilor, 
sub primul profil care marchează planul de naştere al 
arcurilor ce leagă stâlpii centrali cu pereţii din spre 
apus şi răsărit, datează în cea mai mare parte din jurul 
anului 1827 şi sunt opera zugravului Pantelimon. 
Toată această fâşie de frescă, ce înconjoară pereţii de 
jur împrejur, e formată dintr’o draperie deasupra că¬ 
reia se desfăşoară o teorie de sfinţi mucenici şi de 
cuvioşi. In rândul acestora, pe peretele dinspre apus, 
în stânga celui ce intră, sunt înfăţişaţi ctitorii: Radu I 
(Radu Negru-Vodă al tradiţiei) şi Ana Doamna, ţinând 
în mâini biserica sub înfăţişarea ce-i fusese dată în 
veacul al XlX-lea, după o nechibzuită refacere. Por¬ 
tretele acestea (a x şi a a pe schema 3) se presupun a fi 
copiate după cele vechi, distruse de zugravul restaurator. 

Pe partea din spre apus a naosului (vezi schema 3): 

26. Adormirea Maicii Domnului, compoziţie remar¬ 
cabilă, de mari dimensiuni, în care zugravul dovedeşte 
o mare stăpânire a meşteşugului, prin aşezarea şi ex¬ 
presia adecuată situaţiei pe care a ştiut s’o dea fiecărui 
personagiu reprezentat, prin coloritul variat şi armonios 
al întregei lucrări, prin gruparea scenelor secundare în 
jurul subiectului principal. Centrul compoziţiei îl ocupă 
Fecioara, întinsă pe un mare catafalc, încadrat, în 
stânga, de un grup de zece apostoli şi doi episcopi 
îmbrăcaţi în odăjdii, în dreapta, de un grup de îngeri. 
In faţa acestora, al 11-lea apostol, încovoiat la picioa¬ 
rele Fecioarei, întinde braţele către Arhanghelul Mi- 

hail, în timp ce un al 12-lea apostol, de cealaltă parte 
a catafalcului, privind îndurerat corpul neînsufleţit. 

face gestul închinării. Motivul central al scenei e 
pus în evidenţă de o mare aureolă albăstruie pe care 
se detaşează, lângă catafalc, figura îndurerată a Mân¬ 
tuitorului, ţinând pe braţul drept, sub chipul unei 
făpturi femeieşti minuscule, sufletul Maicii Sale. In 
spatele grupului de apostoli şi îngeri, desenate în 
perspective curioase dar pline de pitoresc, diferite edi¬ 
ficii din ferestrele şi porticele cărora femei plângând 
şi bărbaţi iau parte la funeraliile pământeşti ale Maicii 
Domnului. Deasupra, zugrăvite mai puţin mişcător, 
dar mai pline de înţelesul sfânt al întâmplării, sunt înfăţi¬ 
şate momentele înălţării Fecioarei la Cer. In mijloc, 
prinsă într’o mare aureolă, se vede Fecioara pe tron, 
încadrată de doi îngeri ce par că o susţin. Deasupra ca¬ 
pului Fecioarei, într’un cerc de lumină, porţile cerului 
deschise, gata s’o primească. Cortegiul apoteozei Sfintei 
Fecioare e completat pe tot întinsul câmpului din 
jurul scenelor centrale de ii grupuri formate fiecare 
din câte un apostol şi un înger purtaţi pe nori. 

Alte patru scene secundare încadrează, două câte 
două, scena principală a funeraliilor: în dreapta, în 
colţul de jos, Apostolii veghind la mormântul Fecioarei-, 
deasupra, o scenă foarte rară în iconografia bizantină: 
Fecioara îşi împarte veştmintele. In stânga, jos, pe un 
fond de peisaj, Fecioara se roagă; deasupra, Arhan¬ 
ghelul Gavril vesteşte Născătoarei de Dumnezeu mutarea, 
Ei în vieaţa cealaltă. 

27. Fuga în Egipt, frescă din veacul al XlV-lea, 
retuşată puţin în partea dreaptă şi pe alocuri comple- 

tată de restaurator. Sunt înfăţişate cele trei episoade 
ale întâmplării. In stânga, Visul lui Iosif. învăluit 
într’o mantie roşie, Iosif doarme lungit pe pământ; 
în fund, măgăriţa lui Iosif păzită de tânărul Iacob. Ime¬ 
diat alături, Sfânta Familie în drum spre Nazaret; cu 
pruncul pe umăr, Iosif deschide drumul. In mijloc, 
Călătoria în Ţara lui Israel. Fecioara, rămasă în urmă, 
pare obosită. Iosif şi Iacob, cari au depăşit-o, întorc 
capetele rugători, căutând s’o îmbărbăteze. In dreapta, 
Sosirea la Nazaret. In cap, Iosif înaintează grăbit, ară¬ 
tând lui Iacob cu amândouă mâinile zidurile oraşului. 
Nu-i lipsit de pitoresc peisajul muntos din fund şi cei 
trei oameni ce privesc curioşi cortegiul Sfintei Familii. 

28. Schimbarea la Faţă, fresca din veacul al XlV-lea, 
a cărei parte superioară, distrusă parţial, a fost retu¬ 
şată şi completată de restaurator. Subiectul e tratat 
într’un peisaj romantic, reprezentând muntele Thabo- 
rului. In stânga, Iisus, însoţit de ucenicii Petru, Iacob 
şi Ioan, suie muntele în vârful căruia e înfăţişată mi¬ 
nunea: Mântuitorul, după rugăciune, îşi schimbă în¬ 
făţişarea « aşa încât faţa lui străluci ca soarele iar veşt¬ 
mintele lui se făcură albe ca lumina» (Matei, 1, 2). 
înconjurat de un cerc luminos, care-I reprezintă gloria, 
Iisus Christos stă de vorbă cu profeţii Moise şi Ilie, 
ce se arată de-a-dreapta şi de-a-stânga, în afara cer¬ 
cului de lumină. In partea de jos a scenei, doi din 
apostoli, auzind vorbele ce le vin din norul luminos — 

« acesta este fiul meu cel iubit întru carele bine am voit; 
pe acesta să-l ascultaţi»— sunt cuprinşi de mare 

-Spaimă. Unul, 'Cel din dr$apta 5 e înfăţişat cu faţa la 
pământ; celălalt, după toate aparenţele Petru, e în¬ 
făţişat în momentul în care stă să se prăbuşească, 
orbit de raza luminoasă venită de sus. In dreapta, 
Iisus însoţit de Petru şi Ion — împotriva prescripţiilor 
iconografice Iacob lipseşte — sunt arătaţi în clipa când, 
coborînd muntele, după săvârşirea minunii, Iisus le 
porunceşte: «Nimănui să nu spuneţi ce aţi văzut până 
ce Fiul Omului nu se va scula din morţi ». 

29. Sfântul Dumitru. 

30. Sfânt ostaş martir. Figură remarcabilă şi expre¬ 
sivă, zugrăvită pe un fond bogat de arhitectură, în 
care se observă unele elemente caracteristice epocii 
primei Renaşteri italiene. 

31. Nunta dela Cana Galileii. Scena reprezintă cele 
două momente principale ale ospăţului: în stânga, 
parţial distrusă de bara de fier ce întăreşte arcul bolţii, 
se vede masa întinsă la care s’a sfârşit vinul; în dreapta, 
Iisus, având în stânga pe Fecioara Maria, binecuvân¬ 
tează apa, prefăcând-o în vin. Remarcabilă şi plină de 
majestate e figura lui Iisus; admirabil redate mişcările 
servitorilor, mai cu seamă a celui din mijloc, care în¬ 
junghie un viţel, 

32. Uciderea pruncilor. Partea dreaptă a frescii, în 
care se vede şi Fecioara cu pruncul Iisus, este din 
veacul al XlV-lea; restul e opera restauratorilor din 
1750 şi 1916. 

35, Sfâ'nt ostaş martir înfăţişând o expresie tristă, 
cu capul uşor plecat pe umărul stâng, Sfântul, foarte 

tânăr, se profilează cu eleganţă pe un fond de arhi¬ 
tectură. 

34. Tălmăcirea Pildei neghinelor. La un ospăţ, aşezat 
în capul mesei, pe tron (figura lui şi o parte din umeri 
sunt acoperiţi de şaiba tirantului de fier care întăreşte 
arcul bolţii), Iisus explică apostolilor pilda cu neghina 
din ţarină. 

Subiectul compoziţiei este tras dintr’un pasagiu 
al Evangheliei lui Matei, care redă însăşi vorbele 
Mântuitorului: «Cel ce samănă sămânţa bună este 
Fiul omului. Ţarina este lumea; sămânţa bună sunt 
fii împărăţiei, neghina sunt fii celui rău. Vrăjmaşul 
care a semănat-o este Diavolul; secerişul este sfâr¬ 
şitul veacului; secerătorii sunt îngerii. Deci, cum se 
smulge neghina şi se arde în foc, aşa va fi şi la sfâr¬ 
şitul veacului. Fiul omului va trimite îngerii Săi şi 
ei vor smulge din împărăţia lui toate lucrurile cari 
sunt pricină de păcătuire şi pe cei ce săvârşesc fără¬ 
delegea şi-i vor arunca în cuptorul aprins; acolo va 
fi plânsul şi scrâşnirea dinţilor» (Matei, XIII, 37—42). 

a 8 . Iisus tămădueşte pe cel îndrăcit, frescă din veacul 
al XlX-lea. 

a 4 . Floriile (Intrarea lui Iisus în Ierusalim), frescă 
din veacul al XlX-lea. 

a 6 . învierea lui Lazăr, frescă din veacul al XlX-lea. 

a 9 şi a 7 . Profeţi, medalioane din veacul al XlX-lea. 

Pe bolta mică din colţul miazănoapte-apus (vezi schema 3, 
dreapta): 

35- Iisus vindecă pe soacra lui Petru, frescă din veacul 
al XlV-lea, pe alocuri retuşată. 

36. Iisus mergând pe valurile mării, frescă foarte de¬ 
teriorată. Se vede o barcă cu apostoli; unul din ei, 
sărit în apă, înoată spre Iisus. 

37. Iisus cheamă pe Simon Petru şi pe ceilalţi apostoli la 
pescuit. Iisus şi discipolii săi sunt înfăţişaţi într’o barcă. 
In valurile spumoase ale mării înoată o mulţime de 
peşti. Fresca interpretează textul biblic: Iisus a văzut 
două corăbii... S’a suit într’una din ele, care era a 
lui Simon... Când a încetat să vorbească a zis lui 
Simon: « Depărteaz-o la adânc şi aruncaţi-vă mrejele 
pentru pescuire». Invăţătorule, zisu-I-a Simon, toată 
noaptea ne-am trudit şi n’am prins nimic; dar, la 
cuvântul Tău, voi arunca mrejele!. Şi după ce le-au 
aruncat au prins atâţia peşti că începeau să li se rupă 
mrejele (Luca, V, 2—5). 

38. Pescuitul miraculos, frescă mult stricată, a cărei 
înţelegere e anevoioasă. In mijlocul mării, se văd mai 
multe bărci; într'una, Iisus binecuvântează apostolii. 
De sigur o continuare a subiectului înfăţişat în fresca 
alăturată. 

bj. Iisus în pustiu ispitit de diavol, pictură executată 
în tempera în 1916, pe urmele frescii vechi din veacul 
al XlV-lea. 

b 2 . Iisus în pustiu, aceeaşi scenă, completată cu un 
personaj; executată, ca şi precedenta, în 1916. 

39. Iisus cheamă în rândul Apostolilor pe Matei. Ilus¬ 
trează momentul când Iisus, trecând cu apostolii, 

vede la o vamă un om cu numele Matei, căruia îi face 
semn să-l urmeze (Matei, IX, 9; Luca V, 27). 

40. Parabola semănătorului. Frescă mult stricată, 
înfăţişând pe Iisus în mijlocul apostolilor cărora le 
spune: «Iată au ieşit semănătorul să samăne să¬ 
mânţa, etc. » (Matei, XIII, 3—8). 

41. Sfântul Macabei în deşert, frescă foarte stricată. 

42. Sfântul Pimen, medalion din veacul al XlV-lea, 
mult retuşat. 

43. Sfântul Domiţian, medalion din veacul al XlV-lea, 
mult retuşat. 

Pe bolta mică din colţul miazăzi-apus (vezi schema 3, stânga): 

44. Răstignirea lui Iisus. Frescă din veacul al 
XlV-lea, retuşată mult la începutul celui de al XlX-lea. 
Iisus, asistat de un grup de Sfinte Femei, între cari 
se vede şi Fecioara, înfăţişat pe cruce, între cei doi 
tâlhari. Interesantă ca grupare şi colorit, fresca e 
totuşi, prin desenul stângaci şi atitudinile rigide date 
personajelor de restaurator, inferioară picturilor din 
veacul al XlV-lea. 

45. Urcarea şi coborîrea de pe cruce. Frescă din veacul 
al XlV-lea, retuşată, ca şi precedenta, la începutul vea¬ 
cului al XlX-lea. Scena cuprinde două momente: 
unul anterior, altul posterior răstignirii. In stânga, 
Iisus, în mijlocul oştenilor păzitori, e înfăţişat cu mâi¬ 
nile pe scară, gata să se urce pe cruce. Prezentarea 
aceasta se apropie mult de modelele iconografiei bi¬ 
zantine din Italia, deosebindu-se de indicaţiile.date în 

Erminia grecească, în care se cere ca Iisus, leşinat, să 
fie târît pe cruce de soldaţi. In dreapta, se înfăţişează 
coborîrea de pe cruce: corpul neînsufleţit al Mântui¬ 
torului e susţinut de Fecioară şi de doi bărbaţi: 
Iosif din Arimateia şi Nicodem. 

46. Spânzurarea lui Iuda, frescă din veacul al XlV-lea, 
foarte stricată şi mult retuşată. 

a 8 . Iisus vindecă. Scenă refăcută de mai multe ori, 
foarte deteriorată, a cărei înţelegere rămâne, din a- 
ceastă pricină, anevoioasă. 

a 9 . Renegarea lui Petm, pictură refăcută pe urmele 
celei din veacul al XlV-lea. 

b 3 . Iisus ducându-şi crucea. Pictură nouă, executată 
în tempera, cu prilejul ultimei restaurări din 19x6. 
b 4 . Pironirea lui Iisus pe cruce. Idem ca precedenta. 
b 5 . Iisus înaintea Ud Irod. Idem ca precedenta. 
b„. Usus în faţa lui Pilat. Idem ca precedenta. 
a 10 . şi a n . Prooroci. 

Pe partea din spre miazăzi a naosului (vezi schema 4): 

47. întâmpinarea Domnului. Frescă din veacul al 
XlV-lea, uşor retuşată în partea de jos. Scena înfăţi¬ 
şată e împărţită în două de fereastră: în stânga, Iosif 
şi Marict în faţa templului din Ierusalim ; pe braţul 
drept, după legea lui Moise, Iosif ţine perechea de turtu¬ 
rele aduse să fie jertfite lui Dumnezeu, fiindcă cel dintâi 
născut al său a fost parte bărbătească. In dreapta, 
bătrânul Simeon, căruia Duhul Sfânt îi vestise că nu 

va gusta moartea până ce nu va vedea pe unsul Dom¬ 
nului, ţine în braţe pe pruncul Iisus şi aduce laude lui 
Dumnezeu. E reprezentat în clipa când rosteşte invo¬ 
caţia: «Acum slobozeşte pe robul tău, Stăpâne, după 
cuvântul tău, în pace » (Luca II, 29). 

48. Călătoria lui Iosif şi a Măriei către Bethleem, pentru 
recensământ. Scena se petrece în cadrul unui peisaj 
de munte. Un personaj tânăr, de bună seamă Iacob fiul 
lui Iosif, merge în capul convoiului, ducându-şi haina 
pe bastonul de pe umăr. Lui îi urmează Fecioara, că¬ 
lare, în urma căreia, cu oarecare greutate, păşeşte 
Iosif. Deşi animalul pe care călăreşte Fecioara este un 
căluţ sglobiu, scena ilustrează totuşi vădit textul unei 
evanghelii apocrife, care precizează: «şi adusu-şi-au 
(Iosif) măgăriţa, şi au aşezat pe ea pe Maria; şi fe¬ 
ciorul lui ducea dobitocul, iară el venea pe urmă... ». 

49. Recensământul în faţa lui Quirinus. Subiect rar 
interpretat de zugravi în biserici. In stânga, Quirinus, 
ocârmuitorul Siriei, stă în jeţ, având în stânga lui 
scribul care înscrie pe Iosif şi pe Maria « cea logodită 
lui şi care era grea » (Luca, II, 5). Contrar unui simţ 
comun de discreţie, ce se observă de obiceiu în picturile 
bizantine, zugravul dela Argeş a redat cu îndrăzneală 
apropiata maternitate a Măriei. 

50. Irod iscodeşte pe cei trei magi. Scena este despăr¬ 
ţită în două, înfăţişând două momente ale episodului. 
In stânga, sus, se văd venind din depărtare, «dela 
Răsărit», călăuziţi de stea, cei trei magi. In dreapta, 
pe un fond fantezist de arhitectură, ce vrea să repre- 

zinte zidurile şi turnurile Ierusalimului, Irod împă¬ 
ratul, însoţit de patru ostaşi, stă de vorbă cu cei trei 
magi, poruncindu-le să meargă la Bethleem, şi de vor 
afla pe prunc să vie să-i dea de veste, ca să meargă şi 
el să i se închine. Grupul lui Irod şi al soldaţilor e plin 
de mişcare şi expresie. Unul din soldaţi se apleacă 
spre Irod, voind parcă să-i spună ceva la ureche. împă¬ 
ratul, cu chipul sever încadrat de o barbă neagră, 
poartă pe cap o coroană împodobită cu perle. Cei trei 
crai, reprezentaţi sub trăsăturile caracteristice celor trei 
vârste ale omului, se înfăţişează lui Irod în costume 
bogate, oferindu-i daruri. 

51. Irod întrebând pe arhiereii şi cărturarii popo¬ 
rului unde este să se nască Iisus. 

52. Iisus lasă Apostolii lângă grădina Ghetsemani, 
iar el merge să se roage. 

53. Rugăciunea de pe munte şi Iuda tocmeşte vânzarea 
lui Isus. Scenă remarcabilă prin expresia şi mişcarea 
personajelor. Reprezintă două momente din timpul 
rugăciunii. In stânga, pe planul al doilea, Iuda, figură 
caracteristic evreiască, tocmeşte vânzarea lui Iisus, 
explicând soldaţilor semnul prin care vor putea recu¬ 
noaşte pe cel vândut. In faţă, pe planul întâi, Petru, 
cei doi fii ai lui Zevedeu şi un alt apostol, luaţi de Mân¬ 
tuitor ca să privegheze cu El, se lasă furaţi de somn, 
în timp ce Iisus, puţin mai la o parte, porneşte să se 
roage. Cei 4 apostoli sunt înfăţişaţi în momentul când 
Iisus, întorcându-se după rugăciunea dintâi, îi găseşte 
dormind. Adresându-se lui Petru, cu faţa inundată de un 

surâs ironic şi plin de bunătate în acelaşi timp, Iisus îi 
mustră: «astfel n'aţi avut puterea un singur ceas să pri- 



(Colecţia Com. Mon. Ist.). 

Fig. 15 .— Ghelsemani şi Iuda tocmeşte vânzarea lui Isus. 

vegheaţi cu mine » (Matei, XXVI, 40). Petru, speriat 
de cuvântul Domnului, cată să deştepte pe unul din 
apostoli, lungit cu faţa la pământ. Celălalt, din dreapta 

lui Petru, într’o mişcare admirabil redată, este prins 
în momentul când, aţipind, capul i se apleacă brusc 
către pământ făcând să-i salte, pletele (fig. 15). Ieşind 
din canoanele rigide ale picturii bizantine, zugravul 
se lasă înrâurit de noile principii ale Renaşterii italiene. 

54. Trădarea lui Iuda şi Prinderea lui Iisus. Re¬ 
marcabil redată, în această scenă, este mişcarea lui 
Simon Petru, care, cu sabia trasă, se pregăteşte să 
lovească pe unul din servitorii arhiereului, care pusese 
mâna pe Iisus. In colţul din dreapta, jos, Petru, repre¬ 
zentat pentru a doua oară, stă aplecat asupra lui 
Malchus, căruia, după ce l-a trântit jos, vrea să-i tae 
urechea. 

55. Batjocorirea lui Iisus. 

56 . Drumul spre Golgota. Iisus, precedat de cei doi 
tâlhari ce aveau să fie răstigniţi alături de El, îşi duce 
crucea, urmat de grupul soldaţilor păzitori, în faţa că¬ 
rora se remarcă figura severă şi îndurerată a Sfântului 
Petru. Cortegiul e închis de grupul «Fecioarelor din 
Ierusalim », aproape ascunse de aureola Maicii Domnului. 

57. Sfânt ostaş martir. 

58. Iisus copil. 

59. Sfânt ostaş. 

Ag. Buna vestire, frescă din jurul anului 1750, atri¬ 
buită zugravului Radu sin Mihai din Târgovişte. 

A 4 . Abraam şi cei trei îngeri, frescă din jurul anului 
1750, atribuită aceluiaşi. 

A 5 . Botezul lui Iisus Christos, frescă din jurul anului 
1750, atribuită aceluiaşi. 

a 12 . Naşterea lui Iisus Christos, frescă executată în 
1827 de zugravul Pantelimon. 

Fe stâlp : 

A 6 . Martiriul Sfântului Petru, frescă din jurul anu¬ 
lui 1750. 

A 7 . Martiriul Sfântului Haralambie, frescă din jurul 
anului 1750. 

a 18 . Martiriul Sfântului Pavel, frescă din secolul al 
XlX-lea. 

a, 4 . Martiriul Sfântului Toma, frescă din secolul al 
XlX-lea. 

Pe partea din spre miazănoapte a naosului (vezi schema 5): 

60. Coborîrea de pe cruce şi punerea în mormânt. 
Frescă din veacul al XlV-lea, mult retuşată, pe alo¬ 
curi chiar refăcută în 1827. Scena este despărţită în 
două de fereastră. In stânga, Coborîrea de pe cruce. 
Iisus, aproape gol, foarte slab e întins pe catafalc, având 
la căpătâi pe Fecioara Maria, iar la picioare pe Iosif 
din Arimateia. De cealaltă parte a catafalcului, aplecat 
asupra corpului, Sf. Ion, având alături pe Maria Mag- 
dalena, care ridică disperată braţele spre cer. In dreapta 
ferestrii, Punerea în mormânt, scenă rară în iconografia 
bizantină. Trupul Domnului, înfăşurat în giulgiu, este 
purtat de Fecioară, de Iosif şi de Ion spre mormântul 
ce se vede săpat în stânca de alături. 

61. Saturarea celor cinci mii de oameni cu cinci 
pâini şi doi peşti. Cele trei momente principale ale 
acestei minuni sunt reprezentate într’o friză continuă, 
prinsă între pereţii cilindrului mare. In stânga, Iisus, 

având în faţă doi apostoli, blagosloveşte cele cinci 
pâini. Imediat alături, întors cu faţa spre dreapta, 
Iisus frânge cele cinci pâini şi le dă ucenicilor să le 
împartă celor cinci mii de oameni, « aşezaţi », din po¬ 
runca lui, «în rânduri, ca la masă, pe iarba verde» 
(Marcu, VIII, 39). De remarcat, în grupul din mijloc, 
unul din apostoli, care se apleacă întinzând două 
pâini unui personaj ce face o sforţare spre a ajunge 
să le ia, iar în fund, spre dreapta, mişcarea plină de 
graţie a unui copilaş ce fuge după un apostol căruia îi 
cere pâine, trăgându -1 de pulpana mantiei. In dreapta, 
pe planul I-iu, aşezat, Iisus primeşte cele 12 coşuri 
cu fărâmiturile rămase după săturarea mulţimilor. 
Ultimul grup din dreapta, format din bărbaţi şi femei 
cu copii în braţe, înfăţişează norodul, care, «văzând 
minunea făcută, zice: «Acesta este într'adevăr Prooro¬ 
cul carele va să vie în lume» (Ion VI, 14). 

62. Iisus tămădueşte o femeie care pătimea de 12 ani. 

63 - Iisus alungă vânzătorii din templu. Mişcările şi 
spaima personajelor ce întregesc scena sunt admirabil 
redate. Deşi cam speriată, figura lui Iisus trădează 
revolta ce l-a cuprins: cu mâinile ridicate, învârtind 
cu dreapta un biciu, face gestul alungării negustorilor. 

64. Iisus învie pe fata lui Jair. Pe un fond bogat 
de arhitectură, Iisus, având în spate grupul apostolilor, 
este reprezentat în stânga. La picioarele lui, îngenun- 
chiat, se roagă bătrânul Jair. Partea dreaptă a scenei 
este ocupată de patul (îmbrăcat ca un catafalc) în 
care zace întinsă fiica lui Jair, pe care Domnul o va învia. 

65 - Pecetluirea mormântului lui Iisus. 

66 . Ovreii cer lui Pilat să institue o gardă pentru paza 
mormântului şi îngerul vesteşte Sfintelor Femei învierea. 
Trei sferturi din scenă sunt ocupate de episodul I-iu. 
Pilat, stând jos şi având alături un aghiotant cu lancea 
în mână, primeşte vizita unui grup de Evrei veniţi 
să-i ceară instituirea unei gărzi pentru paza mormân¬ 
tului «înşelătorului care, în viaţă fiind, se lăudase că 
a treia zi va învia din morţi». In colţul din dreapta, 
un înger, remarcabil ca înfăţişare şi colorit, ridică 
piatra de pe mormântul Domnului, după înviere, ară¬ 
tând Sfintelor Femei (ale căror capete curioase se 
zăresc în partea de sus a scenei, între aripile îngerului) 
mormântul gol şi zicându-le: «ce căutaţi pe cel viu 
între cei morţi, etc. ». 

67. Pilda celui ce a zidit palat. Scena înfăţişează un 
bogătaş, poate un împărat, care, îmbrăcat în haine 
scumpe, plin de mândrie, stă într’un jeţ şi suprave¬ 
ghează construirea palatului său abia început. In timp 
ce lucrul e în toi, printre turnurile unui castel ce for¬ 
mează fondul scenei, un înger apare din cer, vestind 
împăratului, care întoarce brusc capul către el, inu¬ 
tilitatea construirii unei case pentru viaţa aceasta tre¬ 
cătoare. O inscripţie scrisă în româneşte mult mai 
târziu şi înlăturată apoi de restauratorii din urmă 
punea în gura îngerului, adresate împăratului, urmă¬ 
toarele cuvinte: « nebune! la noapte va să iasă sufletul 
tău dela tine ». 

68. şi 69. Sfinţi Militari. 

70. Sfânt Profet. 

a 1B . Dărîmarea Ierusalimului, scenă refăcută în în¬ 
tregime în veacul al XlX-lea. 

a 16 . învierea Domnului, frescă executată în 1827 de 
zugravul Pantelimon. 

a 17 . Duminica Tuturor Sfinţilor, frescă de acelaşi. 
a 18 . Iisus şi Samariteanca, frescă de acelaşi. 
a 19 . Sfânt Profet, frescă de acelaşi. 


Pe stâlpul dinspre altar sunt zugrăvite, cu o deli¬ 
cateţă şi o graţie demne de toată atenţia, 4 scene din 
viaţa Sfintei Filofteia. Executate în jurul anului 1750, 
frescele acestea sunt, după toate aparenţele, opera 
restauratorului din acea vreme a picturilor bisericii, 
zugravul Radu sin Mihai din Târgovişte. 

Distribuţia scenelor pe stâlp şi subiectele înfăţişate 
sunt următoarele: 

A 8 . Milostenia Sfintei Filofteia. In partea de jos a 
scenei, zugrăvită de două ori, Sfânta împarte copiilor 
săraci mâncarea pe care trebuia s’o ducă plugarilor 
tatălui său (unul din aceştia e înfăţişat deasupra lu¬ 
crând pământul). 

A„. Martiriul Sfintei Filofteia. Prinsă în momentul 
când împărţea bucatele copiilor. Sfânta e ucisă de 
mâna propriului ei tată. 

A 10 . înmormântarea Sfintei Filofteia. 

A u . « Radu-Negru », cu episcopi şi mulţime de cler, 
aduce moaştele Sfintei dela Târnova la Argeş. 

(Colecţia Com. Mod. Ist.). 

Fig. 16. Milostenia Sfintei Filofteia,. 

Pe faţa din spre altar a stâlpului, se mai păstrează 
de asemeni două fresci din veacul al XIV-lea; una 
deasupra (71) şi alta dedesubt (72) reprezentând: 

71. Iisus binecuvântând. 

72. Fragmente din portretul unui cavaler. Se pre¬ 
supune a fi fost portretul cavalerului al cărui mor¬ 
mânt se şi găseşte alături. 

Pe pendentifi, tamburul turlei şi cupolă (vezi schema 6): 

73. Evanghelistul Ion. Frescă remarcabilă din veacul 
al XIV-lea, ocupând pendentivul din spre Sud-Est. în¬ 
făţişează pe evanghelist dictând unui înger Evanghelia. 

b 7 . Evanghelistul Matei. Frescă ocupând pendentiful 
dinspre Sud-Vest, completată de restauratorul din 
1916, pe baza unor fragmente din veacul al XIV-lea. 

b 8 . Evanghelistul Marcu. Frescă ocupând penden¬ 
tiful dinspre Nord-Vest, completată de restauratorul 
din 1916 pe baza unor fragmente din veacul al XIV-lea 

b 9 . Evanghelistul Luca. Frescă ocupând pendentiful 
dinspre Nord-Est, completată de restauratorul din 
1916 pe baza unor fragmente din veacul al XIV-lea. 

Din cei 12 profeţi înfăţişaţi pe tamburul turlei, trei, 
şi anume: b 10 (Naum), b u ( Baruh) şi b l2 [Ilie), sunt în- 
întregime refăcuţi de restauratorul din 1916. Ceilalţi, 
remarcabili prin expresia severă a figurilor, prin pres¬ 
tanţa şi severitatea ţinutei, prin desenul corect al 
cutelor veştmintelor, cari amintesc de aproape togele 
romane şi greceşti, sunt toţi din veacul al XIV-lea: 

5 

N-E 


t 


S-l 


N-V 



Schema 6. Pevdentifii, tamburul turlei şi cupola proectate în plan. 


76. Profetul Osie. 

77. Profetul Eliseu. 

78. Profetul Isaia. 

79. Profetul Ieremia. 

80. Prodromul (Ion Botezătorul). 

81. Profetul Habacuc. 

82. Profetul Zaharia. 

Unii dintre profeţii ce au prevestit venirea Mesiei 
au în mâini filactere cu inscripţii referitoare la prooro¬ 
cirile lor. Astfel, pe filactera lui Zaharia, stau scrise 
în greceşte cuvintele: «Muntele Domnului, muntele 
Sfânt », trase din profeţia sa: « Astfel vorbi Iahveh: 
m’am întors iarăşi la Sion şi vreau să locuiesc în mij¬ 
locul Ierusalimului; Ierusalimul se va chema oraşul 
adevărului şi muntele Iahveh al armatelor, Muntele 
sfânt» (Zaharia, VIII, 3). Pe filactera lui Isaia se 
citeşte inscripţia: «O fecioară va naşte », fragment 
din proorocirea sa: «iată că Fecioara a conceput şi 
va naşte fiu, pe care îl va chema Emanuel » (Isaia, VII, 
14). Pe filactera lui Iona scrie: «în desnădejde am 
chemat pe Iahveh şi el mi-a răspuns » (Iona, II, 2). 

a 20 . Ii sus Christos Pantocrator , înconjurat în partea 
de jos de o coroană de îngeri şi serafimi; frescă mediocră, 
executată în 1827 de zugravul Pantelimon. 

Pe cilindrul mare din spre răsărit şi pe absida altarului (vezi 
schema 7): 

A 12 şi A 13 . Profeţi în medalion, fresci din jurul anului 
1750, retuşate. 

a ai . înălţarea Domnului, frescă de importanţă se¬ 
cundară, executată în 1827 de zugravul Pantelimon. 

a M - Coborîrea Sfântului Duh, frescă de importanţă 
secundară, executată de zugravul Pantelimon în 1827. 

83. Maica Domnului cu Pruncul pe genunchi. Aşe¬ 
zată pe tron. Fecioara e încadrată în dreapta de Sfântul 
Niculae şi Arhanghelul Mihail, în stânga de Sfântul 
Ion Gură de Aur şi Arhanghelul Gavril. 

84. îngerul vesteşte mironosiţelor învierea Domnului. 
Frescă din veacul al XlV-lea; foarte ştearsă, a fost 
uşor întărită de restaurator. 

85. Iisus arătându-se mironosiţelor le zice\ «bucu¬ 
raţi-vă ». Din fresca deteriorată a veacului al XlV-lea 
s’au putut distinge trei siluete: a lui Iisus şi a Sfintelor 
Femei; pe baza acestor resturi, scena a fost întărită 
şi completată de restaurator. 

86. Maria Magdalena şi cealaltă Mărie vestesc Apos¬ 
tolilor învierea Domnului. Apostolii, grupaţi în dreapta 
scenei, ascultă uimiţi relatările Mironosiţelor. 

87. Petru şi Ion la mormântul gol. Scena înfăţişează 
un sever peisaj de munte. Cei doi Apostoli, curioşi 
să vadă dacă spusele Sfintelor Femei erau adevărate, 
aleargă la mormântul Domnului. Primul ajuns, repre¬ 
zentat sub trăsăturile unui om tânăr, este Ion. Plin de 
curiozitate, se pleacă asupra mormântului, a cărui 
piatră lipseşte, şi rămâne uimit constatând că nu 
conţine decât giulgiul care înfăşură trupul lui Iisus. 
Expresiunea de uimire, unită cu un sentiment de 
spaimă, sunt redate de artist în chip desăvârşit, atât 
prin gesturile mâinilor cât şi prin trăsăturile feţei 
apostolului. Rămas ceva mai în urmă, Petru (cu figura 

severă încadrată de o barbă rotundă) se opreşte spe¬ 
riat din mers. Emoţia face să i se îndoaie genunchii. 
Prin mişcarea şi expresia personajelor, prin simplitatea 
cu care e povestit episodul şi prin coloritul ei, scena e 
de un patetism pe care numai mâna unui adevărat 
maestru era capabilă să-l redea. 

Subiectul compoziţiei este tras din trei versete ale 
evangheliei lui Ioan: « Petru şi celălalt ucenic au ieşit 
şi au plecat spre mormânt. Amândoi împreună au 
început să alerge, dar celălalt ucenic alerga mai repede 
decât Petru şi a ajuns cel dintâi la mormânt. S’a 
plecat, s’a uitat înlăuntru şi a văzut giulgiul!..» (Ion, 
XX, 3-5). 

88. Iisus în drum spre Emaus. Iisus, în picioare, 
ocupă centrul compoziţiei. In dreapta lui stă apo¬ 
stolul Luca, în stânga, Cleopas. Peisajul înconjurător, 
muntos, e arătat ca fiind oriental prin cele câteva 
plante exotice semănate printre personaje; se di¬ 
stinge, mai ales, între Iisus şi Luca, desenul gingaş al 
unui palmier. Figura pală a Mântuitorului, a cărui 
privire se pierde în zare, e înconjurată de un nimb 
auriu-deschis. Indreptându-se către Iisus cu braţele 
deschise, ca şi când şi-ar fi recunoscut stăpânul, Luca 
i se închină. Cleopas, neîncrezător, are o figură speriată; 
cu capul întors, în timp ce continuă să meargă,—man- 
tia-i verde, bătută de vânt, pune în evidenţă miş¬ 
carea, — el face parcă gestul de a invita pe Luca să 
înainteze. Prin felul cum e conceput subiectul, prin 
înfăţişarea plină de expresie a personajelor şi, mai 

ales, prin coloritul ei armonios şi dulce, scena aceasta 
se numără printre cele mai de preţ din câte ni s'au 
păstrat din veacul al XlV-lea. 



(Colecţia Corn, Mon. Ist.) 

Fig. iy. — Popasul în drumul spre Emaus. 


89. Popasul în drum spre Emaus. Iisus e înfăţişat 
la masă, alături de Luca (în dreapta lui) şi de Cleopas, 
pe o terasă dincolo de care, alcătuind fondul tabloului, 
se zăreşte faţada unui palat. Iisus e înfăţişat în mo¬ 
mentul când, după binecuvântarea bucatelor, frânge 
pâinea spre a o împărţi discipolilor. Luca, ale cărui 

înfăţişare şi gesturi sunt pline de expresie, întinde 
mâna dreaptă spre a lua pâinea oferită de Iisus. In 
acest moment, Cleopas recunoaşte pe Iisus după felul 
cum frânge pâinea: de unde, în scena precedentă, 
figura lui era speriată, trădând lipsa de încredere faţă 
de persoana Mântuitorului, în clipa aceasta, recuno- 
scându-1, înalţă mâinile amândouă, schiţând cu po¬ 
căinţă gestul prin care-şi cere iertăciune (fig. 17). 

90. Luca şi Cleopas vestesc Apostolilor învierea Dom¬ 
nului, povestind întâlnirea lor cu Iisus în drumul spre 
Emaus. Luca şi Cleopas, în picioare, povestesc celor¬ 
lalţi zece apostoli, cari îi ascultă aşezaţi grămadă jos, 
întâlnirea lor cu Iisus. In grupul apostolilor se remarcă 
unul, în mijloc, care întoarce capul întrebător către 
ceilalţi, de parcă ar zice: «voi credeţi?». Figurile 
tuturor se desenează desluşit pe un fond liniştit 
de arhitectură interioară. Pe zidul din faţă, între capul 
lui Luca şi al primului apostol din grupul celor zece, 
care, după înfăţişare, pare să fie Petru, se desenează, 
graţioasă, într’un medalion, silueta unui cocoş. Prin 
aceasta, zugravul a voit de sigur să facă o aluzie dis¬ 
cretă la lepădarea lui Petru din seara judecăţii, care a 
precedat Răstignirea. In partea de jos, fresca e puţin 
cam ştearsă, culorile pe alocurea amestecându-se. 

91. Toma necredinciosul. Culorile frescii din veacul 
al XlV-lea, şterse, par să fi fost puţin întărite de 
restaurator. 

92. Iisus predică pe Marea Tiberiadei. Frescă din 
veacul al XlV-lea, mult deteriorată. 

93. Lăsaţi copiii să vie la mine. Frescă distrusă par¬ 
ţial de şaiba tirantului de fier care leagă pereţii ci¬ 
lindrului. 

94. Iisus primit în casa Martei. Mântuitorul, având 
în spate pe Sfântul Petru şi alţi doi apostoli, stă pe 
un scaun şi binecuvântează. In faţa lui, îngenunchiată 
a rugă, stă Marta, îmbrăcată în veştmânt albastru. 

95. Iisus îngrijeşte omul căzut în mâinile tâlharilor. 
Două scene ale aceluiaşi episod: în dreapta, Iisus se 
pleacă să spele « cu untdelemn şi vin » rănile omului 
care, ducându-se «din Ierusalim în spre Erihon au 
căzut în tâlhari»; în stânga, Iisus poartă victima pe 
umăr, căutându-i un adăpost. 

96. Iisus apare Apostolilor pe Marea Tiberiadei. 
Scena se petrece pe malurile Mării Tiberiadei. Cu o 
naivitate primitivă, marea e reprezentată în stânga 
sub forma unui lac albastru, nu cu mult mai mare decât 
barca lăsată de apostoli la «ţărm ». Centrul compo¬ 
ziţiei e ocupat de grupul Apostolilor. In faţa lor, aşezat, 
e înfăţişat Iisus, binecuvântând. Intre ei, o pâine, un 
peşte şi focul. Se înfăţişează momentul pomenit în 
inscripţia grecească de deasupra crenelurilor zidului 
ce-şi întinde curbura între cei doi munţi: «iară ei au 
dat lui o parte de peşte fript» (Luca XXIV, 42). 

97. Iisus se arată Apostolilor în Munţii Galileii. 
Scena înfăţişează un peisaj de munte. împrăştiaţi să¬ 
răcăcios printre personaje, câţiva pomi semănând cu 
nişte păsări ciudate, cu âripile întinse şi cu picioarele 
uriaşe înfipte în pământ. Pe acest fond, în colţul din 

dreapta, însoţit de trei apostoli, Iisus întoarce capul 
spre Petru, care, rămas mai în urmă, indică cu o miş¬ 
care mirată pe un tânăr ce se ţine după el. Interpre¬ 
tează pasagiul biblic: «Petru s’a întors şi a văzut ve¬ 
nind după ei pe ucenicul pe care îl iubea Iisus... şi a 
zis: Doamne, dar cu acesta ce va fi ?» (Ion, XXI, 
20—21). 

98. Iisus dă Apostolilor puterea de a predica noua 
lege. Scena e împărţită în două de figura impunătoare 
a Mântuitorului, care, în mijloc, ridicat pe un podiu, 
binecuvântează cu ambele mâini apostolii despărţiţi 
în grupuri de câte 6, deoparte şi de alta. Simetria 
perfectă dintre grupurile apostolilor, în raport cu 
centrul, s’a păstrat şi în dispoziţia edificiilor ce alcă- 
tuesc fondul de arhitectură al tabloului. 

99. Pilda muierii păcătoase. Adusă în faţa lui Iisus, 
«femeia păcătoasă », cu trăsăturile şi înfăţişarea unei 
femei frumoase şi elegante, stă cu mâinile împreunate 
pe piept în act de pocăinţă, în timp ce Iisus, aplecân- 
du-se către o piatră, o arată Apostolilor, zicându-le: 
« acela care se crede fără păcat să arunce mai întâi 
cu piatra». Cu un gest plin de înţeles, detaşându-se 
din grupul acuzatorilor, un bătrân se dă pocăit înapoi 
din faţa lui Iisus, părând a zice: «eu nu voiu face 
aceasta Doamne! ». 

100. Pilda celor zece Fecioare. Cuprinzând cele două 
momente principale ale episodului, scena înfăţişează pe 
Iisus de două ori: în dreapta, binecuvântând trei din 
cele cinci fecioare înţelepte (două au fost astupate de 

Fig. 18. — Pilda celor zece fecioare. 

zidul catapetesmei ridicat în veacul al XVIII-lea ); în 
stânga, făcând cu mâna dreaptă un semn prin care 
vrea să îndepărteze pe cele şase fecioare nebune, pentru 
cari poarta Raiului e închisă. Edificiul care formează 
fondul tabloului închipueşte, în imaginaţia zugravului. 
Paradisul. Mişcările personajelor sunt pline de reali¬ 
tate, iar vestmintele fără mâneci ale fecioarelor, cari 
accentuiază şi mai mult eleganţa modelelor, dau, prin 
felul cum sunt tratate cutele şi prin coloritul lor, un 
caracter cu totul aparte acestei scene (fig. 18). 

101. Cortul mărturisirii. Tema iconografică este rară. 
Subiectul ei e scos din Vechiul Testament. Centrul 
compoziţiei îl ocupă masa altarului, încadrată, în 
dreapta, de Moise, în stânga de Aron, reprezentaţi în 
clipa celebrării liturghiei sfinte. Cele 12 seminţii 
ale lui Israel, reprezentate fiecare prin regii lor — 6 
deoparte, 6 de alta — aduc daruri. Motivul central 
este subliniat de o serie de cercuri albastre şi albe, 
din cari, ca dintr’un curcubeu, de o parte şi de alta, 
răsar pe jumătate, închinându-se către grupurile ado¬ 
ratorilor încărcaţi de daruri scumpe, profeţii Isaia şi 
Ieremia (fig. 19). 

102. împărtăşirea Apostolilor. Sub baldachinul ce 
adăposteşte masa sfântă, Iisus e înfăţişat de două orL 
In stânga, săvârşeşte prima parte a tainei împărtă¬ 
şaniei, explicată prin invocaţia: «luaţi, mâncaţi, acesta 
este trupul meu, care pentru voi se frânge ». In dreapta, 
desăvârşeşte taina, întinzând apostolilor potirul şi zi¬ 
când: «beţi din acesta toţi; acesta este sângele meu. 

Fig. ig. — Cortul mărturisirii : Moise şi Aron în faţa altarului. 

Fig. 20 .— Cortul mărturisirii: şase din cele 12 seminţii ale lui Israel, reprezentate prin regii lor. 

al legii celei noui, care pentru voi se varsă ». Cele două 
grupuri ce compun scena diferă prin felul compoziţiei 
şi desenul personajelor, punând în evidenţă manierele 
de lucru a doi artişti diferiţi: unul, mai puţin priceput, 
căruia i se datoreşte grupul celor cinci apostoli gră¬ 
mădiţi în stânga şi animaţi de mişcări greoaie, altul, 
foarte talentat, autorul grupului din dreapta, inclusiv 
cele două figuri ale lui Iisus şi apostolul din stânga, 
care întinde mâinile să primească pâinea oferită de 
Domnul. Reprezentaţi mult mai degajat, cu figuri 
expresive şi mişcări violente, bine puse în evidenţă de 
îndoiturile hainelor, apostolii ce compun grupul din 
dreapta formează împreună cu motivul central una 
din frescele de mare preţ ale bisericii. 

103. Sfântul Ierarh Spiridon. 

104. Sfântul Ierarh Vasile. 

105. Sfântul Ierarh Grigore. 

106. Sfântul Ierarh Chirii. 

107. Sfânt Ostaş. 

108. Sfânt Ostaş. 

Pe bolta mică din colţul miazănoapte-răsărit şi pe absida 
mică din această parte (vezi schema 7, stânga): 

rog. Sfântul Ion Botezătorul în închisoare. Scena 
prezintă două momente diferite: în stânga, Sfântul 
îmbrăcat în piele de cămilă şi purtând pe umeri crucea, 
face gestul binecuvântării către Irod; în dreapta. 
Sfântul în închisoare. Fresca, din veacul al XlV-lea, a 
fost mult retuşată în 1916. 

no. Dansul Salomeii. După executarea acestui dans 
care a plăcut mult lui Irod şi oaspeţilor lui, împă¬ 
ratul a zis Salomeii: «cere-mi orice vrei şi-ţi voi da». 
Şi, din îndemnul mamei sale, fiica Herodiadei a cerut 
lui Irod Capul Sfântului Ion Botezătorul. Frescă din 
veacul al XlV-lea, întărită şi mult retuşată în 1916. 

111. Tăierea capului Sfântului Ion Botezătorul si 
înmormântarea lui. Cele două episoade sunt reprezen¬ 
tate pe acelaşi tablou: în stânga, călăul, după execuţie, 
se pregăteşte să-şi vâre sabia în teacă, în timp ce 
sfântul se apleacă să-şi ridice singur capul desprins de 
trup. Alături, în dreapta, doi ucenici duc pe braţe, spre 
mormânt, trupul înfăşurat în giulgiu al precursorului. 
Frescă din veacul al XlV-lea, întărită şi retuşată în 
1916. 

112. Sfânt pustnic. 

113. întâlnirea Sfintei Fecioare cu Elisabeta. Frescă 
din veacul al XlV-lea, întărită şi mult retuşată în 
1916. 

114. lisus citind în sinagogă. Frescă din veacul al 
XlV-lea, întărită, mult retuşată şi, pe alocuri, com¬ 
pletată, în 1916. 

115. lisus tămădueşte un suferind (?). Intr’un decor 
de arhitectură — în dreapta se vede şi o bisericuţă — 
sunt reprezentaţi pe o estradă doi oameni: unul, îmbră¬ 
cat în veştminte scumpe, se roagă cu mâinile ridicate 
la cer, altul, alături, stă cu braţele încrucişate pe piept, 
însoţit de apostolul Petru, lisus se îndreaptă spre ei 
binecuvântând. Capul lui lisus, ca şi acel al aposto- 

lului, sunt întoarse către un grup de oameni ce par să-i 
urmărească. Frescă din veacul al XlV-lea, retuşată 
în 1916. 

116. Parabola Fiului Pierdut. Centrul compoziţiei îl 
ocupă Iisus, înfăţişat în chip de părinte, de două ori: 
în stânga, vorbeşte cu doi servitori, dându-le ordine; 
în mijloc, primeşte cu braţele deschise pe Fiul Pierdut. 
Contrastul dintre bine şi rău e pus în evidenţă prin 
veştmintele şi înfăţişarea personajelor principale: tatăl, 
cu figura blândă dar impunătoare, cu plete şi barbă 
stufoasă, este îmbrăcat cu o bogată mantie albastră 
şi o haină violetă; fiul, slab, cu figura suptă de sufe¬ 
rinţă, are corpul sfrijit acoperit numai cu o piele de 
animal. Alături, un servitor întinde pentru fiul regăsit 
o haină nouă, în timp ce altul înjunghie, din ordinul 
părintelui, « viţelul cel mai gras». Alţi doi fii sunt în¬ 
făţişaţi convorbind în colţul din dreapta. 

117. Maica Domnului Rugătoare cu Iisus pe piept. 
Frescă din veacul al XlV-lea, retuşată în veacul al 
XVIII-lea. 

118. Sfântul Mormânt. Scenă foarte curioasă şi rară, 
asemănătoare cu desenul ce figurează pe pecetea ca¬ 
valerilor ordinului Sf. Ion din Ierusalem. Corpul lui 
Iisus, înfăşurat în giulgiu, e întins pe o placă de 
piatră, la adăpostul unui baldachin. Un grup compact 
de îngeri şi sfinţi încadrează mormântul. Dedesubt, 
patru îngeri îngenunchiaţi, înveştmântaţi în roş şi 
alb, întind lumânări aprinse şi cădelniţează. Prezenţa 
acestei scene rare în biserica dela Argeş s’ar putea 

explica, după părerea lui Tafrali, prin faptul că Dom¬ 
nitorul care a zugrăvit biserica, sau nobilul bărbat 
al cărui mormânt se găseşte în faţa proscomidiei (şi 
al cărui portret s’a păstrat pe stâlpul alăturat) a putut 
fi cavaler al ordinului Sf. Ion din Ierusalim. 

1x9. şi 120. Sfinţii Ierarhi Petre din Alexandria şi 
Silvestru Papă al Romei. 

121. şi 122. Sfântul Ierarh Ion Milostivul şi un Sfânt 
Episcop. 

Pe bolta mică din colţul dinspre miazăzi-răsărit (vezi schema 
7, dreapta): 

123. Sfânt Pustnic. 

124. Cina cea de Taină, frescă din veacul al XlV-lea, 
foarte ştearsă. 

125. învierea Fiului Văduvii, frescă din veacul al 
XlV-lea, foarte ştearsă. 

126. înger. 

127. Sfânta spălare a Picioarelor. Scena, remarca¬ 
bilă ca grupare, expresie şi colorit, prezentată pe un 
fond bogat de arhitectură, interpretează versetul bi¬ 
blic : « înainte de praznicul Paştelor, Iisus... s'a sculat 
dela masă, s’a desbrăcat de hainele lui, a luat un ştergar 
şi s’a încins cu el. Apoi a turnat apă într’un lighian 
şi a început să spele picioarele ucenicilor săi» (Ion, 
XIII, 4—5). In stânga, Iisus, ridicat pe o estradă de 
piatră, încins cu un şervet, înaintează cu mâinile în¬ 
tinse către Petru, care, cu piciorul drept într’un vas 
cu apă, stă pe o bancă alături de alţi apostoli. Scena 

înfăţişează momentul când Iisus, după ce a spălat 
picioarele celorlalţi apostoli, ajunge la Petru, care « nu 



(Colecţia Corn. Mon. Ist.). 

Fig. 21. — Fragment din Sfânta spălare a picioarelor. 

îndrăzni să lase să-i fie spălate picioarele de mâinile 
neprihănite ce creiaseră pe Adam ». Iisus îl ameninţă 

atunci, zicându-i: «dacă nu te spăl eu, nu vei avea 
parte de mine ». La auzul acestor vorbe, Petru, spe¬ 
riat, zise: « Doamne, nu-mi spăla numai picioarele, ci 
şi mâinile şi capul». Gesturile făcute de Petru sunt 
în această privinţă elocvente: cu mâna stângă îşi 
ridică sutana băgând cu grabă piciorul drept în vasul 
cu apă, iar mâna dreaptă arată Domnului capul. Cu 
mişcări şi atitudini ce amintesc în pictura dela Argeş 
operele primei Renaşteri italiene, ceilalţi apostoli sunt 
înfăţişaţi legându-şi sandalele (fig. 21). 

128. Rugăciunea cea de peste fire. Scena se petrece 
în grădina Ghetsemani, pe care pictorul o aminteşte 
cu un singur arbore, crescut într’un peisaj muntos. 
Iisus e înfăţişat de trei ori: în stânga, pe un bloc de 
piatră, îngenunchiat, rugându-se; alături, pe alt bloc 
de piatră, în picioare, făcându-şi a doua rugăciune, 
priveşte în sus ca orbit de fâşia de lumină ce coboară 
din cer; în dreapta, în mijlocul apostolilor lăsaţi să 
privegheze, şi pe cari îi găseşte la întoarcere adormiţi. 
Scena repetă, tratând deosebit, subiectul reprezentat 
pe peretele din spre miazăzi (vezi nr. 53). Mult su¬ 
perioară însă acesteia, prin compoziţie, mişcare şi 
colorit, fresca de care ne ocupăm acum este o operă 
de mare preţ a bisericii Sfântul Niculae (fig. 22). 

A 14 . Iisus tămădueşte un îndrăcit, frescă din jurul 
anului 1750, atribuită zugravului Radu sin Mihai din 
Târgovişte. 

A 15 . Tămăduirea celor zece leproşi, frescă în jurul 
anului 1750, de acelaşi, însă refăcută. 

Fig. 22. — Fragment din Rugăciunea cea de peste fire. 


www.dacoromanica.ro 

cu absidiola ei. Linia punctată arată catapeteasma zidită în veacul al XVIII-lea. 

129. Sfântul Ion Botezătorul. 

130. Sfântul Mina, remarcabilă figură încadrată de 
o barbă castanie şi un păr stufos. 

131. Sfânt Ostaş. 

Nu sunt de asemeni lipsite de interes iconiţele ce 
împodobesc iconostasul construit în veacul al XVIII-lea. 
Ele sunt probabil opera aceluiaşi Radu sin Mihai din 
Târgovişte. Printre frescile mai mari rămase dela acesta, 
se remarcă, în stânga uşii ce dă în proscomidie, fi¬ 
gura Arhanghelului Mihail (care a suferit totuşi unele 
retuşeri). îmbrăcat milităreşte, Arhanghelul ridică spada 
către o făptură omenească, ce pare să fie o femeie, 
prinsă sub picioarele sale. Pe filacteră, inscripţia zice: 
« spre inimile necurate ce vin în prea curata casă a 
lui Dumnezeu, fără milostivire întind sabia mea ». 

MORMINTELE DIN BISERICA SFÂNTUL 
NICULAE DOMNESC 


In dorinţa de a aduna cât mai multe ştiri privitoare 
la biserica Curţii Domneşti din Argeş, la viaţa de în¬ 
ceput a Principatului şi la voevozii dintâi ai Ţării 
Româneşti, Comisia Monumentelor Istorice, terminând 
lucrările de restaurare ale importantului edificiu, a 
hotărît, în 1920, să facă cercetări amănunţite şi în 
interior, sub pardoseala bisericii. In chipul acesta, în 
urma săpăturilor făcute cu răbdare şi după un anume 
plan, dinainte stabilit, profesorul Virgil Drăghiceanu 
a descoperit în naos, punându-le apoi în evidenţă cu 
pietre noui de căpătâi, o mulţime de morminte de voe- 
vozi şi fii de Domn. Din nenorocire, toate aceste pre¬ 
ţioase cavouri fuseseră profanate; unul singur, socotit 
a fi al lui Radu I, ctitorul bisericii pentru zugrăveală, 
a fost găsit neatins, mortul zăcând într’o atitudine 
nesilită, alături de toate podoabele de preţ cu cari 
fusese gătit în ziua înmormântării. 

Cu ocazia acestor refaceri, s’a constatat de asemeni 
că pardoseala bisericii suferise în decursul veacurilor 
o înălţare apreciabilă; că prima pardoseală fusese fă¬ 
cută din cărămizi puse pe lat peste un strat de pă- 

mânt bătut; că, peste aceasta, s’a aşezat în 1750, cu 
prilejul lucrărilor de refacere de atunci, o a doua par¬ 
doseală, tot de cărămizi; că, în sfârşit, stricată cu 
vremea, această de a doua pardoseală a fost părăsită 
şi ea în veacul al XlX-lea, punându-se deasupra un 
strat gros de nisip, peste care s’au aşezat apoi lespezile 
de piatră ale ultimei pardoseli, înălţată cu aproape 
50 cm faţă de cea dintâi, aşa cum o cerea terenul din 
jurul bisericii, înălţat cu vremea şi el. 

Pe baza obiectelor găsite în morminte, a unor in¬ 
scripţii sau fragmente de inscripţii şi a consideraţiunilor 
istorice ce s’au putut face apoi în jurul indiciilor date, 
mai toate mormintele descoperite în naos au fost 
identificate. Prea puţine din ele pot fi arătate însă ca 
aparţinând cu siguranţă unui anume voevod sau boer. 
Iată (după relatările conducătorului săpăturilor din 
1920, profesorul Virgil Drăghiceanu), unde au fost gă¬ 
site şi cui au fost atribuite aceste morminte (vezi 
fig. 22). 

Mormântul 1, ce se presupunea până acum a fi 
cel mai vechiu din biserică, este arătat ca aparţi¬ 
nând voevodului Vladislav-Vlaicu şi soţiei sale Doamna 
Cherana, sau poate Chera\a. In mormântul acesta, 
scandalos profanat, s’au găsit, pe lângă o brăţară şi 
un cercel ce au aparţinut Doamnei, şi câteva frag¬ 
mente din inscripţia funerară săpată pe piatra ce va 
fi acoperit la început mormântul. Aceste fragmente 
cuprind literile slave aa, hc, ktv, p, cari prin recon¬ 
stituire dau: [K]aa[A]Hc[aa]B'K, ya, adică Vladislav, şi 

din altă parte o inscripţie: Hristos. Dacă mormântul i 
este identificat ca fiind al lui Vladislav, atunci sche¬ 
letul de femeie, găsit în aceiaşi groapă nu poate fi 
decât al Doamnei acestuia. 

Aşa cum am arătat, Vladislav Vlaicu este primul 
Domn dela care avem o ştire scrisă dată din cetatea 
de reşedinţă Argeş. El este acela care pusese în stare 
de a fi din nou locuite casele domneşti ale Curţii, de¬ 
săvârşind totodată şi biserica vecină. Era deci firesc 
ca trupul lui să-şi găsească odihna de veci în biserica 
cetăţii de scaun, pe care el o sfârşise şi o dăduse cultului. 
Lipsa de temei a tradiţiei populare, — formată cine 
ştie când, — după care Vladislav şi-ar fi având mor¬ 
mântul la ctitoria sa dela Tismana, e dovedită de 
două documente autentice: unul din 1385, al lui Dan 
I, fiul lui Radu I, altul din 1387. al lui Mircea cel Bă¬ 
trân. In ele se precizează că biserica de zid şi chiliile 
dela Tismana au fost înălţate din temelii de Radu I, 
urmaşul lui Vladislav şi înzestrate cu multe locuri şi 
lucruri de Dan I. Biserica pe locul căreia Radu I a 
ridicat clădire nouă la Tismana, ctitorie a călugărului 
sârb Nicodem, era — tot după tradiţie — un modest 
lăcaş de închinare călugăresc, făcut din lemn de tisă. 
Nu se poate închipui deci că Vladislav Vlaicu, « voevod 
transalpin, ban de Severin şi duce de Făgăraş», cum 
se intitulează în latineşte pe propria-i pecete, stând 
la Argeş şi având aci biserică mare de închinare şi 
îngropăciune, să fi fost dus şi îngropat la Tismana, 
într’un modest edificiu de lemn. Bazaţi pe aceste con- 

sideraţiuni istorice şi pe fragmentele de inscripţie a 
căror reconstituire am redat-o mai sus, suntem în¬ 
dreptăţiţi să afirmăm că mormântul 1 aparţine voe- 
vodului Vladislav Vlaicu şi Doamnei sale Cherana. 

Mormântul 2, găsit profanat, conţine scheletul unui 
voevod ce-şi mai păstra, — unică podoabă, — diadema 
de mărgăritare prinsă pe cap la îngropare. Cele câteva 
fragmente din piatra funerară, litere disparate gă¬ 
site în pământul răscolit, n’au putut aduce nicio lă¬ 
murire în privinţa identităţii mortului. Fără a avea 
deci vreun indiciu temeinic, ci numai pe baza succesiunii 
la tron a voevozilor presupuşi îngropaţi în această 
biserică, mormântul a fost atribuit lui Dan I, fiul lui 
Radu I, mort către 1387. 

Mormântul 3, descoperit neprofanat într’un sar¬ 
cofag de piatră, în faţa stâlpului din spre miazăzi-apus 
al naosului, acolo unde tradiţia populară ştia că e 
îngropat ctitorul bisericii, «Negru-Vodă», este, după 
toate probabilităţile, al lui Radu I, voevodul în timpul 
şi cu cheltuiala căruia s’a zugrăvit biserica, mort în 
jurul anului 1385. 

Când s’a ridicat lespedea grea de piatră care aco¬ 
perea sarcofagul, a apărut, în fundul gropii, întins pe 
un strat subţire de nisip, scheletul voevodului, înfă¬ 
şurat într’un giulgiu de mătase îmbucătăţit şi putrezit 
de mulţimea anilor. Capul, căzut către dreapta, lăsase 
ca diadema de fir de aur bătută cu mărgăritare ce-1 
încorona să alunece până sub bărbie. Printre cutele 
fine ale giulgiului putrezit, forma trunchiului se de* 

Fig. 23 .— Planul bisericii Sjâniul Niculae Domnesc 
cu indicarea locului mormintelor. 

semna desluşit. Mâinile, strânse pe piept, erau fixate, 
dreapta peste stânga, cu o legătură de mătase şi fir, 
împodobită cu mărgăritare dispuse pe desenul unei 
cruci. Pe tors se păstrau încă resturi dintr’o tunică 
ce fusese purpurie, strânsă la piept şi încheiată cu 30 
de nasturi plaţi de aur, cu faţa de argint scrijilat aco¬ 
perită cu un smalţ verde, peste care se desenează un 
scut pentagonal de aur (stema familiei Basarabilor), 
având câmpul din dreapta gol, iar cel din stânga 
tăiat în sens transversal de patru bare. Douăzeci de 
nasturi asemănători, însă mai mici, împodobeau mâ¬ 
necile pe porţiunea dela cot în jos. Tunica lungă co¬ 
bora până la jumătatea femurului, având colţurile 
celor două pulpane din faţă împodobite cu câte o ro- 
zetă de mărgăritare; o fâşie lată, formată din câteva 
şiruri de perle dispuse pe linii şerpuitoare, completa 
podoaba vestmântului, decorându-1 pe umeri, la gât, 
pe piept, pe mâneci, şi la mijloc. Două cingători strân¬ 
geau tunica Voevodului în jurul taliei: una, a hainei 
propriu zisă, făcută dintr’un şnur subţire, alta separată, 
pusă peste cea dintâi, formată dintr’o curea de piele 
căptuşită cu mătase roşie şi împodobită cu o împleti¬ 
tură lată de fir de aur şi mărgăritare, înfăţişând o 
succesiune de desenuri şi flori stilizate înconjurate de 
romburi de mărgăritare, la colţurile cărora scânteiau 
nişte steluţe de aur. 

Cingătoarea de deasupra se încheia în faţă printr’o 
minunată pafta de aur, înfăţişând un castel medieval 
cu o faţadă în stil « gotic flamboyant» şi două tumu- 

leţe poligonale prevăzute cu metereze la colţuri. Mo¬ 
tivul central al juvaerului are în partea de jos, în faţa 
portalului, un balcon în care se vede, turnată în bronz 
pe un fond de smalţ albastru, o lebădă cu cap de femeie; 
pe faţadele laterale, prezentate în perspectivă, în două 
balconaşe mai mici, agăţate de o parte şi de alta a 
portalului, două figuri, un cavaler şi o doamnă, sunt 
înfăţişate faţă în faţă. 

In degetele mâinilor, voevodul purta patru inele de 
aur împodobite cu pietre scumpe. Două din ele au 
săpate pe partea din afară a verigii inscripţii în limba 
latină; pe unul: «AveMaria gracia plena Dominus te 
[cum]», adică, în româneşte: «te salut Mărie cea 
plină de har, Domnul e cu tine »; pe celălalt: «Iesus 
autem, transiens per medi[um illorum ibat], adică: 
«Iar Isus, trecând prin mijlocul lor, mergea» (este 
vorba de un citat din Evanghelia lui Luca, IV, 30, 
privind venirea lui Iisus în Nazaret, unde fusese 
crescut). 

Aproape de montura acestuia din urmă, veriga e 
decorată cu câte o stea cu opt laturi; sub una din 
acestea sunt gravate iniţialele AL. W., cari, mai cu¬ 
rând decât monograma gravorului, aşa cum s'a afirmat, 
ar putea fi, socot, iniţialele numelui Alexandru Voevod. 
Inelele acestea, ceva mai mari decât celelalte două 
găsite pe aceleaşi degete, au aparţinut probabil voevo- 
dului Niculae Alexandru, dela care fiul său Radu 
(dacă al acestuia e mormântul de care ne ocupăm) a 
putut să le aibe moştenire. 

Contemplarea acestui mormânt şi a voevodului în- 
veştmântat împărăteşte ce-şi doarme somnul de veci 
în el, face să ne gândim că, în vremea aceea, la curtea 
voevozilor dela Argeş nu era, aşa cum s’a crezut o 
vreme, un trai modest sau chiar umilit, potrivit stării 
de ţărani şi păstori a locuitorilor ţării, ci, mai degrabă, 
o viaţă rafinată de bogăţie şi fast, demnă de orice 
curte occidentală. Totalul podoabelor găsite în mor¬ 
mânt, zice profesorul Niculae Iorga, « arată o domnie 
bogată şi mândră peste o ţară care nu învăţa atunci 
cele dintâi elemente ale civilizaţiei sale » 1 ). 

Dacă, în urma descoperirii mormântului, istoricii 
sunt de acord în ce priveşte concluziile ce se pot trage 
asupra vieţii de Curte a Domnilor noştri dela început, 
în schimb, asupra identităţii voevodului ce-şi doarme 
somnul de veci în această groapă părerile sunt foarte 
împărţite. Unii, identificând pe legendarul întemeietor 
al ţării, — numit de tradiţie «Negru-Vodă», — cu ade¬ 
văratul creator al Principatului muntean, Basarab I, 
cred că mormântul aparţine acestuia din urmă. 

Alţii, având în vedere, nu fără dreptate, pe deoparte 
că, în 1352, când a murit Basarab I la Câmpulung, 
biserica Domnească din Curtea de Argeş nu era încă 
terminată, iar pe de alta că tradiţia populară, consem¬ 
nată de data aceasta într'un document din 1714, 
precizează, vorbind de Basarab I şi de fiul acestuia, 


l ) Niculae Iorga, Istoria Poporului Românesc, voi. II, p. 19, 
Bucureşti, 1925. 

Niculae Alexandru, că «au trupurile îngropate la 
Câmpulung », cred că mortul din Sarcofagul dela Argeş 
ar fi un voevod dinaintea lui Basarab I, îngropat nu 
în biserica actuală, ci în capela pe locul căreia Basarab 
I avea să înceapă mai târziu să zidească biserică 
nouă. 

Ipoteza aceasta, care, până acum, se sprijine numai 
pe faptul că o capelă mică se găsea anterior pe locul 
bisericii, este greu de susţinut. 

Mai aproape de adevăr pare afirmaţia celor ce văd 
în scheletul neatins din mormântul dela Argeş 
rămăşiţele pământeşti ale lui Radu I, fiul lui Niculae 
Alexandru. Tradiţia populară, care transmisese din 
generaţie în generaţie ştirea că biserica ar fi fost zi¬ 
dită de întemeietorul Ţării, « Negru Vodă », preciza de 
asemeni că voevodul ctitor îşi doarme somnul de veci 
în lăcaşul ridicat de dânsul, arătând chiar şi locul 
unde se găseşte mormântul: în partea dreaptă a nao¬ 
sului, în faţa stranelor împărăteşti de lângă stâlpul 
bolţii. Şi în acest loc, de fapt, din moşi strămoşi, în 
ziua de Sfântul Niculae, aşezând coliva, toţi preoţii 
din Curtea de Argeş, în cap cu episcopul, citeau paras¬ 
tasul pentru pomenirea fericiţilor ctitori «Negru 
Vodă » şi Ana Doamna. 

Potrivind tradiţia cu ştirile istorice şi având în ve¬ 
dere, pe de o parte că poporul a confundat deseori pe 
Radu-Vodă, întemeietor de numeroase mănăstiri, cu 
Negru Vodă al tradiţiei; pe de alta că Radu I a 
desăvârşit biserica zugrăvind-o, şi că deci, în ochii su- 

puşilor săi, a putut trece pentru aceasta singur ctitor 
al lăcaşului, suntem îndreptăţiţi să afirmăm că voe- 
vodul care se odihneşte de veci în acest mormânt este 
Radu I. In orice caz, vârsta lui, veştmintele şi podoa¬ 
bele ce l-au însoţit în mormânt se potrivesc mult cu 
cele ale voevodului înfăţişat ca ctitor pe icoana hra¬ 
mului de deasupra uşii din pronaos. Dacă acesta este 
Radu I, sarcofagul cu rămăşiţele pământeşti din in¬ 
teriorul bisericii nu poate fi decât al lui. 

Mormântul 4, găsit gol, — osemintele din el fuseseră 
strânse cândva şi aşezate, împreună cu osemintele altui 
schelet întreg (greu de ghicit pentru care motiv) într’o 
groapă mărginită de câteva cărămizi, între mormântul 
3 şi stâlpul din faţă spre altar, — a fost atribuit, prin 
conformare cu tradiţia populară şi analogie cu mor¬ 
mântul 3, în dreapta căruia se găseşte, Doamnei Ana, 
soţia lui Radu I. 

Mormântul 5, în care s’a găsit neatins scheletul 
întreg al unui copil, a fost atribuit, numai prin ana¬ 
logie cu mormintele 3 şi 4, lângă cari este situat, 
fiului lui Radu I, Vladislav, mort la vârsta de 
15—20 ani. 

Mormântul 6, găsit profanat, cuprinde rămăşiţele 
pământeşti ale lui Voislav, fiul lui Niculae Alexandru. 
Mormântul în care s’au găsit resturile veştmintelor 
fiului de Domn, câţiva butoni, o diademă de lame de 
aur şi o egretă de argint, era însemnat cu o piatră 
de mormânt pe care, sub stema Basarabilor, a fost 
descifrată următoarea inscripţie fragmentară în limba 

slavonă: « Voislav, fiul marelui Alexandru Voevod, s’a 
săvârşit in luna lui Ianuarie » 1 ). 

Afirmându-se la început că Voislav a murit copil, 
prezenţa mormântului său în acest loc a făcut să se 
creadă, — eu însumi am susţinut-o cândva, — că bi¬ 
serica Sf. Niculae Domnesc din Curtea de Argeş era 
sfârşită şi dată cultului încă din vremea lui Niculae 
Alexandru, fiindcă altfel nu şi-ar fi îngropat în 
ea copilul. O cercetare mai atentă a faptelor înlă¬ 
tură însă, mai degrabă decât confirmă, această ipo¬ 
teză. In adevăr, în urma cercetărilor antropologice 
făcute de profesorul Rainer asupra osemintelor aflate 
în mormintele din biserică, s’a putut constata că Voi¬ 
slav a murit la vârsta de 25—30 ani. Pe de altă parte, 
Vladislav Vlaicu, fiul cel întâiu născut şi urmaş în 1364 
la tronul lui Niculae Alexandru, al cărui mormânt se 
află, cum am văzut, în mijlocul bisericii, a murit la 
vârsta de 30—40 ani. Luând în consideraţie durata 
domniei şi vârsta lui Vladislav, cuprinsă între aceste 
două limite, şi făcând toate combinaţiile posibile, 
reiese că Voislav, care este al 4-lea fiu al lui Niculae 
Alexandru, avea în 1364, la urcarea pe tron a fratelui 
său, cel mult 23 ani. Dacă a murit la vârsta de 25—30 
ani, însemnează că săvârşirea lui din viaţă s’a întâm¬ 
plat cel mai devreme în Ianuarie 1366. Putem dar 
trage concluzia, pe de o parte că biserica a fost sfâr- 


l ) Piatra se găseşte în biserică, prinsă în zidul care astupă 
vechea uşe din dreapta pronaosului. 

şită (Jupă 1364, de vreme ce ctitorul ei principal, 
Niculaje Alexandru, este îngropat la Câmpulung, 
unde i s’a găsit piatra de mormânt, iar pe de alta 
că mormântul lui Voislav este cel mai vechiu din 
biserică. 

Mormântul 7, găsit profanat şi gol, se presupune a 
fi aparţinut unui cavaler, fiu de Domn, al cărui schelet, 
strâns, s’a găsit în cutia de cărămizi din faţa mor¬ 
mântului 5. 

Mormântul 8, conţine scheletul întreg şi bine con¬ 
servat al unui personaj mort în vârstă de peste 40 
ani. Cu capul sprijinit pe o cărămidă, mortul pare 
să fi fost îngropat, fără cosciug, cu niciun veştmânt de 
mătase şi fără niciun fel de podoabă. Este vorba pro¬ 
babil de un boer sau fiu de domn călugărit, care va fi 
văzut în sărăcia totală singurul mijloc de a-şi dobândi 
mântuirea veşnică. 

Mormântul 9, în parte profanat, conţine rămă¬ 
şiţele pământeşti ale unui tânăr de 25—30 ani. Din 
podoabele pe cari le va fi avut la îngropare nu s’au 
mai găsit decât cinci nasturi de aur dela tunică şi o 
insignă reprezentând un cavaler. Făcându-se o apro¬ 
piere între această insignă şi titlul probabil de no¬ 
bleţe al mortului, s’a presupus că mormântul aparţine 
cavalerului al cărui portret se găseşte zugrăvit pe faţa 
din spre altar a stâlpului lângă care a fost aşezat. Avân- 
du-se în vedere scena foarte rară a Sfântului Mormânt, 
zugrăvită pe curbura absidiolei proscomidiei în faţa 
căreia se găseşte mormântul, pare probabil să fie vorba 

de un cavaler al ordinului Sf. Ion din Ierusalim, ordin 
pe pecetea căruia se găseşte reprezentată această 
scenă. 

Mormântul io, foarte profanat, conţine osemintele 
unui personaj ce n’a putut fi identificat. Din cauza 
unui număr mare de agrafe în formă de flori de crin 
găsite sub schelet, mormântul a fost botezat al Cava¬ 
lerului « florilor de crin ». 

Mormântul n, descoperit în bună stare, este al boe- 
rului Nan Udobâ, mort în vremea lui Mircea cel Bă¬ 
trân. Identificarea mormântului s’a putut face graţie 
unei inscripţii săpată într’o slavonă barbară, pe veriga 
unuia din cele două inele de aur găsite în groapă, in¬ 
scripţie care, descifrată cu greu, a dat lectura: «inelul 
lui Nan Udobâ ». Pe celălalt inel, de origină germană, 
erau însemnate cuvintele «Hilf Goth», adică, pe ro¬ 
mâneşte, « Doamne ajută». 

Mormântul 12 este al unui necunoscut; lipsa to¬ 
tală de indicii nu permite identificarea. 

Mormântul 13, deasupra căruia se găsea piatra de 
mormânt păstrată astăzi în Muzeul de artă religioasă 
din Bucureşti, — piatră pe care e înfăţişată, de dalta 
grosolană a unui meşter «Gheorghe», figura unui 
voevod bătrân, arătat de tradiţia populară a fi «Negru- 
Vodă », —este al unui boer sau Domn necunoscut. Fără 
niciun temei el a fost atribuit lui Dan II (1420—1431). 

Mormintele descoperite în pronaos sunt mult mai 
recente. In unele din ele s’au găsit câte două sau chiar 

trei schelete suprapuse. Mai importante dintre toate 
sunt cele trei din dreapta, acoperite cu lespezi împo¬ 
dobite cu inscripţii şi adăpostind rămăşiţele pămân¬ 
teşti a trei membri ai familiei Brătianu: 

Mormântul A este al lui Constantin Brătianu, bunicul 
lui Ioan C. Brătianu. Pe lespedea care -1 acopere se 
citeşte următoarea inscripţie: « Trudit în lume, muncit 
în slujbe politiceşti, muncit în casă, slăbit de trude, griji 
câmpeneşti, cincizeci şi şase de ani cu muncă i-am vie- 
ţuit şi alte osteneli doborît. După moarte mi-am aflat 
odihna la Dumnezeu eu Brătianul biv vel clucer mare, 
în locul cel sub această piatră, chiar ca în cer ; şi al meu 
suflet fie în Domnul precum în Cer. Constantin ce au 
adormit la leat 1844, Feb. 16. 

Mormântul B este al Anastasiei Brătianu, soţia lui 
Constantin Brătianu. Pe piatra ei funerară sunt 
săpate următoarele slove: «Născută Tigveancă, apoi 
Brătiancă, prin lege am fost oarecând soţie celui, 
iubitului cinstit soţie Dincăi Brătianu, fost clucer 
mare şi am vieţuit cât au voit Dumnezeu, întru armo¬ 
nie foarte liniştită şi iară când acela au găsit cu cale 
ne-au chemat pă amândoi, dearăndul, cu milostivire, 
ne-au aşezat într’această casă, sub această piatră, loc 
dumnezeesc. Şi cerem iertare dela fiecare suflet creşti¬ 
nesc. Anastasia Brătianca, ce au adormit la leat i8jg 
Noembrie 21 ». 

Mormântul C este al Ilinchii Brătianu, mama lui 
Ion C. Brătianu. Piatra sa de mormânt are următoarea 
inscripţie: « Lipsit fără vreme de a soarelui lumină, a 

mea inimă geme şi sufletul suspină, gândind la fii, la 
soţul ce în lume am lăsat cu maica mea cea bună, în 
neagră locuinţă. Rugăm noi împreună înalta providenţă 
să adauge zile ce mie mi-au luat. Elenca Brătianu, 
ce au adormit la leat 1845 Mai 10, în vârstă de 
ani 24 ». 

BISERICA SÂN NICOARĂ 

Contemporană sau, poate, cu câţiva ani mai veche 
decât biserica Curţii Domneşti din vale, bisericuţa 
închinată sfântului Nicoară (care, în graiul poporului 
însemnează Niculae) se înfăţişează călătorului sub 
forma unor ruine pitoreşti răspândite pe culmea unui 
deluşor ce domină oraşul. Căzută în ruină poate chiar 
pe la sfârşitul secolului al XVIII-lea şi lăsată în pă¬ 
răsire ani de-a-rândul, preţioasa zidire s’a risipit pe 
nebăgate de seamă, până când, în 1915, Comisiunea 
Monumentelor Istorice a purces, nu la o refacere, care 
nu mai era nici posibilă şi nu-şi mai avea nici rostul, 
ci la o întărire a zidurilor ce se mai ţineau în picioare. 
In cadrul pitoresc al parcului ce le înconjoară, rămă¬ 
şiţele acestui vechiu lăcaş de rugăciune sunt nu numai 
evocatoare, ci şi capabile să permită o reconstituire 
fidelă a întregului monument. 

Această foarte preţioasă bisericuţă, care, după arhi¬ 
tectură, şi mai ales după felul cum e conceput planul, 
n’a putut fi decât creştină ortodoxă, este, dintre câte 
ni s’au păstrat, primul exemplu de arhitectură bi¬ 
zantină pe care -1 găsim în Ţara Românească. Micuţă, 

dar bine proporţionată, construcţia se compunea dintr’o 
navă dreptunghiulară, lungă, terminată spre răsărit 
cu o absidă poligonală, decorată spre exterior, în partea 
de sus, cu un şir de firide oarbe, construite din cără¬ 
midă aparentă. Restul zidurilor, lucrate cu îngrijire 
din materiale locale, prezintă o alternanţă de şiruri 
de piatră brută de râu şi fâşii de câte trei rânduri 



de cărămizi aparente, dispoziţie care dă edificiului în¬ 
făţişarea caracteristică monumentelor provinciale bi¬ 
zantine din acea vreme. Interiorul era împărţit într'un 
pronaos îngust, de formă dreptunghiulară, şi într'un 
naos mai lung, separat de cel dintâi printr’un zid plin 
şi gros, străpuns de o uşe joasă. Absida are în interior 
forma unui arc de cerc şi este flancată în dreapta şi 
stânga de două mici nişe semicirculare, două absi- 
diole, obişnuitele anexe ale oricărui altar ordodox: 

proscomidia şi diaconiconul (fig. 23). Interesanta din 
punct de vedere structural este semicalota ce acopere 
absida centrală, construită din cărămizi înguste dis¬ 
puse, după un procedeu al tehnicei bizantine, în 
« evantai». La fel e construită semicalota minusculă a 
absidiolei din stânga, în timp ce la cea din dreapta 
cărămizile sferei sunt dispuse pe lat, în inele plane. 



După cum reiese clar din plan şi din zidurile rămase 
încă în picioare, naosul era acoperit cu o boltă semici- 
lindrică, continuă, întărită de două arcuri dublouri. 
Tot o boltă cilindrică, dispusă însă perpendicular pe 
axa mare a edificiului, acoperea pronaosul (amorsa 
acestei bolţi se mai vede încă în colţul din stânga: 
fig. 25) deasupra căruia, într'o epocă posterioară ne¬ 
cunoscută, s’a ridicat, numai din cărămidă aparentă, 

(Fota arh. Alex. Petit). 

Fig. 26. — Ruinele bisericii Sân Nicoară văzute dinspre apus. 

un înalt turn prismatic, ce a putut fi loc de observaţie 
asupra oraşului, sau poate numai clopotniţă a bise¬ 
ricuţei. Un desen, în care nu lipseşte fantezia, din 
1840, al pictorului Michel Bouquet (fig. 26), ne arată 
acest turn (care poate n’a fost niciodată terminat), tot 
în ruină, însă mult mai complet, având trei caturi şi 
dominând cu masivitatea lui ruina construcţiei peste 
care era ridicat. 

Asupra originii bisericuţii Sân Nicoară s’au emis 
mai multe păreri. D-l N. Iorga crede că modestul 
edificiu al fostei cetăţi de scaun este opera unor meşteri 
ardeleni şi că însăşi forma basilicală a bisericii este 
luată din Ardeal «căci în Răsărit modelele erau 
altele» 1 ). D-l N. Ghika-Budeşti o socoteşte dimpotrivă 
înrudită cu paraclisul «Bogdan Serai» din Constan- 
tinopol 2 ). O. Tafrali afirma, în schimb, că Sân Ni¬ 
coară nu-i decât o capelă făcând parte din seria de 
bisericuţe bulgăreşti de tipul acelora dela Trapeziţa 
de lângă Târnova 3 ). 

Este drept că masivul turn zidit mai în urmă de¬ 
asupra pronaosului a împrumutat bisericuţei Sân 
Nicoară o înfăţişare oarecum occidentală. Dar, dacă 
tipul de plan drept, cu absidă către răsărit, se întâl- 


*) N. Iorga, Istoria bisericii româneşti, Voi. I, ed. Il-a, 
Bucureşti 1929, p. 38. 

a ) N. Ghika-Eudeşti, Evoluţia arhitecturii in Muntenia, Par¬ 
tea I-a, Bucureşti 1927, p. 11. 

3 ) O. Tafrali, Monumenls byzantins de Curtea de Argeş, 
Paris 1931, p. 30. 

(Colecţia Academiei Române). 

Fig. 27. — Curtea de Argeş în 1826, după un desen de Michel Bouquet. In dreapta se 
vede ruina bisericii Sân Nicoară; la stânga Biserica Domnească; în mijloc, mănăstirea 

lui Neagoe. 

neşte deseori în Ardeal, chiar şi în epocile dinaintea 
zidirii bisericuţei dela Argeş, în schimb, arhitectura 
edificiului, precum şi procedeele de construcţie, nu au 
nimic comun cu arta de a clădi a meşterilor ardeleni 
din acea vreme. 

Nici origina constantinopolitană nu poate fi pe 
deplin dovedită. Deşi, din punct de vedere al planului 
şi al arhitecturii exterioare, edificiul prezintă caracte¬ 
ristici netăgăduit bizantine, din punct de vedere al 
sistemului de boltire el se depărtează cu totul de 
tipul paraclisului Bogdan Serai. 

Mult mai îndreptăţită mi se pare apropierea ce s’a 
făcut între Sân Nicoară şi capelele bizantine dela 
Trapeziţa. In adevăr, făcând abstracţie de arhitectura 
exterioară, oarecum diferită, şi de afirmaţiunea greşită 
a lui O. Tafrali că atât Sân Nicoară cât şi capelele 
dela Trapeziţa erau acoperite cu cupole, o analiză 
amănunţită a monumentelor în chestiune conduce 
la constatarea că atât tipul de plan cât şi sistemul de 
boltire sunt aceleaşi la Argeş şi la Trapeziţa. Fără 
să se tragă de aci o concluzie definitivă, se poate pre¬ 
supune totuşi, cu destulă dreptate, socot, că biseri¬ 
cuţa Sfântului Nicoară din Curtea de Argeş este opera' 
unor meşteri bizantini crescuţi la una din şcolile de 
arhitectură provincială din Balcani. 

In ce priveşte anul zidirii bisericii şi numele ctito¬ 
rului ei, nimic nu se poate spune în mod sigur. Tradiţia 
populară, de sigur o tradiţie recentă, o atribuie unei 
Doamne catolice, Marghita, care ar fi fost soţia legen- 

darului întemeietor al Ţării Româneşti, Negru Vodă. In 
prima versiune din 1711 a pomelnicului vechei biserici 
din Câmpulung, atribuită de tradiţie tot lui Negru-Vodă, 
Marghita este trecută ca soţie a luiBasarab-Voevod. Dacă 
acesta este numele adevărat al Doamnei întemeietorului 
Ţării Româneşti, în schimb, niciun document, afară de 
acest întârziat pomelnic, nu ne vorbeşte de ea; că va fi 
fost catolică, — lucru foarte puţin probabil, — cu atât 
mai mult nu putem afirma. In schimb, ştim că fiul lui 
Basarab I, Niculae Alexandru, a avut două soţii: cea 
dintâi, mama celor trei fii ai voevodului, dintre cari 
doi aveau să fie domnitori (unul sub numele de Vla- 
dislav Vlaicu, altul sub acela de Radu I), a fost cre¬ 
ştină ortodoxă şi se chema Maria; cea de a doua, 
catolică, ne este cunoscută sub numele de Doamna 
Clara. Tradiţia populară, încurcând ca de obicei nu¬ 
mele şi cronologia, a putut, mult mai târziu, să arate 
drept catolică pe legendara Doamnă Marghita, con¬ 
fundând-o cu cea de a doua soţie a voevodului Niculae 
Alexandru, Doamna Clara, aceasta, după cum am 
văzut, în adevăr catolică. 

Conformându-se pe de o parte acestei tradiţii popu¬ 
lare, pe de alta faptului sigur că misionarii catolici au 
avut multă vreme o biserică şi un episcop al lor la 
Curtea de Argeş, toţi istoricii noştri au considerat, 
unul după altul, ruinele modestului lăcaş de rugăciune 
închinat Sfântului Nicoară ca fiind rămăşiţele bisericii 
catolice ridicate în cetatea voevozilor români de re¬ 
prezentanţii Sfântului Scaun. Afirmaţiunea aceasta, de 

atâtea ori repetată în cărţile de istorie şi în manualele de 
şcoală, e cu totul lipsită de temei. Mai întâi, nici planul 
şi nici arhitectura bisericii nu se potrivesc cu cerinţele 
obişnuite ale unui program de construcţie catolică. 
Planul este împărţit, după tipicul tradiţional, bizantin, 
al cultului ortodox, în pronaos, naos şi o încă¬ 
pere specială pentru altar, absida. Mai mult, aceasta 
din urmă este prevăzută cu cele două anexe ce se 
găsesc numai în bisericile orientale: proscomidia şi 
diaconiconul. Arhitectura cât şi procedeele de construcţie 
sunt apoi cu totul bizantine. Dacă s’ar fi gândit să-şi 
facă biserică pentru cultul lor, catolicii ar fi pus să se 
zidească, aşa cum au făcut şi în alte părţi, - - la Baia 
sau Cotnari în Moldova, unde resturi din clădirile lor 
ni s’au păstrat, — un edificiu corespunzător cerinţelor 
cultului catolic şi stilului întrebuinţat în acea vreme 
în lumea catolică. Documente sigure ne vorbesc totuşi 
de o biserică catolică la Curtea de Argeş; şi aceasta 
a existat. Părăsită, însă, de voie sau de nevoie, către 
sfârşitul veacului al XVI-lea, ea s’a dărâmat, s’a ri¬ 
sipit şi, cu vremea, s’a pierdut chiar amintirea locului 
unde se găsea. Poporul, ştiind din tradiţie că Negru 
Vodă a avut de soţie pe Doamna Marghita, catolică, 
şi tot din tradiţie ştiind că bisericuţa Sân Nicoară 
fusese zidită în vremea acestui voevod, a atribuit mo¬ 
destul lăcaş ruinat şi desafectat de pe dealul din faţa 
Curţii Domneşti Doamnei Marghita, făcând ca ruinele 
lui să fie luate drept rămăşiţele bisericii catolice din 
Curtea de Argeş. 

Că biserica Sân Nicoară nu poate să fi fost lăcaşul 
de închinare al catolicilor ne-o mai dovedeşte şi un 
document din 1603. Fostul episcop catolic de Argeş, 
Bemardino Quirini, stabilit în 1602 la Bacău, trimite 
în 1603 cardinalului Cintio la Roma o scrisoare în care, 
pe lângă altele, îi vorbeşte şi de greutăţile pe cari le 
întâmpină din pricina intrigilor clerului polon la zidirea 
bisericii catolice pe care pusese să o ridice la Bacău, 
în locul celei dela Argeş, distrusă din temelii: 
«loco ecclesiae Argiensis in Transalpina, funditus 
eversae ». Aşa dar biserica catolică din Curtea de Argeş, 
distrusă din temelii încă din 1603, se găsea în altă 
parte; ea n’a putut fi în niciun caz Sân Nicoară, ale 
cărei ziduri şi o parte din bolţi se mai ţin în picioare 
încă şi astăzi. 

BISERICA ADORMIREA MAICII DOMNULUI, 
ZISĂ «OLARI» 

Situată în cartierul străvechiu al olarilor, mai la vale 
şi spre miazănoapte de ruinele capelei Sân Nicoară, 
biserica Adormirea Maicii Domnului, cunoscută mai 
ales sub numele de « Olari », atrage atenţia trecătorului 
prin înfăţişarea ei pitorească şi prin coloritul strident 
al celor câtorva sfinţi zugrăviţi în mărime naturală pe 
jumătatea superioară a faţadelor ei 1 ). Plin de interes 
arhitectonic şi istoric, edificiul nu este totuşi atât de 
vechiu pe cât vrea poporul şi unii istorici înclinaţi să 
dea crezare tradiţiei. 

Forma planului şi înfăţişarea exterioară a bisericii 
sunt foarte deosebite de ceea ce construiau în mod 

1 ) Picturile acestea, executate de mâna destul de abilă a 
unui zugrav popular, sunt din jurul anului 1869. Inscripţiile cu 
litere chirilice cari le însoţesc arată numele celor ce au plătit 
zugrăveala. Astfel, cei doi sfinţi de pe peretele clopotniţei « s’au 
plătit de Sandu Iordache»; primii trei pe peretele bisericii, în 
dreapta ciudatei dar destul de expresivei reprezentări a Morţii, 
« s’au plătit de Ilie Argeşanu; următorii trei, de Matei Bădârcea; 
în sfârşit, cei patru de pe laturile absidei au fost făcuţi cu chel¬ 
tuiala dumnealor: Dumitru Drăguţ, Ion Sân George, popa 
Dinu şi Kiriţă Duca. 

obişnuit în acele vremuri meşterii din Ţara Româ¬ 
nească. Dreptunghiulară în plan, având atât partea 
din spre apus cât şi pe cea din spre răsărit terminate 
în chip de abside poligonale, bisericuţa prezintă o 
disimetrie care-i dă un caracter cu totul particular: 
o ieşitură patrată, alipită pronaosului pe faţa din spre 
miazăzi, formând un masiv tum-clopotniţă de două 
ori mai înalt decât biserica. Parterul acestui turn, o 
încăpere de formă pătrată, închide anteintrarea în 
pronaos; etajul, având câte un gol mare în arc de 
cerc pe fiecare faţă, cuprinde camera clopotelor, a 
cărei scară de acces, agăţată pe latura din spre stradă 
şi acoperită foarte simplu cu o învelitoare prăvălită, 
de şindrilă, accentuează şi mai mult caracterul rustic 
al întregului monument (fig. 28). 

Pronaosul poligonal, separat de naos prin trei ar¬ 
cade rezemate pe stâlpi octogonali, este acoperit de 
un mănunchi de lunete cilindrice, foarte rar întâlnite 
în arhitectura muntenească. 

Naosul e acoperit cu o înaltă cupolă sferică, frântă 
la jumătate de un profil şi ridicată pe patru arcuri 
late ce se sprijinesc la rândul lor pe patru pilaştri 
scoşi din zidurile mărginaşe, aşa fel încât să formeze 
în plan pătratul cerut de sistemul întrebuinţat la 
boltire (fig. 29). 

Liniile strâmbe şi suprafeţele neregulate ale pereţilor 
interiori, cari vădesc o mână înţelegătoare a formelor 
de arhitectură dar nu atât de abilă pentru modelarea 
lor, sunt înveselite de câteva picturi ce par a fi con- 

temporane cu biserica — adică din veacul al XVII-lea 
sau al XVIII-lea — a căror factură, compoziţie şi colorit 
nu sunt lipsite de interes. Demne de admirat sunt, 
mai ales, în naos, pe timpanul din spre miazăzi: Sfânta 
Spălare a Picioarelor şi Cina cea de Taină ; iar pe tim¬ 



panul din spre miazănoapte, Coborîrea în Mormânt şi 
învierea. 

Publicând un plan foarte asemănător cu al biseri- 
cuţii Sân Nicoară, cu care o socotea contemporană şi 
înrudită de aproape, O. Tafrali, în impunătoarea lui 

lucrare asupra monumentelor bizantine din Curtea de 
Argeş, afirma că biserica Olari ar fi fost zidită în anul 
1300. In afară de faptul că structura naosului este cu 
totul diferită de cea a bisericuţii Sân Nicoară — schiţa 
de plan publicată cu o idee preconcepută de O. Ta- 
frali nu corespunde realităţii — edificiul întreg, con¬ 
struit dintr’o singură dată, prezintă mai degrabă 
asemănări cu unele monumente moldoveneşti din 
vremea lui Ştefan cel Mare, ce-şi au clopotniţa alipită 
pronaosului pe faţada din spre miazăzi, cum ar fi bi¬ 
serica logofătului Tăutu din Bălineşti, sau vechea Mi¬ 
tropolie a Mirăuţilor Sucevei, atât de refăcută în veacul 
al XVII-lea. 

Faptul că exteriorul edificiului, pe părţile neten- 
cuite, lasă să se vadă o zidărie de bolovani de râu sau 
piatră grosolan cioplită şi cărămidă aparentă (vezi 
fig. 30), asemănătoare zidăriei bisericuţii Sân Nicoară, 
nu este un indiciu că cele două edificii sunt contem¬ 
porane. Meşterii populari au întrebuinţat întotdeauna 
în construcţiile lor materialele locale; şi, la Argeş,bo¬ 
lovanii de râu sau piatra de carieră cioplită sumar 
şi cărămida n’au lipsit niciodată. 

Inscripţia de deasupra arcadei centrale dintre pro¬ 
naos şi naos, pictată în 1869 în urma unei refaceri pe 
care a suferit-o biserica, afirmă, e adevărat, potrivit 
tradiţiei, că modestul lăcaş de închinăciune «prenoit 
cu zidărie a fost la început zidit de Monahia Salomia la 
anul 1300 ». Aceeaşi tradiţie locală precizează de ase¬ 
meni că mormântul ctitoriţei dintâi se găseşte în însăşi 

s* 

curtea bisericii, unde de fapt şi există. Numai că pe 
crucea care -1 străjuieşte, Grigore Tocilescu descifrase 



(hota arh. Alex. Petit). 


Fig. 30. — Biserica « Olari » văzută dinspre apus. 

încă din 1886 următoarea inscripţie: « această sfântă 
cruce a fost ridicată de credincioşii lui Dumnezeu Theodor, 
Monahia Salomia, Radul, Voica, etc...» şi, mai de¬ 
parte, vremea lui Constantin Voevod. Acest « Constantin 
Voevod» al inscripţiei nu poate fi decât Constantin 
Basarab Cârnul (1654—1658) sau Constantin Brân- 
coveanu (1688—1714), singurii domnitori munteni cu¬ 
noscuţi sub numele de Constantin Voevod, până în 
epoca Mavrocordaţilor. O piatră de mormânt zidită 
în peretele pridvorului, sub fereastra din dreapta, 
poartă o inscripţie slavonă şi data 1687. 

Potrivind aceste indicaţii suplimentare cu tradiţia, 
şi având în vedere forma planului şi, mai cu seamă, 
traseul bolţilor, întrebuinţate în Muntenia numai din- 
tr’a doua jumătate a veacului al XVII-lea încoace, 
suntem îndreptăţiţi să afirmăm că data construcţiei 
acestui pitoresc monument nu trece dincolo de ultimul 
sfert al veacului al XVII-lea. 

BISERICA FOSTEI MĂNĂSTIRI 
A ARGEŞULUI 

Situată în partea din spre miazănoapte a oraşului, Ia 
o depărtare de aproape 2 km. de vechea aşezare a 
Curţii Domneşti, fosta biserică episcopală este sin¬ 
gurul şi cel mai de preţ edificiu rămas din numeroa¬ 
sele construcţii ce au format altădată întregul re¬ 
numitei mănăstiri a Curţii de Argeş, înălţată de 
Neagoe Basarab pe locul unei aşezări bisericeşti mai 
vechi. 

Deşi situată în fosta capitală a Ţării şi, după cât se 
pare, având un trecut istoric foarte important, biserica 
veche pe locul căreia Neagoe avea să clădească actualul 
edificiu nu este pomenită până la începutul veacului 
al XVI-lea de niciunul din documentele istorice cu¬ 
noscute. Neagoe Basarab, vorbind cel dintâi despre 
ea, ne spune, într’una din inscripţiile ce împodobesc 
faţada principală a bisericii sale (vezi pag. 185), că gă¬ 
sind-o Domnia-lui «dărîmată şi neîntărită şi având 
osârdie şi dragoste către dânsa, ochii Iui s’au deschis 
de s’a hotărît să o rezidească ». Duioasa legendă popu- 

Iară a Mănăstirii Argeşului ne vorbeşte de asemeni 
despre: 

Un zid părăsit 
Şi neisprăvit. 

La loc de grindiş 
La verde-aluniş, 

pe care Domnul, se înţelege legendarul « Negru Vodă », 
găsindu-1 în urma indicaţiilor date lui de un ciobănaş, 
cum îl vede, zice: 

Iată zidul meu 
Aici aleg eu 
Loc de mănăstire 
Şi de pomenire. 

Ceva mai precis, un prelat grec dela Muntele Athos, 
povestind sărbătoarea sfinţirii nouei zidiri, la care 
fusese chemat să ia parte, spune că Neagoe « a spart 
Mitropolia din Argeş din temelii şi a zidit în locul ei 
altă Sfântă biserică ». De aci putem deduce că vechiul 
edificiu religios ce se găsea ruinat pe locul actualei 
mânăstiri era biserica dintâi a Mitropoliei Ungro- 
Vlahiei, întemeiată în 1359 de Niculae Alexandru 
Basarab. 

Renumita biserică a Mănăstirii Argeşului, sau a 
Meşterului Manole, cum i-a zis vreme îndelungată 
poporul, este fără îndoială monumentul cel mai curios 
şi mai interesant în acelaşi timp pe care ni l-a 
lăsat veacul al XVI-lea în Muntenia. Puţine bise¬ 
rici româneşti s’au bucurat de atâta faimă şi, mai 

ales, niciuna n’a fost atât de duios cântată de legendele 
populare ca Mânăstirea Argeşului, deşi atât în Mun¬ 
tenia cât şi în Moldova (în aceasta din urmă mai ales), 
avem monumente a căror importanţă, din multe 
puncte de vedere, este netăgăduit mai mare. 

Când, către 1512, ruina vechei Mitropolii a Arge¬ 
şului stârni « osârdia şi dragostea lui», noul Domn 
din neamul Craioveştilor, Neagoe-Basarab, hotărî să 
ridice în locul ei o biserică extraordinară, de o bogăţie 
uimitoare, cum nimeni nu mai clădise până atunci. 
Şi, pentru ca noul edificiu să reziste vremurilor şi să 
preamărească de-a-pururi numele ctitorului său, ma¬ 
terialele cele mai bune au fost alese, fără economie, 
iar punerea lor în operă s’a făcut, aşa cum relatează 
o cronică anonimă a Ţării, cu o tehnică desăvârşită. 
Piatra întrebuinţată în construcţie, un calcar de bună 
calitate, grăunţos şi de coloare gălbue, a fost adusă 
dela Albeşti de lângă Câmpulung. Marmora şi mo¬ 
zaicul, de cari ţinuturile româneşti nu dispuneau, au 
fost aduse cu mari cheltueli — după cât se pare — 
dela Constantinopol. 

Pentru a realiza opera dorită, Neagoe Basarab a 
făcut apel la o seamă de meşteri pricepuţi, dintre cari, 
după toate aparenţele, n’au lipsit nici cei ce realiza¬ 
seră pentru înaintaşul său Radu cel Mare minunata 
mănăstire din dealul Târgoviştei, cu care biserica dela 
Argeş are multe însuşiri comune. Unele relatări pre¬ 
tind că Neagoe Basarab, care şi-ar fi petrecut o parte 
din tinereţe la Constantinopol, unde s’ar fi ocupat 

între altele şi cu supravegherea lucrărilor de construcţie 
ale unei moschei, ar fi adus cu sine, când s’a întors în 
ţară, un arhitect cu numele de Manolli din Niaesia, 
care lucra la Constantinopol. 

Alături de acest meşter, care ar fi deci arhitectul 
lucrării, însuşi Neagoe pare să fi luat o parte destul de 
activă la construcţia bisericii sale. 

Dacă aceste relatări sunt adevărate, atunci Manolli, 
din care poezia populară a făcut pe « Meşterul Manole » 
a cărui duioasă legendă e cunoscută de toată suflarea 
românească, ar fi mai degrabă un armean ce lucra la 
Constantinopol, de unde va fi fost apoi adus în Ţara 
Românească. 

Dispoziţia decorului şi felul ornamentelor dela Argeş 
sunt de natură să justifice această origină a arhitec¬ 
tului, care, după părerea noastră, n’a fost decât de¬ 
coratorul (poate, din unele puncte de vedere, şi sfă¬ 
tuitorul) meşterului care a conceput biserica în întregul 
ei. Pe când cel dintâi stăpânea meşteşugul decorativ 
armenesc şi era în acelaşi timp în curent şi cu ce se 
realiza în acest domeniu şi în acea vreme la Constanti¬ 
nopol, cel de al doilea era bun cunoscător al monumen¬ 
telor noastre mai vechi şi, mai ales, un abil interpret al 
principiilor constructive ţinând de şcoala sârbească. 

începută probabil în 1512, sau, poate, foarte curând 
după această dată, biserica a fost terminată, pentru 
ce priveşte arhitectura, în anul 1517. Mai rămăsese 
însă de făcut decoraţia interioară, şi cum fondurile 
băneşti ale Domniei se secătuiseră, biserica fu târnosită 

fără această podoabă 
în 1517. In 1526, gine¬ 
rele lui Neagoe, Radu 
dela Afumaţi, în scurta 
şi veşnic turburata lui 
domnie, găsi totuşi ră¬ 
gazul necesar şi banii 
cu cari realiză în chip 
onorabil zugrăveala in¬ 
terioară a vestitei cti¬ 
torii. Dar meşterii din 
urmă, cari au refăcut 
biserica transfor¬ 
mând-o, potrivit do¬ 
rinţei Regelui Carol I, 
în mausoleu al fami¬ 
liei regale, au socotit 
că această pictură e de 
mică valoare artistică 


Fig. 31. — Domniţa Ro- 
xanda, fiica lui Neagoe 
Basarab, după o pictură 
murală din vremea lui 
Radu dela Afumaţi. (In 
muzeul de artă religioasă 
din Bucureşti), 

şi, desprinzând-o din tencuiala burduşită care avea 
nevoie de întărire, au înlăturat-o. (Resturile cele mai 
importante ale acestor picturi, operă a unui zugrav 
Dobromir, precum şi inscripţia lui Radu dela Afumaţi, 
au fost din fericire transportate şi depuse în Muzeul de 
artă religioasă din Bucureşti). In locul ei, pe zidurile 
netezite, pictura nouă, culorile vii şi poleiala de aur 
împrăştiată fără economie, îmbogăţeşte în mod silit 
interiorul, aruncând asupra lui o nuanţă de veselie ce 
nu-şi găseşte locul într’un lăcaş de închinare şi, cu 
atât mai puţin, într’un mausoleu. 

întregul edificiu se ridică pe o platformă pardosită cu 
lespezi de piatră, înălţată cu trei trepte deasupra so¬ 
lului şi mărginită de jur împrejurul bisericii cu o 
balustradă nouă de piatră, cioplită după modelul celei 
vechi, din care s’au găsit fragmente în forma unor 
mari flori trilobate. In faţa bisericii, platforma aceasta 
se prelungeşte, formând o curticică pătrată, în mijlocul 
căreia se înalţă un graţios aghiazmatar, construit 
odată cu biserica şi ca şi aceasta, restaurat în vremea lui 
Carol I de arhitectul francez Lecomte du Nouy. Croit 
după modelul fântânilor decorative ce se găsesc în 
faţa anumitor moschei turceşti, aghiazmatarul dela Argeş 
a fost adaptat la biserica lui Ne/igoe ca loc de pregătire 
şi sfinţire a apelor în ziua de Bobotează, precum şi ca 
altar pentru rugăciunile ce se fac în anumite împre¬ 
jurări în aer liber. 

Văzută din faţă sau din spre altar, biserica are o în¬ 
făţişare destul de proporţionată şi elegantă (fig. 33). 

Fig. 32. — Tabloul vottv al bisericii lui Neagoe, pictat 
de zugravul Dobromir. (Muzeul de artă religioasă din 
Bucureşti ) 

(Foto arh. Alex. Petit). 


Fig. 33. — Biserica Mănăstirii Argeşului văzută dinspre alta/. 

Privită însă din lături, construcţia pare oarecum în¬ 
grămădită şi lipsită de proporţia cerută unei bune 
opere de arhitectură. Bogăţia decorului sculptural şi 
coloritul albastru şi auriu al fondului unor ornamente 
(existent şi pe vremea lui Neagoe, motiv pentru care 
restauratorul le-a reînoit) face, pe de altă parte, ca 
monumentul să apară puţin ieşit din scară. 

Faţadele edificiului sunt împărţite în două registre 
de un brâu format din ciubuce de piatră împletite ca 
o frânghie. Registrul inferior, —ridicat peste un soclu 
puternic de piatră de talie, tăiat după modelul soclu¬ 
rilor mult ieşite şi bogat profilate armeneşti şi geor¬ 
giene, întrebuinţate în această vreme şi la Constanti- 
nopol, — e decorat cu o serie de panouri dreptunghiulare, 
încadrate fiecare de câte o ramă dublă de ciubuce de 
piatră rotunjite. Fiecare panou cuprinde câte o fe¬ 
reastră dublă pe feţele pronaosului şi simplă pe abside. 
Ferestrele sunt toate încadrate cu rame de piatră îm¬ 
podobite pe toate laturile cu sculpturi minuţioase şi 
bogate. Registrul superior este decorat cu o serie de 
firide largi, înconjurate, ca şi panourile de jos, cu ciu¬ 
buce de piatră, dar cari se întorc la extremitatea sm 
perioară formând arcuri în semicerc înlănţuite. Fie¬ 
care punct de întretăiere al acestor arcaturi este decorat 
cu un buton de piatră în formă de disc cu faţa ornată 
de împletituri, iar în mijloc, fiecare firidă are o ro- 
zetă de piatră cioplită «â jour », dacă este pusă în 
dreptul unei ferestre de jos, sau umplută cu o ţesă¬ 
tură de motive geometrice şi florale, dacă cores- 

(Foto arh. Alei. Fetit). 


Fig. 34, — Biserica Mănăstirii Argeşului văzută din faţă. 

punde unui panou cu ferestre oarbe de pe registrul 
inferior. 

Partea superioară a faţadelor este încoronată de o 
cornişe formată din două şiruri suprapuse de stalactite 
şi alveole, protejate de o poală continuă de acoperiş, 
deasupra cărora zidurile faţadelor se mai continuă 
puţin şi primesc pe ele o friză formată dintr’o ţesă¬ 
tură continuă de flori cu ornamente geometrice de 
origini diverse. 

Baza turlei mari de pe naos se sfârşeşte cu o 
cornişe asemănătoare celei de pe faţadă. Feţele tur¬ 
lelor sunt decorate cu panouri, încadrate, ca şi cele 
de pe registrele faţadelor, cu ciubuce de piatră, şi au 
fiecare câte o fereastră în mijloc. La turla mare, aceste 
panouri sunt terminate în arc de cerc, iar cornişa de 
deasupra, dimpreună cu acoperişul, urmează curbura 
lor; la turla de pe pronaos, panourile sunt dreptun¬ 
ghiulare, cornişa dreaptă şi supraînălţată de o coroană 
de flori trilobate, tăiate în piatră; la turlele mici, pa¬ 
nourile, dimpreună cu ferestrele lor, sunt răsucite faţă 
de verticală, la o turlă dela dreapta spre stânga, la alta 
dela stânga spre dreapta, amintind cu aspectul lor ciudat 
forma unor minarete de giamii turceşti dela Adria- 
nopoli, Filipopoli şi Constantinopol. 

Planul bisericii cuprinde două părţi distincte, ce 
se văd foarte bine atât din exterior cât şi din 
interior; un naos în formă de treflă, supraînălţat 
de o turlă, şi un pronaos larg, încoronat cu trei 
turle. 

Intrarea bisericii, unică, se găseşte pe faţada dinspre 
apus. Douăsprezece trepte de piatră, al căror număr, 
după tradiţie, aminteşte cele 12 seminţii ale lui Israel, 
conduc în faţa unei arcade prinsă într’o ramă lată, 
formând un portal decorat din belşug (fig. 35). Tot 
acest motiv arhitectonic central este nou, refăcut după 
modelul celui vechi cu prilejul restaurării din vremea 
Regelui Carol I. Deasupra arcului, subliniat de un 
feston de flori de crin tăiate delicat în piatră, o in¬ 
scripţie în limba românească, ce fusese săpată pe 
piatra veche în 1793, ne spune că: « această Sfântă şi 
dumnezeeascâ besearică s’au ridicat den temelie întru 
slava şi cinstea Adormirii prea Sfintei Stăpânei noastre 
de Dumnezeu Născătoare şi pururea Fecioarei Măriei, 
de cel întru Sfânt Dumnezeu bine credincios Io Neagoe 
Voevod Basarabşi s’au târnosit la leat 7025 (1517) de 
prea Sfinţitul Patriarh al Ţarigradului Kir Theolipt ; iar 
scaun de Episcopie s’au aşezat la anul dela Hristos 1793. 

Alte patru inscripţii, săpate pe plăci de piatră şi 
prinse două de o parte şi două de alta a intrării, în pa¬ 
nourile registrului inferior, amintesc în fraze clare vor¬ 
bele şi faptele voevozilor cari au zidit sau au avut 
grije întreţinând şi întărind acest preţios lăcaş de ru¬ 
găciune. Cele două plăci din dreapta intrării conţin 
inscripţiile în limba slavonă ale lui Neagoe Basarab; 
celelalte două din stânga, rămase libere, au fost scrise 
în româneşte, una în 1682, în vremea lui Şerban Can- 
tacuzino, alta în 1866, în timpul domniei Regelui 
Carol I. 

(Foto arb. Alex, Fetit). 

Fig. 35. — Biserica Mănăstirii Argeşului intrarea. 

Pe lângă frumuseţea lor decorativă, inscripţiile din 
vremea lui Neagoe Basarab sunt de un interes istoric 
cu totul special, pentru gândurile înalte ale piosului 
voevod cât şi pentru felul ales în care sunt exprimate 
(vezi conţinutul acestor inscripţii la pag. 185). 

Arhitectura interioară. Deşi înoit, strident colorat şi 
prea mult « dres », interiorul prezintă totuşi, din punct 
de vedere structural şi arhitectonic, un interes cu totul 
deosebit. 

Ridicat cu încă trei trepte deasupra palierului scării 
dela intrare, pronaosul, care constitue partea cea mai 
originală a planului, are forma unui dreptunghiu 
cu latura mai lungă perpendiculară pe axa princi¬ 
pală a edificiului. In mijloc, împins către naos, un 
fel de pridvor sprijinit pe doisprezece stâlpi dispuşi 
în plan după un patrat, susţine o turlă, care, prin inter¬ 
mediul unei baze în formă de piramidă, continuată 
apoi cu un trunchi de con, se înalţă până la 24 metri 
deasupra pardoselii. Alte două turle mai mici înco¬ 
ronează cele două colţuri din spre apus ale încăperii. 
Părţile laterale, rămase dincolo de şirul stâlpilor cen¬ 
trali, sunt acoperite cu bolţi semicilindrice sub aco¬ 
periş şi servesc ca loc de îngropăciune. 

Cei doisprezece stâlpi din pronaos, cari, cum ne spune 
un cronicar al vremii, închipuesc pe cei doisprezece 
Apostoli, au o înălţime de 7,20 metri şi un diametru 
variind între 65 şi 70 centimetri. Bazele lor sunt re¬ 
lativ asemănătoare: patrate la partea care stă pe par¬ 
doseală, colţurile lor se teşesc pe măsură ce se înalţă, 

Fig. 36. — Biserica Mănăstirii Argeşului. Sec}ie şi -plan. 

ajungând printr’o succesiune de trepte la o formă 
octogonală mărginită de câteva profile regulate, a 
căror tăetură aminteşte pe cea a soclului exterior al 
bisericii. Ceea ce le face să se deosebească unele de altele 
e felul în care sunt legate cu fusurile coloanelor res¬ 
pective. Aşa, de pildă, în vreme ce la o coloană fusul 
rotund pleacă direct de pe faţa octogonală a bazei, la 
alta, acelaşi fus răsare dintr’o brăţară de flori de crin 
tăiate în relief, fără să fie modelate, pe feţele unui 
tambur care prelungeşte spre coloană ultimul profil al 
bazei. 

Fusurile coloanelor sunt de trei feluri: cilindrice, 
octogonale şi octogonale în torsadă. Cele octogonale 
sunt aşezate la rând pe latura din spre naos; cele cilin¬ 
drice, două la mijloc, pe latura dinspre intrare, şi câte 
unul în şirurile laterale; cele în torsadă, câte două în 
capul din spre apus al fiecărui şir lateral. 

Capitelurile, a căror formă aminteşte de aproape pe 
cea a bazelor, diferă ca şi acestea dela unul la altul 
prin aceea că sunt legate de fus fie prin intermediul 
unui profil, fie prin mijlocirea unei coroane de flori 
de crin, fie, în sfârşit, prin înlocuirea treptelor dela 
colţuri cu o serie de alveole suprapuse. 

Separaţiunea între naos şi pronaos nu se mai face, 
ca la bisericile anterioare cunoscute, printr’un zid cu 
uşe la mijloc. Şirul celor patru coloane dispuse către 
naos înlocuieşte zidul plin de odinioară, iar un chenar 
de poartă, prins între cele două coloane centrale, 
aminteşte locul uşii. Chenarul acesta, formând un fel 

de portal întors la partea superioară în arc de cerc, 
este construit, ca şi portalul dela intrare, din lespezi 
de marmoră de diferite feluri. Pe cele două feţe ale lui, 
deasupra profilului care subliniază extradosul arcului, 
se găseşte câte o inscripţie. Cea din spre pronaos este 
nouă; compusă de poetul Vasile Alecsandricu ocazia 
restaurării lăcaşului în timpul domniei Regelui Carol 
I, ea are următorul cuprins: 

Tu ce te lupţi în lume cu crâncena durere 
Tu ce din umbra neagră aspiri să vezi lumină 
In ăst lăcaş de pace găsi-vei mângâiere 
Altarul pune raze pe fruntea ce se''nchină. 

Cea din spre naos, scrisă în limba slavonă, este pusă 
de Radu dela Afumaţi, ginerele lui Neagoe Basarab. 
şi are, tradus în româneşte, următorul conţinut: 

«Cu vrerea Tatălui, ajutorul Fiului şi săvârşirea Sfân¬ 
tului Duh, Amin. In cinstea lui Cristos Eu blagocestivul 
Neagoe Voevod ridicat-am din temelii această sfântă şi 
dumnezească biserică a Preacuratei Maici a Domnului ; 
eu am început şi zugrăveala pe care n’am putut s-o săvâr¬ 
şesc plecând în cele veşnice. Fac rugăciune celui pe care 
Dumnezeu îl va ridica în locul meu să ducă el la bun 
sfârşii lucrarea şi să facă zugrăveala acolo unde a po¬ 
runcit Domnia mea. Şi eu, cu vrerea Domnului nostru 
Christos, eu Radu Vodă, am săvârşit-o in timpul egume¬ 
nului KirGheorghe,la leat 7033 —1326 de la Christos — 
în ziua de 18 a lunii Septembrie ». 

Structura naosului aminteşte încă principiile de con¬ 
strucţie sârbeşti. Pătratul peste care se ridică turla 
este determinat de arcuri longitudinale duble şi de 
cilindri transversali, întăriţi cu câte un « arc dublou ». 
Interiorul naosului este luminat de nouă ferestre, tăiate 
câte trei în fiecare absidă. 

Turla naosului, foarte înaltă, de secţiune octogo- 
nală atât în interior cât şi în exterior, este ridicată pe 
pătratul bazei prin intermediul a patru trompe de 
colţ. (înainte ca biserica să fi fost refăcută de restau¬ 
ratorul Regelui Car ol I, arhitectul Lecomte du Nouy, 
aceste trompe erau perfect conice, însă foarte plate. 
Restauratorul, care a schimbat pe alocuri aspectul 
cel vechiu al bisericii, introducând elemente noui şi 
« dregând » unele imperfecţiuni cari dădeau totuşi un 
caracter deosebit monumentului, a înlocuit aceste 
trompe plate cu un fel de planuri înclinate, cari, ple¬ 
când dela intersecţia extradosurilor arcurilor mari, se 
termină la înălţimea planului de naştere al tamburului 
octogonal, unificându-se într’o suprafaţă aproape 
conică). 

Prin caracterul special al liniilor ei de arhitectură 
exterioară şi, mai ales, prin podoaba de sculpturi bo¬ 
gate împrăştiate pe toate zidurile faţadelor şi a turlelor, 
biserica Mănăstirii Argeşului se înscrie, alături de cti¬ 
toria lui Radu cel Mare dela Mănăstirea Dealului şi 
de alte câteva biserici moldoveneşti, într’o categorie 
aparte: clasa monumentelor înrâurite de arta armeano^ 
georgiană. 

Arta armenească a jucat, după cum se ştie, un rol 
destul de important în formaţia arhitecturii bizantine. 
Separat, asupra arhitecturii moldoveneşti şi munte¬ 
neşti ea avea să mai exercite, în unire cu artele geor¬ 
giană, persană şi otomană, o înrâurire pe cât de cu¬ 
rioasă pe atât de importantă. 

Lăsând la o parte arcurile piezişe caracteristice bol¬ 
ţilor moldoveneşti, arcuri cu ajutorul cărora se mic¬ 
şorează diametrul cupolelor şi cari, după toate proba¬ 
bilităţile, ne-au venit din Iran prin intermediul Ar¬ 
meniei, înrâurirea artei armeneşti asupra construcţiilor 
româneşti se face simţită mai ales în domeniul arhi¬ 
tecturii decorative. Toată podoaba de ciubuce rotun¬ 
jite de piatră şi sculpturi, care îmbracă biserica Mă¬ 
năstirii Dealului din Târgovişte; toate pietrele înflorite 
ale Episcopiei din Curtea de Argeş; turla Dragomimei 
din Bucovina — cel puţin pentru ce priveşte ideea de 
a o acoperi în întregime cu ornamente — şi toate pie¬ 
trele dantelate ale faţadelor bisericii Trei Ierarhi din 
Iaşi se datoresc unor mâini abile şi bine cunoscătoare 
ale artei din Armenia şi din regiunile învecinate, su¬ 
puse influenţelor armeneşti. 

Drumurile pe cari această artă a pătruns în România, 
precum şi epocile în cari se constată înrâurirea ei în 
Muntenia şi Moldova sunt diferite. In Muntenia, încă 
de pe vremea lui Mircea cel Bătrân apăruseră în de¬ 
corul exterior al bisericii mănăstirii Cozia o seamă de 
elemente sculpturale (fusuri de colonete formate din 
ciubuce de piatră împletite ca o frânghie, rozetş 

compuse cu motive geometrice şi împletituri, lintouri cu 
decor floral stilizat, etc.), elemente de o structură spe¬ 
cială şi de provenienţă nouă, a căror origină trebue 
căutată în arta armenească şi caucaziană. In ce mă¬ 
sură aceste elemente armeano-caucaziene, venite la 
Cozia prin intermediul Serbiei, au contribuit la for¬ 
marea decorului exterior al bisericilor clădite în cursul 
secolului al XV-lea, nu ştim, fiindcă din perioada 
de timp care se întinde dela Mircea cel Bătrân la Radu 
cel Mare nu ni s’a păstrat niciun monument. 

La începutul veacului al XVI-lea, decorul arhitec¬ 
tural cu totul nou pentru Ţara Românească pe care -1 
găsim pe faţada bisericilor mănăstirilor Dealului şi 
Argeşului ne pune în faţa unui fapt împlinit: o creaţie 
artistică realizată cu elemente disparate de origini 
străine, adaptate însă destul de bine şi, s’ar putea 
spune, definitiv, pe osatura caracteristic locală a 
monumentelor. Din punct de vedere planimetric şi 
structural, aceste două importante edificii sunt o pre¬ 
lucrare originală a tipurilor anterioare împământenite 
în Muntenia. O analiză amănunţită a părţilor lor prin¬ 
cipale ne îndreptăţeşte chiar să afirmăm că ele n’au 
putut fi concepute decât de un meşter local — poate 
acelaşi la Deal ca şi la Argeş — bun cunoscător al mo¬ 
numentelor noastre mai vechi. Dimpotrivă, felul cum e 
dispus decorul şi ornamentele ce-1 compun sunt dovezi 
că meşterii decoratori şi cioplitorii de piatră erau 
străini. Caracteristicile fiecărui element în parte dau, 
în această privinţă, indicaţii sigure asupra prove- 

nienţii motivelor decorative. Astfel, panourile făcute 
din ciubuce de piatră ce împodobesc faţadele n'au 
niciun rol constructiv; ele sunt pur şi simplu decora¬ 
tive. Faptul acesta reiese şi din felul cum sunt construite; 
pietrele arcurilor, atât la Deal cât şi pe registrul su¬ 
perior dela Argeş, nu sunt rostuite radial, ci numai 
orizontal şi vertical; profilele, cari, la Deal, sunt in¬ 
trate în raport cu faţa zidului, iar la Argeş aplicate în 
relief pe faţade, sunt cioplite la întâmplare în blocurile 
de piatră ce constituesc zidul, aşa cum se găsesc de¬ 
seori în Armenia şi Georgia. La turla mare dela 
Argeş, însă, unde panoul e străpuns de ferestre, ciu¬ 
bucul înconjurător la arc e tăiat radial, odată cu piatra 
care-1 poartă. 

Cât priveşte dispoziţia arcadelor oarbe pe faţadă, 
ele se înşiruesc unele după altele fără să ţie seamă de 
unghiurile intrânde sau ieşinde; deseori chiar, cum e 
cazul la biserica dela Deal şi la monumentele inspirate 
apoi după aceasta, arcadele de pe registrul superior, 
mai numeroase, sunt aşezate oricum faţă de cele de pe 
registrul inferior, întocmai ca şi în monumentele din 
Georgia şi Armenia. 

Ornamentaţia, pe de altă parte, este un amestec 
ciudat de motive armeneşti, caucaziene, persane, arabe 
şi otomane. Dispoziţia acestor motive pe faţade este 
făcută cu mult belşug, ceea ce contribue în mare mă¬ 
sură la o micşorare a efectului rezultat din armonia 
formelor şi volumelor de arhitectură. Abuzul acesta 
de decor dă chiar impresia — lucrul se observă la 

Argeş şi, mai ales, la biserica Trei Ierarhi din Iaşi — că 
edificiul este ieşit din scară; caracter comun monu¬ 
mentelor din Armenia, din Georgia şi din alte ţări cu 
artă înrudită cu cea armenească. Cât priveşte orna¬ 
mentaţia în sine, deşi nu perfect asemănătoare, prin 
felul cum sunt modelate, prin maniera ciopliturii şi 
prin perfecţia lucrului, motivele întrebuinţate, geome¬ 
trice sau florale, sunt totuşi înrudite cu cele din Arme¬ 
nia şi Georgia. In întregul ei, însă, biserica mănă¬ 
stirii Argeşului, ca şi ctitoria lui Radu cel Mare de 
lângă Târgovişte, este rezultatul unui proces de for¬ 
maţie al unei arhitecturi la care au luat parte, alături 
de un meşter băştinaş (care, după toate aparenţele 
este adevăratul arhitect), un meşter decorator şi pie¬ 
trarii lui specialişti străini. Aşa se şi explică pronun¬ 
ţatul caracter românesc al acestor monumente, cari, 
deşi la prima vedere par exotice, sunt totuşi un produs 
original local, cu însuşiri particulare ce nu se întâlnesc 
în monumentele niciunei alte ţări. 

înfăţişarea dela început a mănăstirii. înainte de re¬ 
staurarea radicală ordonată de Regele Carol I arhitec¬ 
tului A. Lecomte du Nouy, biserica mănăstirii lui Nea- 
goe nu era, aşa cum se vede astăzi, singură în imensul 
parc ce o înconjoară. Edificiul a fost dintru început croit 
în cadrul unui important centru mănăstiresc, care cu¬ 
prindea, pe lângă biserica principală, şi o mulţime de 
alte clădiri trebuncioase unei astfel de aşezări. 

Cronica anonimă a Ţării Româneşti ne spune că 
Neagoe Basarab, după ce sfârşi de zidit noua biserică 

«puse de o îngrădi împrejur cu curte de zid şi înlăun- 
trul curţii făcu multe chilii călugăreşti şi o înfrumuseţă 
cu tot felul de trebuinţe, făcu trapezărie şi magherniţă, 
magupie şi povarnă de olovină, pimniţă şi clopotniţă 
înaltă.... » 1 ). 

Distrusă de un incendiu, mănăstirea era în veacul 
al XVII-lea lipsită de clopotniţă şi de o parte din chilii. 
Matei Basarab, văzând-o «veche de nesocotiţi ani, şi 
stricată, cu multă cheltueală o au înnoit». In 1654, Paul 
din Alep trecând prin Curtea de Argeş, găseşte ctitoria 
lui Neagoe în foarte bune condiţii de conservare. « Pe 
deasupra porţii, ne spune el, este clopotniţa clădită 
acum de puţini ani de către răposatul Matei Voevod. 
Chiliile sunt de piatră, cu o galerie sus şi alta jos. La 
mijloc stă biserica, obiect de mirare pentru minte, fără 
asemuire printre mănăstirile din acest principat...». 2 ) 

Stricată de vreme dar întreţinută cu râvnă de voe- 
vozii următori (Şerban Cantacuzino mai cu seamă a re¬ 
parat nu numai clădirile anexe ci şi biserica), mănăsti¬ 
rea s’a păstrat în întregul ei până în 1875. Din descrie¬ 
rea amănunţită pe care ne-a lăsat-o L. Reissenberger 
în lucrarea sa asupra bisericii dela Argeş, apărută la 
Viena în 1867, constatăm că mai toate clădirile mănă¬ 
stireşti se păstrau încă destul de bine în acea vreme. 


*) Istoria Tierei Româneşti, în Magazinu Istoricu pentru 
Dacia, Bucureşti 1847, IV, p. 266. 

3 ) Paul of Aleppo, The Travels of Macarius, Translated by 
F. C Balfour, Lonclon, 1836, II, p. 324. 

(Colecţia Academiei Române). 

Fig. 37.—Mănăstirea Argeşului văzută din exterior. După un desen din 1840 de 

Luigi Mayer. 

<i Biserica se înalţă, ne spune el, în mijlocul unei curţi 
pătrate care spre miazăzi se uneşte cu o a doua curte, 
unde este seminarul. Curtea are trei laturi formate din 
clădiri; cea de a patra lăture este deschisă. Spre mia¬ 
zăzi e locuinţa cu două caturi a episcopului, clopotniţa, 
cancelariile şi câteva chilii; spre apus, legându-se cu 
locuinţa episcopală, sunt: sala de recepţie şi aceea a 
consistoriului, camera mosafirilor şi, mai departe, bise¬ 
ricuţa (paraclisul) şi cuhnia; spre miazănoapte celelalte 
chilii ale călugărilor... » 1 ). 

Procedând la o restaurare totală a bisericii vechi, fă¬ 
cută din punct de vedere tehnic în condiţii excelente, 
A. Lecomte du Nouy a greşit însă, distrugând fără pu¬ 
tinţă de refacere, pe lângă decoraţia picturală interi¬ 
oară dela început, şi toate clădirile mănăstireşti, în ca¬ 
drul cărora ctitoria lui Neagoe Basarab se înscria de 
minune. 


l ) L. Reissenberger, L'eglise du monastire episcopal de Curtea 
de Argeş, Yienne, 1867, p. 35. 

MORMINTELE DIN BISERICA FOSTEI 
MĂNĂSTIRI A ARGEŞULUI 

Cu prilejul restaurării dintre 1875—1886 a monu¬ 
mentului, făcându-se săpături în interior, au fost gă¬ 
site sub pardoseala pronaosului, în locurile special re¬ 
zervate pentru aceasta, zece morminte. Cum dorinţa 
Regelui Carol I a fost să transforme după restaurare 
renumita ctitorie a lui Neagoe în mausoleu regal, din 
cele zece morminte vechi descoperite au fost păstrate 
în biserică, la locul lor de cinste, numai patru, cele 
identificate ca aparţinând familiei lui Neagoe 
Basarab. Un al 5-lea mormânt, socotit a fi al unei 
călugăriţe oarecare, Platonila, dar care de fapt era al 
Doamnei Despina a lui Neagoe, călugărită sub acest 
nume, a fost înlăturat odată cu celelalte. După refa¬ 
cerea pardoselilor, nici mormintele păstrate n’au mai 
fost lăsate în locul lor adevărat; trei din ele se găsesc 
tot în partea dreaptă a pronaosului, adică în locul 
rezervat ctitorilor dela început (3,4 şi 5 pe plan, fig. 38). 
Osemintele lui Radu dela Afumaţi, aflate tot în dreapta, 
au fost mutate într’o groapă nouă, în partea stângă 
(6 pe plan fig. 38). Lespedea care-i acoperă mormântul 
este însă cea veche. 

Alături de mormintele vechi, aliniate şi puse în gropi 
pregătite din nou, s’au aşezat apoi, începând cu al 



Fig. 38. — Planul pronaosului bisericii lui Neagoe cu ară¬ 
tarea locului mormintelor. 


Regelui Carol I, mormintele membrilor familiei regale. 

Iată cum sunt aşezate şi cui aparţin aceste morminte 
(vezi fig. 38): 

Mormântul i, acoperit cu o lespede de marmoră, 
este al Reginei Elisabeta, stinsă din viaţă în 1916. 
Inscripţia din chenarul pietrei spune: 

« Aci se odihneşte pe veci roaba lui Dumnezeu Elisa¬ 
beta de Wied, cea dintâi regină a României, adormită 
întru Domnul în al 73-lea an de viaţă închinată Ţării 
ca slăvită Carmen Sylva şi Mama. Răniţilor ». 

In acest mormânt au fost depuse şi osemintele 
principesei Maria, fiica Reginei Elisabeta şi a Regelui 
Carol I, moartă la fragedă vârstă. 

Mormântul 2, acoperit cu o lespede de marmoră, 
cuprinde rămăşiţele pământeşti ale Regelui Carol I, 
mort la Sinaia la 11 Octomvrie 1914. Inscripţia din 
jurul pietrei are următorul cuprins: 

« Aci se odihneşte pe veci robul lui Dumnezeu Carol 
I de Hohenzollern, cel dintâiu rege al României, adormit 
întru Domnul în al 76-lea an de viaţă închinată Ţării, 
după o binecuvântată Domnie de peste 48 de ani ». 

Mormântul 3, acoperit cu lespede de piatră pe ale 
cărei margini se desfăşoară, în formă de chenar, o 
inscripţie, este al lui Neagoe Basarab. Mijlocul pietrei 
este împodobit cu o cruce cu picior şi două braţe, 
formată dintr’o împletitură continuă a unui ornament 
geometric. O rozetă mare, cioplită în uşor relief şi 
având faţa acoperită cu câteva rânduri suprapuse de 
solzi ce merg micşorându-se până se termină într’un 
vârtej, ocupă partea din vârful crucii până în che¬ 
narul inscripţiei. Alte rozete, mici ca nişte butoni, 
sunt semănate în locurile libere din colţuri şi dintre 

10 

braţele crucii. Scrisă în limba slavonă, inscripţia are, 
tradus în româneşte, următorul cuprins: 

«A încetat din viaţă robul lui Dumnezeu, Io Neagoe 
Basarab şi stăpânilor al tuturor ţinuturilor Ungro-Vla- 
hiei şi al pământurilor dunărene, la 15 Septemvrie 7029. 
Am domnit nouă ani şi jumătate. Mă rog celui pe care 
Dumnezeu îl va alege moştenitor al scaunului meu să 
proteguiască acest loc de repaos şi de păstrare al oaselor 
mele, ferindu-l de a fi distrus ». 

Mormântul 4, acoperit cu o piatră a cărui po¬ 
doabă se aseamănă mult cu cea de pe lespedea lui 
Neagoe, este al fiicei acestuia Stana, soţia voevodului 
moldovean Ştefăniţă. Inscripţia mortuară are în ro¬ 
mâneşte următorul cuprins: 

«A încetat din viaţă roaba lui Dumnezeu Doamna 
Stana, fiica lui Neagoe Vodă şi a soţiei sale Despina, 
fostă soţie a lui Ştefan Voevod. înainte de moarte, că- 
lugărindu-se, şi-a luat numele de Sofronia. La leat 7039 
{1531), Februarie 8. 

O cuvertură de catifea, având brodat pe ea numele 
Doamnei Despina, acopere lespedea aceasta, care 
e de fapt a Doamnei Stana. Mormântul Doamnei 
Despina, înlăturat cum s'a spus cu ocazia restau¬ 
rării bisericii, se găsea între mormântul Doamnei 
Stana şi al Regelui Carol I. Rămăşiţele pămân¬ 
teşti ale Doamnei Despina, moartă sub numele ei 
de călugăriţă, Platonila, la 3 Ianuarie 1554, la Sibiu, 
fuseseră aduse aci doi ani mai târziu de mitropolitul 
Ananie. Inscripţia de pe lespedea ce-i acoperea mor- 

mântui pomenea numai numele «roabei lui Dumnezeu 
Platonila ». 

Mormântul 5, acoperit cu o lespede de piatră tra¬ 
tată ca un triptic, cuprinde rămăşiţele pământeşti ale 
celor trei copii ai lui Neagoe Basarab, Petru, Ion, şi 
Angelina, morţi, după cât se pare, la fragedă vârstă 
şi aşezaţi, unul peste altul, în aceeaşi groapă. Inscrip¬ 
ţiile în limba slavonă ce împodobesc marginile celor 
trei pagini ale acestei pietre nu dau anul morţii co¬ 
piilor. Piatra de căpătâi a fost probabil cioplită şi aşe¬ 
zată peste groapă cu ocazia morţii celui din urmă. 

Iată cuprinsul inscripţiei: în dreapta: «A încetat 
din viaţă robul lui Dumnezeu Io Petru Voevod, fiul lui 
Io Basarab Voevod şi al soţiei sale Despina, la 15 Martie. » 
La mijloc: «A încetat din viaţă robul Ud Dumnezeu 
Io Ion Voevod, fiul lui Basarab Voevod şi al soţiei sale 
Despina, la 27 Noembrie ». In stânga: «A încetat din 
viaţă roaba lui Dumnezeu Angelina fica lui Io Ba¬ 
sarab Voevod şi al soţiei sale Despina, la 3 August ». 

Mormântul 6 este al voevodului Radu dela Afu¬ 
maţi. Ginerele lui Neagoe Basarab şi ctitorul bisericii 
pentru pictură. Pe lângă interesul ei decorativ — voe- 
vodul încoronat este prezentat într’un relief plat, că¬ 
lare, cu buzduganul în mână şi mantia bătută de 
vânt — lespedea care-i acopere mormântul are şi un 
deosebit interes istoric, prin aceea că pe ea sunt enu- 
mărate în ordinea lor cronologică cele douăzeci de 
războaie purtate de domnitor în scurta şi sbuciu- 
mata-i domnie (1521—1529). 


www.dacoromanica.ro 



Curtea dc Argeş 


*|8 


In jurul chenarului, format dintr'o împletitură de 
ornamente ca nişte cercuri înlănţuite, o inscripţie 
scrisă cu litere mai mari, în limba slavonă, spune: 

«A încetat din viaţă robul lui Dumnezeu bine cre¬ 
dinciosul Io Radu, Voevod, şi stăpânilor al tuturor 
ţinuturilor Ungro-Vlahiei şi al pământurilor dunărene, 
fiul marelui şi bunului Radu Voevod, la 4 Ianuarie 
7°37 ^ 529 ) »• 

In mijloc sub basorelieful viteazului voevod, sunt 
scrise cu litere mici următoarele: 

«Vă fac cunoscut aci războaiele pe cari le-am purtat: 

I) Bătălia contra Agarenilor l ); 2) bătălia dela Glu- 
bavi; 3) din satul Ştefani pe Neajlov, 4) din Cle- 
jani; 5) din Ciocăneşti; 6) din cetatea Bucureştilor; 
7) dela Târgovişte; 8) de pe malul Argeşului; 9) din 
satul Plata(reşti); 10) dela Alimăneşti pe Teleorman; 

II) cea mai crâncenă dintre toate bătăliile la Grumaj 
{cu 7 drapele turceşti); 12) dela Nicopole; 13) dela 
Siştov; 14) dela cetatea Poenari, contra Horanilor 2 ); 
15) dela Gherghiţa; 16) a doua oară la Bucureşti; 17) din 
oraşul Slatina; 18) din cetatea Bucureştilor cu princi¬ 
pele Vladislav; 19) din satul Rucăr; 20) dela Didrih. 
Astfel au fost dăruit de Dumnezeu cu domnie şi cu 
sceptru, înveşmântat cu centură şi cu mantie de purpură 
şi încoronat cu coroană. Plin de bogăţii şi cu armată 
mare am dat ori cui şi am fost cu milă pentru toţi şi 


9 Nume dat Turcilor, socotiţi ca descendenţi ai Agarei. 
*) Tătari (?). 

acuma mă odihnesc sub această piatră, aşteptând vocea 
arhanghelului, ultima sunare a trompetei pentru în¬ 
vierea lumii întregi, schimbarea celor ce au fost; şi mă 
rog celui pe care Dumnezeu îl va alege domn după mine 
să protejuiască locul acesta de odihnă al oaselor mele 
ca el să nu fie prădat ». 

Mormântul 7 este al Regelui Ferdinand, făuritorul 
Unirii tuturor Românilor, mort la 20 Iulie 1927. Pe 
piatra sa de mormânt se citeşte următoarea inscripţie: 

<iAci odihneşte robul lui Dumnezeu Ferdinand I 
Regele României, născut \la\ 24 Aug. 1865 la Sigma- 
ringen, răposat [Za] 20 Iulie 192J la Castelul Pelişor. 
Luând cârma Ţării la 11 Oct. 1914 a tras sabia în 15 
Aug. 1916 pentru desrobirea Românilor de peste vechile 
hotare, înfăptuind întregirea neamului şi încoronându-se 
în 15 Oct. 1922 la Alba Iulia ca prim Rege al Tuturor 
Românilor. 

Mormântul 8 este al Reginei Maria soaţa regelui 
Ferdinand, moartă la 18 Iulie 1938. 

Fig. 39 .— Palatul regal am Curtea de Argeş , construit în curtea mănăstirii după 
planurile arhitectului Lecomte du Nouy. Piatra fundamentală s’a pus la 13 Oct. 
1886, a 2-a zi după sfinţirea bisericii restaurate. 

ALTE MONUMENTE VECHI IN CURTEA DE 
ARGEŞ 

Faima statornică a mănăstirii lui Neagoe şi marea 
valoare artistică şi istorică pe care o reprezintă bise¬ 
rica Sfântului Niculae Domnesc lasă mult în umbră 
celelalte monumente mai mici ale oraşului. Aproape 
nimeni nu le mai caută şi nu le mai cercetează. Şi 
totuşi, în afară de ruina capelei SânNicoară şi de bi¬ 
serica «Olari», despre care am vorbit, Curtea de Argeş 
mai cuprinde câteva edificii religioase, dacă nu prea 
vechi, în orice caz destul de interesante şi atrăgă¬ 
toare prin înfăţişarea, decorul, sau pitorescul lor. Ace¬ 
stea sunt: fosta bolniţă a mănăstirii Argeşului, cunos¬ 
cută azi sub numele de biserica Sfinţii Voevozi sau 
Flămânzeşti; biserica Sfinţii îngeri; biserica Ador¬ 
mirea Maicii Domnului şi biserica Brad-Botoşari. 

Biserica Sfinţii Voevozi, zisă Flămânzeşti, se găseşte 
în marginea din spre miazănoapte a oraşului, dincolo 
de mănăstirea lui Neagoe, a cărei bolniţă se pare că 
a fost. Data construcţiei ei nu se cunoaşte; judecând 
însă după tipul de plan şi după arhitectura exterioară, 
pare să fi fost clădită către jumătatea veacului al 
XVIII-lea (fig. 40). Are un plan simplu, dreptun- 

(Foto arh. Alex. Petit), 

Fig. 40, — Biserica Flămânzeşti văzută din fa(ă. 

ghiular: naos alungit acoperit cu o cupolă ridicată pe 
patru arcuri late, sprijinite, la rândul lor, pe pilaştri 
de colţ, ca în unele biserici din veacul al XVII-lea; 



(Folo arh. Ales. Pelit) 

Fig. 41. — Biserica Flămânzeşti văzută 
dinspre altar. 


pronaos patrat acoperit cu o cupolă şi supraînălţat de 
o turlă-clopotniţă, la care se ajunge printr'o scară 
închisă într’un turnuleţ special alipit faţadei din spre 

miazănoapte. Elegantă şi bine proporţionată, biseri¬ 
cuţa a fost restaurată de curând; cu această ocazie, 
a fost spălată, curăţită şi, pe alocuri, dreasă, şi zu¬ 
grăveala interioară, nu lipsită de interes. 

Biserica Sfinţii îngeri se înalţă pe o culme de deal, 
puţin mai sus de piaţeta din centrul oraşului. A fost 
construită în 1717 după tipul de plan dreptunghiular, 
cu clopotniţă pe pronaos, creat în prima jumătate a 
veacului al XVII-lea de meşterii lui Matei Basarab. 
Faţadele, împărţite, după datină, cu un brâu în două 
registre, sunt decorate în partea de jos cu o serie de 
firide oarbe, lungi, formate din pilaştri drepţi şi arca- 
turi cu arhivoltele săpate în faţa zidului. Pe faţada 
din spre apus, un pridvor ridicat pe şase stâlpi 
de cărămidă precede intrarea. In interior, câteva 
fresci bine păstrate, contemporane cu biserica, pun în 
evidenţă priceperea lăudabilă a unui zugrav popular, 
căruia multe din modelele aflate în biserica Sfântului 
Niculae Domnesc nu-i erau necunoscute. 

Biserica Adormirea Maicii Domnului, situată pe strada 
Negru Vodă, este o construcţie valoroasă din punct 
de vedere arhitectonic, datând din prima jumătate a 
veacului al XVIII-lea. Este croită pe un plan dreptun¬ 
ghiular, cu clopotniţă deasupra pronaosului, şi are fa¬ 
ţadele împărţite în două registre decorate fiecare cu 
câte o serie de firide oarbe, în câmpul cărora se mai 
văd încă urme de picturi: siluete de sfinţi şi contu¬ 
ruri diferite de scene religioase. Mai clară şi b’ne pă¬ 
strată, se vede, deasupra ferestrei din absidă, o frescă 

în culori vii, înfăţişând scena « Adormirea Maicii Dom¬ 
nului », icoana hramului. 


(Foto arh. Alex Petit). 

Fig. 42 .— Biserica Maicii Domnului zisă şi Drujeşti. 

Deşi bine păstrată (ar avea nevoie numai de mici 
reparaţii în interior), biserica este lăsată totuşi în stare 
de părăsire, în timp ce, cu o râvnă rău înţeleasă, s’a 
construit alături un lăcaş- de -rugăciuni nou, dispro-- 
porţionat şi urît din toate punctele de vedere. 

(Foto arh. Alex. Fetit). 

Fig. 43. — Biserica Cercel-Vodă zisă şi Brad-Boloşari. 

Biserica Brad-Botoşari, zisă şi a lui Cercel-Vodă, se 
află în cartierul din spre miazăzi al oraşului. Străjuită 
de un curios pin, ce-şi apleacă trunchiul către intrare 
răsucindu-şi ramurile a pocăinţă, biserica, cu faţade 
albe şi turnuleţ de tinichea peste acoperiş, se ascunde 
într’un fund de curte, la care se ajunge printr’o stră¬ 
duţă întortochiată, dar nu lipsită de pitoresc. Con¬ 
strucţia nu prezintă însă niciun interes arhitectonic 
sau istoric; ctitorie a voievodului Petru Cercel (1583— 
1585), ea a fost în întregime refăcută la începutul 
veacului al XlX-lea, pierzându-şi cu această ocazie 
şi forma şi înfăţişarea dela început. 

(Foto arh Alox Fetit). 

Fig. 44. —Fântână zisă a «Meşterului Manole ». 

BISERICA DIN VALEA DANULUI 

La satul şi biserica cu acest nume duce un drum de 
ţară îngrijit, care, desprinzându-se din şoseaua prin¬ 
cipală Curtea de Argeş-Aref, spre stânga, trece mai 
întâi prin satele Rădeşti şi Herişani. Numele satului 
vine probabil dela numele întemeietorului său, un Dan, 
proprietarul întregei văi dimprejur. De va fi fost 
acesta un boer oarecare, sau unul din cei trei voevozi 
cari, în intervalul de timp dela 1386 la 1447, au fost 
vremelnic stăpânitori la Argeş, este greu de ştiut. 
Forma — căzută de mult în desuetudine— a genetivului 
cu articolul postpus numelui personajului eponim, ne 
face să credem, în orice caz, că este vorba de o aşezare 
străveche. 

Bisericuţa dintâi a satului, construită din lemn, ca 
mai toate lăcaşurile de rugăciuni ale aşezărilor noastre 
rurale de odinioară, a dispărut de mult, pierzându-se 
chiar şi amintirea locului unde se găsea. Biserica ac¬ 
tuală, de zid, este relativ nouă; ea a fost construită 
la începutul veacului al XlX-lea de episcopul cărturar 
Iosif al Argeşului şi de economul Episcopiei acestuia, 
Meletie. 

(Foto arh. Alex. Petit). 

Fig. 45. — Clopotniţa bisericii din Valea Danului, 

Croită în chip de mănăstire, ctitoria acestor doi 
evlavioşi călugări este aşezată în mijlocul unei curţi 
mari, înconjurată cu ziduri de piatră şi având la in¬ 
trare un puternic tum-clopotniţă. Golul intrării în 
curte este subliniat de o arcadă largă în plin centru. 



(Foto arh. Alex. Petit). 

Fig. 46. — Biserica din Valea Danului. 


în mijlocul căreia se deschide poarta. Două aripi triun¬ 
ghiulare de zid, ca doi contraforţi, acoperite ca şi 
clopotniţa cu şindrilă, proptesc fără nevoie, de o parte 
şi de alta, zidul din faţă al turnului. Deasupra gangului 
boltit al intrării se găseşte clopotniţa propriu zisă, 
la care se ajunge printr’o scară închisă într’un turnuleţ 

11 * 

special, alipit pe faţa din spre miazănoapte a turnului 
mare (fig. 45). Cu toată masivitatea ei, clopotniţa nu-i 
lipsită de eleganţă şi originalitate. 

Biserica e de plan trilobat, cu turlă pe naos şi pridvor 
sprijinit pe patru stâlpi de cărămidă în faţa pronaosu¬ 
lui. Brâul tradiţional, care încinge clădirea pe la mijloc, 
nu lipseşte; împins mai către straşină, el subliniază 
planul de naştere al bolţilor, separând în acelaşi timp 
faţadele în două registre: unul înalt, în partea de jos, 
decorat cu o serie de pilaştri drepţi, altul sub straşină, 
împărţit în panouri dreptunghiulare decorate cu pic¬ 
turi ale căror culori vii se detaşează strident pe fondul 
alb al zidurilor. 

O inscripţie săpată în piatră şi prinsă, ca deobicei, 
deasupra uşii din pridvor dă, în limba românească 
mai veche, pe lângă desluşirile de rigoare în legătură 
cu zidirea bisericii şi unele « porunci» pe cari «să le 
păzească preoţii», cât timp biserica va sta în picioare: 

«Intru slava cei de o finţă de viaţă făcătoarei şi ne 
despărţitei Troiţe şi intru cinstea şi lauda acelui întru 
Sfinţi, părintelui nostru Niculae Miralichiei, s'au zidit 
această sfântă biserică din temelii pentru dragostea şi 
datoria către sfântul acesta Erarh al smeritului I episcop 
al Argeşului Iosifu, avându părtaşu la cheltuială pre 
cuviosul Meletie, iconomu alu acestii sfintei Episcopii, 
la toate câte până acumu s’au lucrat şi s’au făcutu; ca¬ 
rele ostenitoriu au fost din începutu până s’au săvârşitu 
şi pentru cinstea către sfinţii după cari îşi au numirile, 
s'au adaos la icoanele cele mari şi chipurile alu sfântului 

şi dreptului Iosifu, logotniculu şi a lu sfântului Meletie 
Patriarhul Antoliiei şi pentru că mai înainte au fostu 
altă bisearică prea mică şi de lemnu, unde loculu n’au 
lăsat a se face aceasta de zid, deci săvârşindu-se cu toate 
câte au trebuitu s’au şi târnositu acumu de însuşi prea 
sfinţia sa, fiindu anulu dela zidirea lumii 73ig, iară 
de la Cristos 1811 Oct. 1. 

Aceste porunci să le păzească preoţii din porunca 
arhierească până ce va sta besearica aceasta. I. Pre ni¬ 
menea să nu îngroape în besearică nici în tindă nici 
aicea în pridvor, nici înaintea besericii spre partea apu¬ 
sului, nici împrejurul besearici lângă zid, şi mormân- 
t urile să fie depărtate de zid de patru paşi de om, că 
pentru aceia s’au făcut curtea mare şi adâncimea gropii 
să fie de sase palme. II. La vremea când se cunună oa¬ 
menii să nu îngădue a se face jocuri în curtea besearici 
nici afară împrejurul curţii, nici să se facă mâncări sau 
băuturi. III. Judecăţile cu pricini de stricăciuni holdelor 
şi fânaţilor din care se întâmplă înjurături şi bătăi nici 
de cum să nu se primească a se urma ». 

In interior, pe lângă cupola naosului, ridicată peste 
arcurile mari prin mijlocirea a patru trompe conice 
de colţ, ceea ce atrage mult privirea este frumoasa 
tâmplă adusă dela mănăstirea lui Neagoe Basarab 
din Curtea de Argeş (înlocuită, acolo, cu prilejul re¬ 
staurării bisericii de arhitectul Lecomte du Nouy, cu 
un cadru metalic). Mult mai înaltă decât arcada dintre 
altar şi naos, tâmpla adusă dela Argeş — care, după 
stil şi lucrătură, pare să fie din vremea lui Şerban Can- 

(Foto arh. Alex. Petit) 


Fie. 47. — Interior în biserica din Valea Danului 

tacuzino, unul din principalii restauratori ai ctitoriei 
lui Neagoe — n'a încăput în întregime în golul des¬ 
tinat catapetesmei. Astfel, partea superioară a aces¬ 
tei preţioase lucrări în lemn, cuprinzând unsprezece 
iconiţe circulare, a fost prinsă sub tirantul arcului 
dintre pronaos şi naos, unde, alături de alte lucrări 
tot în lemn, însă mult mai noui (patru icoane pictate şi 
o arcadă decorată cu ramuri de viţă devie cu struguri), 
formează o separaţie deosebit de decorativă între cele 
două încăperi ale bisericii (fig. 47). 

CETATEA « POENARI» 

Drumul care duce la acest străvechiu punct întărit, 
loc de retragere şi rezistenţă al voevozilor dela Argeş, 
merge paralel cu albia râului Argeş, către izvoarele 
lui, trecând prin satele Pământeni, Ungureni, Bucşe 
neşti, Corbeni şi Căpăţâneni. 

Dela Căpăţâneni, şoseaua, relativ bună, se întoarce 
spre stânga în direcţia Aref, iar cercetătorul care 
vrea să viziteze rămăşiţele istoricei cetăţi, căţărată în 
fund pe malul drept al Argeşului, trebue să facă 
drumul mai departe pe jos. 

Deşi curate şi îngrijite, satele aşezate de-a-lungul 
şoselei, până la Căpăţâneni, nu prezintă, afară de pi¬ 
torescul natural al aşezărilor, niciun interes deosebit. 
Lipsesc chiar şi monumentele istorice. Doar la Corbeni 
poate fi cercetată cu interes o bisericuţă frumoasă, 
construită în 1743 pe un plan dreptunghiular, cu prid¬ 
vor în faţă şi clopotniţă pe pronaos (fig. 48). Picturile 
ce-i împodobesc pereţii în exterior şi, mai cu seamă, 
ornamentele din jurul ferestrelor tumului-clopotniţă, 
sunt de un efect decorativ remarcabil. Nu mai puţin 
interesantă este scara care duce din pridvor la clo- 

(Foto arh. Alex Petiij 

Fig. 48. — Biserica din Corbeni văzută din faţă 

potniţă şi pe a cărei balustradă, grosolană dar origi¬ 
nală ca formă, deasupra unei nişe tratată în chip de 
bancă, un zugrav popular a înfăţişat sub o formă pe 
cât de naivă pe atât de mişcătoare ceea ce în imagi¬ 
naţia lui se chema Raiul (fig. 49). 

O altă bisericuţă, clădită în 1747, mult mai simplă 
şi având în faţă, adăogit ceva mai târziu, un‘ larg 
pridvor de lemn, se găseşte pe un deluşor, în cătunul 
alăturat al Bucşeneştilor. 

Dela Căpăţâneni în sus, valea Argeşului se îngus¬ 
tează. Prins între doi pereţi de stânci, pe alocuri îm¬ 
pădurite, râul îşi rostogoleşte grăbit apele făcând un 
zgomot asurzitor. Pe malul stâng, o cale ferată în¬ 
gustă merge paralel cu firul apei până departe la 
Cheile Argeşului. Pe malul drept, o potecuţă îngustă 
sue şi coboară, ducând către o poiană de o frumuseţe 
neînchipuită, întinsă în jurul unei cotituri pe care 
Argeşul o face la poalele muntelui al cărui vârf mai 
păstrează încă ceva din resturile de zidărie ale cetăţii 
« Poenari». 

Zidurile sfărâmate ale acestui punct strategic în¬ 
tărit de odinioară se văd din depărtare într’o pers¬ 
pectivă minunată. Cercetătorul care vrea să le cu¬ 
noască mai bine, să le privească de aproape, trebue 
să sue muntele plecând de jos, din poiană, pe o po¬ 
tecuţă tăiată în nenumărate zigzaguri. Drumul e 
greu, dar vederea de pe acest vârf de stâncă, de o 
parte către Căpăţâneni, de alta către Cheile Argeşului, 
este nebănuit de frumoasă. In schimb, şi în ciuda 

(Foto »rb. Alex. Petit). 

Fig. 49. — Biserica din Corbeni ; scara din pridvor şi « Raiul». 

impresiei ce o avem din depărtare, resturile cetă¬ 
ţii propriu zise sunt sărăcăcioase. Fosta incintă, 
micuţă şi îngustă, seamănă cu o poeniţă bătătorită, 
iar din mormanul de moloz al zidurilor prăvălite cresc 
pomi şi buruieni. Nici planul şi, mai ales, nici înfăţi¬ 
şarea dela început a cetăţii nu mai pot fi deduse acum 
pe baza resturilor neînsemnate ce se mai păstrează. 
Starea de risipire a zidurilor s’a agravat şi, dacă nu 



Fig. 50. —Planul Cetăţii Poenari (după 
o schiţă din 1903 a arhitectului Victor 
Stephănescu). 


se iau măsuri de conservare, din tot ce a fost cândva 
zid sau turn pe acest munte nu va mai rămâne curând 
decât amintirea. 

In 1903, o bună parte a fostului « Castrum Argis » 
se mai ţinea încă în picioare. Cercetând în acea vreme 
ruinele, arhitectul Victor Stephănescu a putut schiţa 
Un plan al cetăţii, descriind în acelaşi timp şi unele 
particularităţi ale zidirii. Iată, după indicaţiile date 
atunci de d-sa şi după completările făcute acum la 
faţa locului, care pare să fi fost înfăţişarea cetăţii: 

(boto arb Ale*. Petit). 

Fig. 51. — Ruinele Cetăţii Poenari. 

Croită pe un plan poligonal neregulat, cerut de sigur 
de configuraţia naturală a terenului, cetatea era în¬ 
tărită la colţuri cu turnuri puternice; unul, enorm, 
sprijinit către vale cu un contrafort, era îndreptat 
în direcţia Căpăţâneni şi apăra intrarea în cetate. 
Poarta principală, întărită, se găsea alături, având 
în faţă un şanţ cu urme de « ponl-levis». Alte două 
turnuri mai mici erau situate pe vârful opus, stră- 
juind cotitura pe care o face valea şi râul în acel punct; 
altul, în sfârşit, se găsea pe latura cea mai lungă a 
cetăţii, deasupra potecuţii care înconjoară şi acum 
poalele zidurilor din spre miazăzi (fig. 51). In plan, 
turnurile sunt rotunde; camerele amenajate în ele 
erau însă patrate. Zidurile aveau o grosime variind 
între 2 şi 3 metri şi erau făcute din piatră, căptuşită 
în părţile superioare cu cărămidă. Structura acestei 
zidării, care a suferit cândva o refacere, este vizibilă 
încă şi azi la baza turnului mare şi în frântura rămasă 
încă în picioare din turnuleţul din capătul opus aces¬ 
tuia (fig. 51). Cetatea era prevăzută cu pivniţi. In 
mijlocul incintei minuscule, în care nu încăpeau mai 
mult de 40 ostaşi, se găsea un fel de puţ, de bună seamă 
gura ascunzătorilor subterane. Ostaşii asediaţi în cetate 
puteau ieşi afară, la nevoie, şi printr’o galerie subte¬ 
rană, care răspundea ceva mai jos, în poalele muntelui, 
Ia locul ce se numeşte şi astăzi «la pivniţi». 

In privinţa originii şi vechimii acestei cetăţi, lu¬ 
crurile nu sunt tocmai limpezi. Pe de o parte, tradiţia 
populară o atribue, ca pe mai toate clădirile vechi 

ale ţării, legendarului Negru-Vodă. Pe de alta, tra¬ 
diţia istorică, consemnată într'o cronică din veacul al 
XVII-lea, pretinde că este vorba de o zidire nouă a 
lui Vlad Ţepeş. Având în vedere împrejurările politice 
cari au precedat lupta pentru întemeierea şi indepen¬ 
denţa Ţării Româneşti, precum şi nevoia, atât de des 
dovedită, ca voevozii noştri să-şi aibă în munţi un 
loc sigur de retragere şi rezistenţă în vremuri de re¬ 
strişte, am fi îndreptăţiţi să dăm crezare tradiţiei 
populare şi să admitem ca ziditor al cetăţii dela Poe¬ 
nari (chemată astfel, mai târziu, după numele satului 
domnesc din vale) pe Basarab I, întemeietorul Prin¬ 
cipatului muntean. Cu atât mai mult s’ar putea sus¬ 
ţine acest lucru, cu cât prima ştire pe care o avem 
despre existenţa cetăţii e din 1330. Acel «Castrum 
Argias » către care se îndreaptă oştile lui Carol Robert 
în expediţia lor contra lui Basarab I nu poate fi decât 
cetatea aceasta. Oraşul Argeş, — Curtea de Argeş de 
mai târziu, — vechea capitală a Ţării, n’a fost nici¬ 
odată fortificat pentru a se fi putut chema cândva 
« Castrum ». 

.Pe de altă parte, având în vedere stilul clădirii şi, 
mai cu seamă, faptul că un popor care nu-şi câştigase 
încă independenţa cu greu ar fi putut să-şi zidească 
o cetate de felul celei dela Poenari, oricât de mică ar 
fi fost ea, pare mai normal să admitem că Basarab 
I a găsit cetatea făcută de altcineva dinaintea lui, iar 
el, cel mult va fi dispus să fie reparată şi întreţinută. 
Cine va fi avut interes în epoca aceea să zidească 

Fig. 52. — Cetatea Poenari după un desen din 1903 al arhitec¬ 
tului Victor Slephănescu. 

cetate de apărare în munţi, pe valea Argeşului, într’un 
punct strategic important, aproape de o trecătoare 
prin care — cu greutate, ce-i drept, —se putea trece 
peste Carpaţi în Ţara Făgăraşului, nu e greu de ghi¬ 
cit. Intr’adevăr, iată ce scrie, în legătură cu acest loc 
întărit, unul din cei mai învăţaţi cercetători ai arhi¬ 
tecturii noastre militare, d -1 Alexandru Lapedatu: 

«înainte de întemeierea principatului, se constată exi¬ 
stenţa unei cetăţi asemănătoare celei dela Poenari în 
regiunea Oltului de sus, la gura Lotrului, ridicată în 
acest loc, pe vârful unui munte, de Corniţele Conrad, 
căruia Bela al IV-lea al Ungariei îi dăruise la 1233 
Ţara Loviştei. Această cetate a trebuit să dureze cel 
puţin cât a durat şi stăpânirea acestuia şi a urmaşilor 
săi în Ţara Loviştei, adică până la începutul veacului 
al XlV-lea. Ştiri asupra ei nu mai avem până la 1453, 
când aflăm că regele Ladislau al Ungariei autoriză pe 
Sibieni a o restaura. La această dată, « Castrum Lot- 
horvari», cum îl numeşte scrisoarea regală, era deci 
dărâmat. Saşii însă nu l-au mai refăcut. Ruinele ce¬ 
tăţii se mai vedeau totuşi pe la 1720. 

Dar Ţara Loviştei, cum a arătat B. P. Haşdeu şi a 
precizat în urmă D. Onciul, se întindea şi în stânga 
Oltului, cuprinzând întreaga regiune ce se chiamă încă 
şi azi Plaiul Loviştei, regiune în care se găsesc şi rui¬ 
nele cetăţii dela Poenari. Faptul că cetatea dela Poe¬ 
nari se afla pe teritoriul stăpânit odinioară de Corniţele 
Conrad şi de urmaşii săi, precum şi faptul că ea se 
găseşte atestată ca existentă în 1330, curând după 

îndepărtarea acestei stăpâniri (1311), ne duce la în- 
cheerea — emisă hipotetic — că originea ei trebue pusă 
în legătură cu posesiunea ungurească a Loviştei: 
căci precum atunci s’a fost ridicat, de-a dreaptaOltului, 
cetatea Lotrului, asemenea, de-a stânga lui, s’a putut 
ridica cetatea Argeşului, pentru paza cesteilalte ju¬ 
mătăţi a teritoriului dăruit Comitelui Conrad şi ur¬ 
maşilor săi» l ). 

După mutarea capitalei dela Argeş la Târgovişte, 
cetatea ne mai fiind la îndemâna Domnitorilor a fost 
vremelnic părăsită. In orice caz, ştiri despre ea nu mai 
avem până în a doua jumătate a veacului al XV-lea, 
când, din nou întărită, o găsim condusă de Pârcă¬ 
labul Gherghina, cumnatul Voevodului Vlad Călugărul. 

Refacerea cetăţii poate să se datoreze totuşi lui 
Vlad Ţepeş. Faptul că meşteri puşi de el vor fi lucrat 
la reîntărirea şi repararea cetăţii, după ce o bună 
bucată de vreme nimeni nu se mai ocupase de ea, a 
făcut de sigur ca poporul să o socotească nouă şi să-i 
dea numele lui Vlad Ţepeş. Cronicile Ţării din veacul 
al XVIII-lea par a o atribui în adevăr acestui voevod. 
Vlad Ţepeş, scrie Constantin Căpitanul, «au făcut, 
Târgoviştenilor mare pedeapsă pentru o vină ce avusese 
că făcuse unui frate al Vladului Vodă un necaz. Pentru 
aceea au trimis slujitori şi în ziua de Paşti lovindu-i 
i-au prins şi pe bărbaţi şi pe muieri şi pe feciori şi 


l ) Alex. Lapedatu, Două cetăţi româneşti, în But. Corn. Mon. 
Ist., 1910, p. 182. 

fetele împodobite fiind, i-au dus la cetatea Poenari de 
au lucrat până li s’au spart hainele dupre ei de au 
rămas toţi despuieţi în pieile goale » x ). 

Radu dela Afumaţi, primind din partea lui Ludovic 
al II-lea cetăţile din Ardeal, Vinţul şi Vurpărul, dădu 
în schimb regelui ungur Poenarii. Cetatea a rămas 
astfel o mică bucată de vreme (se pare până la moartea 
lui Radu dela Afumaţi) în stăpânire ungurească. După 
aceea, părăsită din nou, sau, poate, cum pare mai 
probabil, dărâmată de Turci, către sfârşitul veacului 
al XVII-lea, cetatea îşi iniţiază ruina ce avea să se 
desăvârşească în zilele noastre, sub ochii instituţiilor 
întemeiate tocmai pentru conservarea monumentelor 
istorice. 


*) Cronica lui Constantin Căpitanul', în Magazinul Istoric 
pentru Dacia, Voi. I. p. 98. 

(Foto arh. Alex. Petit). 

Fig. 53. — Biserica din Gălăşeşii, construită în 1751. 

Fig. 54. — Interior în biserica din Gălăşeşti, 

(Foto arh. Ales. Petit). 


Fig. 55. — Schitul Robaia. 

INSCRIPŢIILE DE PE FAŢADA BISERICII 
MĂNĂSTIRII ARGEŞULUI 

Inscripţia I-a din dreapta. 

« Câţi cu Duhul lui Dumnezeii să povăţuesc sunt fii 
ai lui Dumnezeu. Iată şi eu robul Domnului Dumnezeului 
nostru Isus Cristos, Io Neagoe Voevod, adusu’mi-am 
aminte domnia mea cum că mulţi împăraţi întru împă¬ 
răţiile acestea s’au sălăşluit, ci puţini pe cea cerească 
împărăţie o au moştenit. De aceia dar iată şi eu m'am 
sârguit nu numai a cârmui această împărăţie, ci şi a 
iubi pre Domnul din tot sufletul fapte bune făcând. 
Drept aceia am cunoscut şi noi, că aceşti foşti înaintea 
noastră stâpânitori acestea ascultându-le s’au fericit, 
lăsând deşertăciunile pământeşti pământenilor, iară pen¬ 
tru ei împărăţia Cerului dobândind, după glasul feri¬ 
citului între împăraţi prooroc şi părinte David: «fe- 
ricit bărbatul ce milueşte şi în toată ziua de Dommd se 
îndulceşte », şi iarăşi: « cu milostenii se curăţesc păca¬ 
tele ». Aceste dar văzându-le şi noi, şi de dorinţă şi osârdie 
fiind conduşi către sfiintele şi dumnezeeştile biserici a 
le zidi, înălţa şi înfrumuseţa, precum le-au durat şi înălţat 
şi înfrumuseţat făcându-se ctitori ai noştri întru Sfinţi 
răposaţi moşi şi strămoşi, asemenea şi noi, urmând 
pilda lor, şi dorinţă, şi osârdie având către această sfântă 

şi dumnezeiască beseerică a cinstitei Adormirii a prea- 
sfintei, curatei şi preabinecuvântatei stăpânei noastre 
de Dumnezeu născătoare şi pururea Fecioarei Marii, pe 
care am găsit-o domnia mea la Curtea de Argeş dărâmată 
şi neîntărită; şi prin harul dumnezeesc şi imboldul 
acestei Preacinstite Maici a Domnului s’au deschis 
ochii inimii noastre şi am hotărît această mai sus pomenită 
beserică den temelii a o zidi şi a o înălţa şi a o întări şi 
i-am mai dăruit sate şi ţigani şi bălţi cu peşte şi dişmă 
dela vămi şi vase de aur şi de argint şi mărgăritar şi 
pietre nepreţuite. Drept aceia, în numele Domnului 
Dumnezeu, făcătorul cerului şi al pământului şi în nu¬ 
mele Preacuratei sale Maici, rugăm şi conjurăm noi 
pe acela care, după a noastră petrecanie, îl va alege 
Domnul Dumnezeu să fie uns urmaş al smeritei dom¬ 
niei mele, stăpân pe toată ţara Ungro-Vlahiei: Mare, 
singur stăpânitorule şi de Dumnezeu iubitule Domn, şi 
unsule, te rugăm noi pentru această din nou zidită be- 
searică, pe care o am înălţat în cinstea şi slava stăpâ¬ 
nului Christos, ca pre aceasta să nu o laşi să fie spre 
pustiire ascultând pe unii răi grăitori către tine, şi să 
nu se atingă mâna ta de comorile ei nici vasele să le iei, 
ci încă altele domnia ta după putere să adaugi pentru 
ca să nu fie spre batjocura limbilor străine şi locuinţă 
a animalelor şi a păsărilor, şi a şerpilor sau a tâlharilor, 
ci fii către ea milostiv şi întocmitor şi păzitor şi mona¬ 
hilor locuitori într’însa bine făcător; ca să-ţi fie şi dom¬ 
niei tale ctitoria desăvârşită precum şi nouă, care am 
ţrecut din această lume deşartă ne-a fost. Dacă voeşte 

mâna ta să se atingă a lua, adu-ţi aminte că nu trebue şi 
nu vei fi ispitit, că dacă vei gândi că iei dela Preacurata 
Maica Domnului, nu vei lua; dar dacă vei voi şi dela 
tine să dărueşti după putere besearicii acesteia, să fii 
binecuvântat de Domnul Dumnezeu, făcătorul cerului şi 
al pământului şi de Preacurata Maica Sa ; pentrucăeu, 
domnule şi unsule, după moartea mea nu aştept dela 
nimeni pomenire să am decât dela domnia-ta, iar domnia- 
ta să ai pomenire în împărăţia cerului unde bucuria 
este netrecătoare şi fericirea fără de sfârşit, care va să 
fie, amin. 

Şi iarăşi amintim egumenilor şi călugărilor, aci să- 
lăşluitori, că dacă cineva din boeri şi din dregători va 
voi să aducă ale lor averi şi vase pentru ca să le ascundă 
în mănăstire, fie chiar şi de orice frică, atunci egumenii 
şi călugării să nu le ieie, ca să nu fie averi străine in 
mănăstire şi să nu cadă pentru aceasta mănăstirea în 
nevoi. Iar egumenul şi călugărul, care va primi avere 
străină să o ascunză în mănăstire să fie blestemat şi 
afurisit ». 

Inscripţia Il-a. 

. « Cu voia Tatălui, cu ajutorul Fiului şi cu săvârşirea 
sfântului Duh, care în Treime este slăvit Dumnezeu, de 
dorinţă şi osârdie îndemnat, început'am această sfântă 
besearică a Adormirii Prea binecuvântatei Stăpânei 
noastre de Dumnezeu Născătoare, pe care privind-o şi 
văzând-o, iară din scripturile Dumnezeeşti înţelegând 
ceea ce grăeşte gura Domnului Dumnezeului nostru în 
sfânta Evanghelie : «dacă vom avea credinţă cât un 

grăunte de muştar, se vor ierta păcatele noastre », dara 
nici atâta nu s’a găsit în noi, şi se grăeşte iarăşi în sfânta 
Evanghelie: «Dacă cineva va veni la mine, nu’l voi 
alunga ». Şi iarăşi zice dumnezeescul Chrisostom : «de 
au lucrat cineva din ceasul cel dintâi să-şi primească 
astăzi dreapta plată', de au venit cineva după ceasul al 
treilea, mulţumind să prăznuiască ; de au ajuns cineva 
după ceasul al şaselea, de nimic să nu se îndoiască, că 
de nimica nu se va păgubi », iar care se va întâmpla să 
vie într’al noulea ceas, să se apropie fără de teamă; şi 
de va ajunge cineva în ceasul al unsprezecelea să nu se 
îngrozească de pedeapsă că iubitor de oameni fiind, Stă¬ 
pânul Christos primeşte pre cel de pe urmă ca şi pre cel 
dintâi ; răsplăteşte pe cel venit în ceastâ al unsprezecelea, 
ca şi pe cel ce a lucrat din ceasul d’intâiu; şi pe cel depe 
urmă miluieşte, şi pe cel dintâiu mângâie şi aceluia plă¬ 
teşte şi acestuia dă şi lucru cinsteşte şi îndemânarea o 
laudă. Drept aceia şi voi fraţilor, care v’aţi străduit 
pentru această besearică, ori dacă aţi fost bogaţi sau 
săraci, sătui ori flămânzi, văduve sau din slugile mele, 
să nu gândiţi în inimile voastre că Domnul Cristos nu 
va lua în seamă osteneala voastră, ci luaţi aminte de cele 
ce zice Sfânta Scriptură: «Fiindcă Cristos Dumnezeul 
nostru iubitor de oameni este vă va răsplăti pentru oste¬ 
neala voastră » şi voi veţi intra în împărăţia Cerurilor. 
Drept aceea şi eu robul Domnului nostru Isus Cristos 
şi al Prea Curatei Maicei Sale, deşi împovărat de mul¬ 
ţimea păcatelor cum nimene altul între creştini, din Răsărit 
până la Apus nu iaste, mă rog Ţie, Sfântă Fecioară 

fără de prihană, pentru mântuirea acelor care s’au 
străduit ca să-ţi facă această sfântă casă; de au fost 
creştini şi au lucrat cu mare osteneală şi sudoare, înfo¬ 
metaţi sau având sete, sau cu bătae de joc sau cu ocară, 
Sfânta Femeie primeşte munca lor şi roagă pentru ei pe 
cel care a văzut lumina zilei prin tine, ca să nu-i ruşineze 
în ziua judecăţii de pe urmă ci să-i aşeze în rândul celor 
ce vor sta dea dreapta sa. Căci eu însumi sunt un pă¬ 
cătos şi n’am făcut niciun bine înaintea ta Doamne, nici 
m’am ostenit, nici n’am flămânzit, nici n’am însetat, 
nici lacrămi am vărsat, ci în toate zilele vieţii mele în 
odihnă şi mulţumire am trăit, îndestulat cu toate bună¬ 
tăţile acestei lumi deşarte ; şi de n’am plătit după drep¬ 
tate munca acestor lucrători osteniţi, fie din sgârcenia 
mea, fie prin înşelăciune, fie din pofta mea nebună de 
arginţi, aceasta este, că am fost orbit de păcatele mele, 
Stăpână Ajutoare şi Prea Curată Fecioară, fă ca ei să 
fie răsplătiţi întru totul; iar voi, fraţii mei, iertaţi-mă 
şi nu mă blestemaţi; şi Dumnezeu vă va ierta şi Sfânta 
Sa Maică vă va milui; căci ce nu m’am învrednicit eu 
a vă da vă va da vouă Domnul Dumnezeu şi Sfânta Sa 
Maică; iar tu Prea Curată Sfântă Fecioară, tu cunoşti 
nădejdea tuturor creştinilor, Sfântă Femeie, fieţi milă 
şi primeşte-mâ şi pe mine nevrednicul, lipsit de nădejde 
şi născut în păcat, viţă stearpă şi smochin fără rod, căci 
eu sunt oaia rătăcită în pustiu şi vrednic nu sunt a mă 
chema fiul tău, fiindcă încărcat foarte sunt de păcate; mi- 
lostiveştete Prea Curată şi primeşte-mă, nu ca pe sus 
pomeniţii lucrători cari s’au ostenit, ci după cum e 

scris în Sfânta Evanghelie: Primeşte-mă Stăpâne ca 
pre unul din mercenarii tăi; pre mine păcătosul robul 
tău, Io Neagoe Voevod. 

Inscripţia I-a din stânga, a lui Şerban Cantacuzino. 

« A zidi numai cu cuvântul zidirea este lucru a lui 
Dumnezeu celui în Troiţă slăvit, după Dumnezeescul 
David: zise şi se făcură, însuşi porunci şi să zidiră.Şi 
iară a lui Dumnezeu lucru este a păzi cele zidite ne 
stricate şi ne schimbate, poruncă zice au pus, şi nu se 
va muta, arătând tăria Dumnezeeştei puteri, omului iarăşi 
ca un den fire ce este trecătoriu. Şi a zidi cu osteneală îmi 
este şi a păzi cele zidite cu nevoe. Este dară la om lucru 
al său a zidi după putinţă omenească cele ce sunt folo¬ 
sitoare nu numai trupeştei vieţi ce şi câte spre săvârşirea 
sufletească să aduc şi cea după moarte fericire câştigă, 
adică beserici, mănăstiri întru care Dumnezeu se slă¬ 
veşte. Şi iarăşi cele căzute numai omul le ridică cu aju- 
toriul lui Dumnezeu. Drept aceia şi fericitul acel Neagoe 
Voevod Basarab cel despre mumă strămoşul domniei 
mele, care pentru cea spre Dumnezeu bună a lui cre¬ 
dinţă ce ave, dobândi stăpânirea ţârei Româneşti, de 
preună cu alalte bune fapte ce făcea şi mănăstirea din 
temelie au ridicat mare şi luminată aci în oraşul acesta 
Argeşul, întru slava lui Dumnezeu şi întru cinste svitii 
slăvitii maici sale împreună cu alalte ale mănăstirii îm¬ 
prejur zidiri, cât la toată zidirea făr de celelalte danii se 
vede să fi făcut cheltuială împărătească, precum după 
meşteşugul cel scump se arată cheltuială ziditorului. Şi 
după acea vreme multă trecând, au den greşeala meşte- 

rilor, au den umezeala vremurilor, încep ut-au a se strica 
temelie şi scara, şi a se muta petrile dela locul lor. Şi 
într’aceasta-şi vreme şi eu robul lui Dumnezeu Ion 
Şerban Cantacuzino Basarab Voevod din mila lui Dum¬ 
nezeu învrednicindu-ne la aceeaş stepenă cu domnia Ţârei 
Româneşti, în scaunul strămoşilor noştri şi înţelegând de 
stricăciune acesta, luând râvnă ca de o zidire a strămo¬ 
şilor, ca să nu piarză pomenirea acelui fericit domn, 
făcut-am nevoinţă ca să dreg şi să întăresc acea strică¬ 
ciune, şi am trimes ispravnic pe boiarinul nostru Dona 
Pepano împreună cu meşterii de au dres toată strică¬ 
ciunea, întărind pietrele în tot chipul cu fier, ca să poată 
sta cu tărie. Şi fără aceasta socotit-am de am adus şi am 
miluit svnta mănăstire şi cu venericiul den dealul Ali- 
mâneştenilor ot sud Argeş, ca să aibă a lua svnta mănă¬ 
stire tot vinăriciul domnesc dentr’acest deal şi cu păr- 
pârul şi cu judecata dealului, ca să poată fi svitii mă¬ 
năstiri de ajutoriu şi de întărire şi noauă, şi părinţilor 
noştri vecinică pomenire vlt. yigo (1628). August 25. 
I prim mitropolit Kir Theodosie ». 

Sub inscripţii este săpată semnătura meşterului 
pietrar al lui Şerban Cantacuzino, Gligore Cornescul. 

Inscripţia Il-a din stânga a Regelui Carol I. 

Eu Carol I cu mila lui Dumnezeu şi prin voinţa na¬ 
ţională Rege al României, văzând această sfântă biserică 
care a fost prada focurilor, a cutremurilor şi a vrăjma¬ 
şilor lăsată în părăsire mi-am unit gândul cu voinţa 
celor mai dinainte ctitori Io Neagoe Basarab Voevod 
şi Io Radu Basarab Vioevod şi am hotărât în anul dela 


www.dacoromanica.ro 



192 


Curtea de Argeş 


Christos MDCCCLXXV, al Domniei mele X, a o scăpa 
de nimicire. In zece ani de muncă neobosită care n’a 
încetat nici în timpul marelui războiu pentru neatâr¬ 
nare, am reclădit această jalnică luminoasă şi minunată 
zidire cu ajutorul Ţărei întregi, după planurile şi do¬ 
cumentele ctitoreşti cu materialul vechi şi cu cel nou 
scos din pietrăria dela Albeştii Câmpulungului şi s’a 
săvârşit în anul mântuirii MDCCCLXXXV, al dom¬ 
niei mele XX, al regatului meu V, spre vecinică amintire 
a faptelor cari au ridicat Regatul României la mărire 
şi întru pomenirea mea, a iubitei mele soţii Elisabeia 
Regina şi a urmaşilor noştri, precum şi a mitropolitului 
primat Calinic Miclescu, a episcopului de Argeş Ghe- 
nadie, a preşedintelui Consiliului meu de miniştri Ion 
Brătianu, a arhitectului Andreiu Lecomte du Nouy şi 
a întregului popor al acestei ţări. 

Binecuvintează din ceriu Părinte Sfinte acest Sfânt 
lăcaş al tău şi-l păstrează din neam în neam ca un ne¬ 
preţuit odor amintind zilele şi timpurile de mărire prin 
care au străbătut virtutea şi voinicia Românilor spriji- 
nindu-se pe stânca credinţei către Dumnezeu, către 
Patrie şi către Rege. 

Inscripţie pe o piatră a peretului dinspre Mia2ăzi al 
altarului. 

Dreptă acest loc odihnescu-se osele robului lui Dumne¬ 
zeu Partenie Simonah, ce au fost igumen aicea 14 ani 
până la leat 93 când s'au făcut mănăstirea scaun de 
episcopie şi acum la leat 1797 Sept. 20 au răposat fiind 
prea sfânt părintele Kir Iosif întâiu Episcop. 

